
CAPITOLUL I 


TRISTETE ÎN „CARTIERUL VESELIEI" 
- Sâmbătă - 


Absent la foiala din jurul său, căpitanului Novac încă îi 
mai trecea prin fata ochilor luminișul acela de sălcii si 
ierburi înalte, din tabloul primit cândva din partea unui 
bun prieten, pe care de atunci l-a purtat întotdeauna cu 
sine... Ușa biroului se deschise încet și în prag se ivi 
silueta zveltă a subofiterului de serviciu, intrat parcă în 
contrast cu atmosfera creată de colegii căpitanului, 
pregătiți să-i ofere acestuia una dintre acele minunate 
surprize care se fac doar prietenilor apropiaţi, când aceștia 
împlinesc câteva primăveri; numai că Novac împlinea 
patruzeci de toamne. 

— Sunteţi chemat la comandant! rosti subofiterul 
închizând ușa. 

Peste câteva clipe, căpitanul, în poziție de drepţi, primi 
ordinul de la șeful cel mare: 

— Te prezinti de urgenţă în cartierul vechi, unde pe 
strada Ingustá, la imobilul numărul doisprezece a avut loc 
un incendiu provocat de explozia gazului metan, acum 
patru - cinci minute. Intocmesti un raport asupra celor 
întâmplate acolo.. Sunt informat că există și o victimă. Ia-l 
și pe Ursan cu tine! 

Novac salută scurt, militărește și ieși. Pe coridor își privi 
ceasul: „Deci la ora două și jumătate” - constată el, apoi cu 

o doză de tristeţe își zise: „Sâmbătă și-au găsit să-și dea 
foc blocului și tocmai azi, când mă așteaptă atâta lume 
acasă?!...” 

Intrând în birou se îndreptă spre cuier și se îmbrăcă în 
pripă făcându-i semn lui Ursan să-l urmeze. Acesta se 
ridică și, luând o mină solemnă, spuse: 

— Din partea noastră vă rugăm să primiţi o mică atenţie! 
Să trăiţi o mie de ani!... 

— Si eu să vă duc sicriul... glumi Novac. Vă mulțumesc! 

Apoi, strângând  bárbáteste mâinile celor care-l 
înconjurau, cu zâmbetul înflorit pe buze, se pregăti de 
plecare. Din prag mai adăugă: 

— La ora cinci ne întâlnim jos, să constatăm efectele 
binefăcătoare ale unei „sticle incendiare.” 


* 


Strada Îngustă era plină de oameni. Două mașini ale 
pompierilor trimiteau jeturi de apă la un geam al etajului 
doi, pentru a stârpi limbile de foc ce ieșeau în exterior și 
cuprindeau în flăcări coroana unui tei bătrân, aflat în 
apropierea blocului. O parte din tencuiala zidului era 
fisurată din cauza șocului exploziei și se desprindea în 
bucăţi sub coloana de apă, ce tásnea din furtunurile celor 
două tancuri roșii. 

— Arde acoperișul! - strigă cineva din mulțime. 

De câteva minute bătălia se ducea la ultimul cat al 
vechiului bloc, pentru că flăcările, între timp, mușcaseră 
adânc și din lemnul de brad de sub ţigle. Din balconul aflat 
sub geamul bucătăriei, se prelingeau pe pereţi șiroaie 
negre de apă și mâzgă, ce pătrundeau printre crăpăturile 
tencuielii. Fereastra a fost smulsă, făcută tàndári si 
aruncată undeva în stradă între vreascurile fumegânde de 
tei. Acolo unde cu câteva minute în urmă râdeau 
mușcatele, se căsca o gură uriașă și neagră, din care 
izbucneau flăcări, apoi un nor gros și negru de fum invadă 

strada. Ín preajma cládirii incendiate, vecinii si trecátorii 
stăteau uluiti, curiosi să afle ce s-a întâmplat de- 
adevăratelea. 

În cele din urmă apa birui focul. 

Un ofițer de la Circulaţie descongestiona strada. 

Cadavrul Adrianei Goga bloca antreul în dreptul ușii de 
la bucătărie. În mâna dreaptă își mai ţinea poșeta; avea 
fata mutilatá îngrozitor, iar pe linoleumul din bucătărie si 
din hol, pete de sánge erau ráspándite prin apa innegritá 
de cenusá. 

Novac si Ursan fácurá doi pasi in lateral pentru a 
permite sà intre procurorul, medicul legist si alte trei 
persoane din echipa operativă. 

Locul unde a fost aragazul era acum liber, iar acesta 
stătea schilodit în mijlocul bucătăriei. Aproape totul era 
făcut tándári sau cenușă; puţinele lucruri scăpate întregi, 
au fost culese de Ursan din apa tulbure de pe cimentul din 
bucătărie și așezate cu grijă în chiuveta crăpată, deplasată 
de la locul ei. 

Blitul lui Ursan despica atmosfera  amurgită, 
imortalizând fotograme ce urmau a fi depuse la dosarul 
Adrianei Goga. 

Se deschiseseră ușile și apa murdară începuse să alerge, 
vălurind, pe scări, răspândindu-se peste tot. 

— La ce oră pot să primesc rezultatul necropsiei? îl 
întrebă Novac pe medicul legist care, aplecat asupra 
cadavrului, dădea dezaprobator din cap și strâmba des din 
nas. 

— Cred cá mai repede de ora cinci, spuse el incet, apoi 
făcu semn celor două persoane îmbrăcate in alb să ridice 
imediat cadavrul. 

Ursan pășea cu grijă prin bucătărie, atent să nu se 
stropească și se tot rotea în jurul căpitanului care nu 
catadicsea să scoată măcar un cuvânt. 

— Ce miros urât! îl provocă pe Novac. 

— Într-adevăr, aici nu miroase deloc plăcut, mai ales 

că... 
— Mai ales că ce...? sări locotenentul. 

— Că nu-mi pot explica cum a explodat gazul în timp ce 
femeia era în hol și nu avea asupra ei nicio sursă de foc. 
Cred că ai observat, ușa era închisă când am venit noi, deși 
toată e făcută ferfenità. 

— Poate pe geamul ușii s-a infiltrat gazul... 

— Geamul a plesnit în urma exploziei; prea simplu ar fi 
fost ca pe o crăpătură, gazul să fi intrat în contact cu vreo 
sursă de foc aflată - să zicem - în mâinile victimei și atunci 
incendiul să se declanșeze brusc. Gazul se putea infiltra și 
pe sub ușă, dar de unde scânteie? N-ai o lanternă la tine? 

Cei doi ofițeri discutau în întunericul din bucătărie, 
pătruns prea devreme, din cauza valurilor de ceaţă. 

— N-am! 

— În poșeta Adrianei nu se afla nicio sursă de foc, cred 
că nu era fumătoare. 

— Atunci?... 

— Fă rost repede de o lanternă! îl îndemnă căpitanul. 

Ursan ieși din bucătărie și, din reflex, încercă să închidă 
ușa în urma lui. Ușa, mișcată de la locul ei, nu mai 
răspundea insistențelor acestuia, așa că, atunci când se 
convinse că n-o poate închide, lăsă mânerul clantei din 
mână. 

— Pune mâna pe clantá din nou! tună vocea puternică a 
căpitanului, aflat lângă geamul din bucătărie. 

Ursan puse mâna pe mânerul ușii, rămasă întredeschisă, 
și încercă din nou s-o închidă. 

— Lasă mânerul! 

Când mânerul realiză iarăși cursa spre poziţia liberă, 
scântei repetate scăpărară deasupra lui. 

— Asta-i culmea! exclamă Novac. Aici nu e lucru curat! 
Nu ar fi de mirare ca în casa asta să se fi comis o crimă! 
Nu știu dacă explozia a fost adresată acestei femei sau 
altcuiva. 

Pe scări urletele scoase de soţul Adrianei Goga te 

înspăimântau. Cineva îl apucă de mână, încercând să-l 
potolească și să-i explice că soţia lui a fost dusă cu 
ambulanta. 

Întunericul dens si umezit de valurile de ceaţă ce veneau 
din stradă, era spintecat de lumina orbitoare și instantanee 
a blitului îndreptat asupra ușii de către un subofițer - 
fotograf. Apoi căpitanul scăpară un chibrit. 

Ursan se întoarse cu o lumânare pe care Novac o 
aprinse și, aplecat cum era asupra clantei, începu cu 
meticulozitate să desprindă bricheta montată deasupra 
mânerului. În timp ce învelea bricheta de aprins aragazul 
în batistă, înmânându-i-o unuia dintre băieţii echipei, se 
adresă lui Ursan: 

— Nu cred că au mai rămas amprente, din moment ce 
asupra ușii au fost proiectate uriașe cantităţi de apă din 
furtunurile pompierilor. Totuși... 

Căpitanul aplecat din nou asupra ușii, încerca să-l 
convingă pe Ursan, de varianta în care se putea declanșa 
incendiul. Lumânarea din mâna tânărului ofițer se stinse. 
Cineva le aduse o lanternă, cu ajutorul căreia, cei doi 
începură să studieze atenţi toate ungherele încăperii; apoi 
trecură și în celelalte două camere ale apartamentului. 

— Ai observat că robinetul de la aragaz este deschis la 
maximum și încă la ochiul cel mare? Dacă stăm să 
calculăm cât gaz a ieșit... Dar mai bine să-i întrebăm pe cei 
de la Gaz Metan, ei, oricum se pricep mai bine decât noi, 
zise Novac. 

Dar Ursan nu mai auzi spusele căpitanului. 


* 


Locotenent-colonelul Filip, mic de staturà, cu ochelarii 
căzuţi pe vârful nasului coroiat, cárunt, cu față smeadă, 
așezat oblic în fotoliu, vorbea cu cineva la telefon, apoi 
puse cu o mișcare lentă receptorul în furcă. Cu mâna 
stângă pe ochelari, iar cu cealaltă pe coala de hârtie, citi 

cu interes raportul căpitanului. După ce termină, își 
îndreptă capul și-l privi pe Novac pe deasupra ramelor, ce-i 
alunecară din nou spre vârful nasului: 

— Deci acolo s-a înfăptuit o crimă?!!... 

Táráitul telefonului îl opri să continue. Medicul legist de 
la celălalt capăt al firului, îi comunică rezultatele 
necropsiei cadavrului Adrianei Goga. 

— Dublă fractură craniană: frontală și occipitală, nicio 
arsură, doar urme ușoare de gaz metan în plămânii 
victimei.. Imediat o să vă trimit și celelalte rezultate... își 
încheie el relatarea. 

Comandantul își îndreaptă iarăși tirul privirii spre 
căpitan, spunând: 

— În curând vom avea și analizele complete ale 
necropsiei. Până atunci, poţi să explici această dublă 
fractură craniană?! 

Căpitanul, după ce își trecu de câteva ori mâna prin 
părul castaniu, își roti privirile căprui peste lucrurile din 
preajmă, își mângâie fruntea arsă, rostind: 

— Dacă acceptăm că incendiul a fost declanșat de 
aprinzătorul montat deasupra clantei.. Mă gândesc că... 
Femeia, când a deschis ușa bucătăriei, a sesizat mirosul de 
gaz metan, a avut un moment de ezitare si de mirare... si a 
lăsat clanta din mână. Mânerul, ridicându-se, a apăsat 
aprinzătorul, declanșând incendiul, iar suflul exploziei a 
trântit ușa - semideschisă în acel moment - în fruntea 
victimei și aceasta, căzând, și-a fracturat occipitalul de 
betonul din antreu. 

— Așa cred și eu! Dacă dorești poţi continua cercetările! 

Novac știa că primise un ordin și se bucură pentru 
încrederea ce i se acordă. Era primul lui caz de acest gen. 


E 


Novac, de meserie profesor de educatie fizicà, fusese 
angajat doar de putin timp in politie, unde i se incredintase 

misiuni de altá naturá. Doar de cáteva zile isi incepuse 
activitatea aici, la judiciar, unde, se pare cá viata unui 
agent de politie este racordatá la o retea cu o tensiune 
mult mai mare decât cea întâlnită în sălile de sport... Si, 
iată că ocazia primei anchete a apărut... 


* 


La ora cinci cátiva bárbati zdraveni si voiosi ieseau pe 
poarta Inspectoratului judetean al politiei, indreptándu-se 
către restaurantul ,Astoria" spre a participa cu toţii la 
declanșarea  „exploziei” cu spumă a unei „sticle 
incendiare”... 

Cei șase copii ai căpitanului Novac erau baricadati în 
camere, de unde trăgeau cu urechea la discuţiile și 
pregătirile aflate în toi, legate de aniversarea tăticului lor. 

Mirosul de bucate inunda încăperile. Soţia lui Novac și 
sora acesteia, nu pridideau cu ultimele pregătiri ale 
mâncărurilor sortite invitaţilor, care umpleau cele două 
camere. 

Căpitanul se plantă în hol, unde primea felicitările, iar 
de acolo, îl directiona pe fiecare invitat la locul lui - după 
indicaţiile preţioase ale neveste-si - și avea grijă să nu 
încurce amplasarea acestora, lucru hotărâtor în 
desfășurarea unei petreceri între rubedenii și prieteni. 

După vizionarea actualitátilor de seară în locuinţa lui 
Novac se încinse o aprigă partidă de dans, care părea a fi 
fără sfârșit. Telefonul îl răpise pe sărbătorit din braţele 
unei focoase partenere. 

— Da! Eu sunt! Cu cine vorbesc? Tu ești Ursane? 
Grăbește-te, ce mai stai?... Noi deja am început! 

— Nu pot să vin... se pare că trebuie să veniţi 
dumneavoastră... 

— Cum!?... Unde? 

— Pe strada Ingustá, un copil a fost lovit mortal de un 
autoturism. A fost reperat de unul dintre subofiterii nostri 

care supraveghează imobilul de la numărul doisprezece. 

— Se poate?!!! 

— Cum vă spuneam! Acum ni s-a comunicat și nouă la 
sediu... 

— Asta-i bună! Asta da, aniversare! - si trânti receptorul 
în furcă. 


* 


Trupul unui copil de nouă ani fusese proiectat în zidul 
aflat vis-ă-vis de imobilul cu numărul doisprezece. Copilul 
se numea George Maxim și locuia cu mama lui în 
apartamentul trei, pe aceeași scară cu familia Goga. 

Cineva trasă cu cretă, pe asfaltul umed, conturul 
corpului neînsufleţit, aflat jumătate pe trotuar și jumătate 
pe stradă. Mai înainte fusese acoperit cu un pled, dat acum 
deoparte de către unul din oamenii ce formau echipajul 
adus de Ursan la faţa locului. 

Mama copilului, însoţită de două vecine, plângea de ţi se 
rupea inima. George Maxim se jucase pe la ora șapte 
împreună cu câţiva copii de seama lui, la lumina becurilor 
de pe stradă, în timp ce locatarii blocului făceau curăţenie 
pe scările inundate de apa provenită din apartamentul 
familiei Goga. 

Accidentul s-a întâmplat vis-ă-vis de scara A a blocului. 
Novac urmărea împreună cu Ursan traseul mașinii. Cei 
doi, din punctul de unde a avut loc accidentul, făcură, vreo 
douăzeci de pași, apoi urmele lăsate de roţi îi duseseră pe 
un drumeag ce cotea la stânga. După încă treizeci de 
metri, când urmele dispărură în apropierea unui bloc cu 
faţada albastră, se opriră. Prundișul mărunt aruncat în faţa 
blocului, recent dat în folosinţă, nu mai păstra formele, 
observabile până în acel loc, ale nervurilor de pe exteriorul 
anvelopelor. 

— De aici a pornit automobilul! constată Novac, bătând 
ușor cu talpa pantofilor în pietricelele din fata blocului. 

Căpitanul oftă ușor, apoi îi făcu lui Ursan un semn cu 
mâna de întoarcere. 

— Care dintre cei doi subofiteri a surprins momentul 
accidentului? îl întrebă căpitanul. 

— Cel care patrula în faţa blocului, îl informă Ursan. 

La intrarea în bloc subofiterul îl salută scurt: 

— Permiteti să raportez? 

— Chiar te rog! îngăimă Novac. 

— La ora șapte și zece, șapte și cincisprezece minute am 
auzit un motor ambalat, ce se apropia din direcţia din care 
ati venit dumneavoastră acum. Desi era ceaţă, am văzut o 
mașină de culoare roșie care a intrat în mare viteză pe 
stradă și apoi s-a îndreptat spre grupul de copii ce se jucau 
lângă stâlp, la lumina becului. Nici măcar nu a încercat să 
frâneze. Era o Skoda de culoare roșie, tip vechi; nu mi-a 
fost greu să-i rețin numărul de înmatriculare. 

— Ce număr avea? fu curios Ursan. 

— 415! răspunse subofiterul. 

— Altceva, mai deosebit, nu ai remarcat? 

— Pe urmă, am alergat spre locul accidentului. A mai 
venit și cineva din bloc, desigur că au auzit și ei bubuitura. 
Am luat măsurile corespunzătoare și am dat telefon la 
Circulaţie, apoi la sediu. 

Novac îl chestionă dacă copilul trăia când a ajuns lângă 
el, dar înălţarea neputincioasă din umeri a subofiterului 
spunea totul, astfel încât căpitanul reveni cu o altă 
întrebare: 

— Altceva mai deosebit, nu ai remarcat? 

— După ce aţi plecat dumneavoastră de aici și înainte de 
accident, copilul a început să-i povestească locatarei de la 
apartamentul unu că astăzi, când venea el de la școală, 
imediat după ora doisprezece, o femeie îmbrăcată în haine 
de culoare verde se urcase, după ce a ieșit pe această ușă, 
într-o maşină de culoare roșie, cu numărul de 
înmatriculare patru sute cincisprezece, marca Skoda... 

— Ce spui, omule? se miră Novac. 

— Eu l-am chestionat dacá a retinut exact numárul si 
culoarea masinii. Mi-a spus cá cifrele adunate formau 
numărul zece, care îi poartă noroc, atunci când nu știu ce 
echipă favorită de fotbal, are meci... 

— Astăzi n-a mai avut, replică Ursan. 

— Culoarea si marca mașinii - continuă subofiterul - le-a 
reţinut fiindcă semănau cu mașina unei rude apropiate. 

— Ai sesizat cumva fizionomia persoanei aflate la volan? 
Vrem să știm măcar dacă era bărbat sau femeie! spuse 
Novac. 

— Nu! În interiorul mașinii nu am putut desluși nimic, 
nici chipul umbrei de la volan, noroc că motorul era 
ambalat și mi-a atras atenţia încă înainte de a intra pe 
stradă... Să nu uit: băiatul a mai spus că femeia purta 
ochelari de soare. 

— Ceilalţi copii, cu care se juca, unde sunt? 

— Sunt cei doi care se zgâiesc acolo, îi indică 
subofiterul, și Novac îi făcu semne să-i cheme... 

— Apropiati-vá, prichindeilor! îi îndemnă Novac. Cum vă 
cheamă puișori? 

— Pe mine Cristian, iar pe el Marin, răspunse un 
roșcovan știrb, speriat de întâmplarea care se soldase cu 
moartea lui George Maxim. 

— Ce v-a apucat să vă jucaţi pe ceața asta chiar în 
mijlocul străzii? 

— Stăteam lângă stâlp cu George până ce avea să se 
termine curăţenia de la ei din bloc. El ne-a rugat să stăm 
cu el. 

— N-aţi văzut că mașina se apropie de voi? 

— Ba da! Eu l-am tras pe George de mână, dar el a zis: 
,Dar ce, nu vede?" Si rabla aia l-a lovit si s-a dus, dar nu 
mergea tare..., ráspunse Cristian, oftánd des. 

— Vi s-a párut cá venea intentionat spre voi? 

— Mașina am văzut-o în ultimul moment, când l-am tras 
pe George de mână; mai mult zgomot făcea... Dar nu cred 
că a vrut să ne lovească. 

— Ati mai văzut mașina roșie vreodată? 

— Nu. Niciodată! răspunse Marin. 

— Nici eu, se asocie Cristian. El ne-a rugat să rămânem 
până se termină curăţenia... Am venit de când am auzit 
bubuitura exploziei și trebuia să plecăm demult, dar ne-a 
rugat... Stăm pe altă stradă, dar dacă ne-a zis... 

— Azi, când aţi venit de la școală, aţi văzut vreo mașină 
roșie aici, în faţa blocului? 

— Nu! răspunseră ei în cor. 

— George spunea că a văzut o mașină roșie, astăzi pe 
când venea de la școală, zise Marin. 

— Cine era de faţă când a vorbit de mașină? 

— Două tanti de aici, din bloc, și nenea ăla gras, zise 
copilul, arătând cu capul spre mătăhălosul administrator. 

— A mai spus ceva despre mașină sau despre vreo 
persoană? întrebă Novac. 

— Atât că era o tanti îmbrăcată in haine verzi și purta 
ochelari de soare. 

— Puteţi pleca! Dar direct acasă... 

Novac rămase o clipă pe gânduri, apoi zise subofiterului: 

— Între timp a intrat vreo persoană străină în bloc? 

— N-a mai fost nimeni; nici la ceilalţi locatari, nici la 
familia Goga. 

— Continuati supravegherea imobilului! ordoná 
căpitanul. 

— Să trăiţi! Am înţeles! se conformă subofiterul. 

— Se pare că a existat elementul intenţionat, băiatule, se 
adresă el locotenentului. Din moment ce nu există urme de 
cauciuc pe asfalt, asta ar vrea să însemne că omul de la 
volanul mașinii nici măcar nu s-a sinchisit să pună și el 
oleacă de frână. Am dat de bucluc, oftă Novac, apoi 
adăugă: Ce legătură o fi având acest accident de circulaţie 
cu moartea Adrianei Goga? Fiindcă are... 

— Are, desigur! îl încurajă Ursan. Copilul e, poate, 
singurul martor care l-a văzut pe posibilul ucigaș al 
Adrianei Goga, ieșind din bloc. 

— Se pare cá pe la orele doisprezece, femeia, sau 
persoana in verde a intrat in apartamentul familiei Goga, a 
montat bricheta de aprins aragazul deasupra mânerului 
clantei, a verificat-o dacă funcţionează, pe urmă a deschis 
robinetul de la aragaz și a plecat, închizând cu grijă în 
urma ei ușa de la bucătărie. 

— Copilul l-a văzut, într-adevăr, pe criminal? 

Novac, avu o tresărire. 

— E posibil! 

— Dar dacă criminalul a intrat mai târziu? 

— E foarte important să aflăm ora la care a intrat în 
apartament. Am ști când a avut loc începutul... 

— Buun! se pronunţă Ursan. Dar cum vă explicati faptul 
că Adriana Goga și-a găsit moartea în hol și nu în 
bucătărie, unde flăcările ar fi ars-o de vie? Cel puţin, 
criminalul așa a preconizat și nicidecum n-a vrut doar s-o 
sperie, cum s-ar putea crede... 

Și Novac începu să-i furnizeze lui Ursan varianta pe care 
i-o prezentase și comandantului mai înainte. 

Ambulanţa plecase de câteva minute, iar în șosea 
rămăsese „echipa”, adusă de Ursan, care le făcea celor doi 
semne că și-au terminat treaba și că pleacă. 

Novac rămase locului. Sofia Maxim, mama lui George, 
plângea. 

— ...Eram cu Valeria si cu administratorul. Ne spunea că 
a văzut mașina roșie când venea de la școală, dar nu știa a 
cui e și n-o cunoștea pe femeia în verde care s-a urcat la 
volan. 

— Altceva, ce-a mai spus? 

— Nimic deosebit; parcă te poţi lua după spusele unui 
copil?... Vai de mine, am rămas singură pe lumea asta! se 
tângui femeia. 

— Ce program ati avut astăzi? 

— Am fost la serviciu până la ora trei. 

— Despre familia Goga ce îmi puteţi spune? 

— Săracii! Si peste ei au dat necazurile... Erau niște 

oameni tare cumsecade si acum... sá ai necazuri de la o 
vârstă atât de... e păcat, mare păcat. Dar de ce toate 
necazurile s-au adunat în blocul nostru? 

Novac nu găsi un răspuns pentru această întrebare, pe 
care femeia, îndurerată de moartea prematură a fiului ei, i- 
o pusese. O conduse spre morgă, iar la intrarea în 
Inspectorat își luă rămas bun de la chipul inundat de 
lacrimi. 

Novac asaltă cu pași greoi scările ce duceau spre biroul 
lui. Aprinse a nu știu câta ţigară, și de câteva ori prinse 
balustrada cu mâna stângă și începu să urce din nou, cu 
trupul lui nici înalt, nici scund, dar bine legat, aplecat ușor 
înainte. 

CAPITOLUL II 


ABURII CÁLDUTI AI CAFELEI 
- Duminicá - 


Abia noaptea tárziu Novac ajunse acasá. Sotia lui, 
impreuná cu doi dintre copiii mari, dereticau prin camere. 
Aniversarea zilei lui de naștere luase sfârșit. Cazul la care 
începuse să lucreze, era ceva cu totul nou pentru el; avea 
de dezlegat enigma unei crime, iar acum a apărut și 
întâmplarea cu copilul; lucruri ce trebuiau lămurite în 
răgazul scurt pe care l-a hotărât comandantul, o 
săptămână doar. Desigur, ar fi mai simplu, dacă ar putea 
afla mobilul crimei. 

Soţia sa, supărată pe el, nu-i adresă niciun cuvânt și îi 
dădea zor la spălatul muntelui de farfurii înghesuite pe 
masă, care așteptau să fie puse la locul lor. Novac își turnă 
un pahar cu bitter și înghiți de două ori din lichidul 
amărui. Ăla Micu dormea pe fotoliu, ghiftuit de prăjiturile, 
la care apucase printr-o stratagemă folosită de mai toţii 
copiii în astfel de împrejurări. Novac îl luă în braţe, îl 
sărută și îl puse cu grijă pe canapea. Micutul se ghemui 
din nou, scâncind prin somn. Novac îl mai privi încă o dată 
îndelung, apoi se dezechipă și se pregăti de culcare. 

Dimineaţa era buimăcit de gânduri, oboseală și fum de 
țigară. 

În drum spre „obiectiv” urcă pe o strádutà în pantă. Îl 
treceau nădușelile și socoti că e cazul să-și tragă sufletul la 

cafeneaua din colt, de unde tocmai iesea un bárbat in 
vârstă, însoţit de două femei tinere. Așteptă o clipă, apoi 
închise ușa în urma lui și strâmbă din nas căci fumul de 
ţigară aproape îl înecase; se hotărî totuși să comande o 
cafea. Aroma cafelei îi prinse bine... 

Duminică dimineaţa, ca de obicei, la el în birou nu se 
afla nimeni. Ofițerul de serviciu îi întinse un plic, în care, 
căpitanul găsi concluziile expertizei  criminalistice 
efectuate asupra brichetei de aprins aragazul, demontată 
din bucătăria soților Goga... Deşi bricheta a fost instalată 
cu ajutorul unui material asemănător cu plastilina, cei de 
la criminalistică nu au găsit urme de amprente; fie că apa a 
distrus totul, fie că persoana, respectiv criminalul, a lucrat 
cu atentie sporită. O dezveli cu grijă din punga de plastic si 
o puse în buzunar. 

Soneria, pe care apăsă îndelung la usa apartamentului 
unu, îi aduse în prag o femeie de vreo patruzeci de ani, 
brunetă, frumușică, la care căpitanul descoperi doi ochi 
mari, albaștri. Intră într-un apartament bine mobilat și tot 
atât de bine îngrijit, semn că locatara folosea des cârpa de 
șters praful. 

In hol, căpitanul se recomandă, apoi fu poftit într-una 
din cele două camere. 

— Duminica, din câte știu, cam toţi semenii noștri stau 
pe la casele lor, încercă Novac să atenueze întrucâtva 
paloarea ce se instalase pe obrazul femeii, de când auzise 
cuvântul ,politie". 

— Sunt singură. Sunt necăsătorită și, ce e mai rău, 
singurul copil pe care-l am, lucrează departe de casă... și 
cât mi-aș fi dorit să am o fată... mai aproape de mine. 

Căpitanul remarcă siguranţa cu care gazda pronuntase 
ultimele cuvinte și se hotări să treacă la subiect: 

— Am venit in legătură cu necazurile de la 
dumneavoastră din bloc. 

— A! Da. Însă înainte de toate v-as ruga să serviţi o 
cafea. Meseria mea este să fac și să servesc lumea cu 


20 


cafele... 

Novac o privi intrebátor. 

— Lucrez la bufetul intreprinderii, adáugá ea. De obicei, 
duminica dimineata imi prepar un ibric mare de cafea si 
până seara îl termin. 

„Desigur că nu singură” socoti Novac, privind corpul 
femeii, care se îndrepta spre bucătărie și pe care îl încadră 
cu certitudine în catalogul celor care atrag bărbaţii... Două 
cafele aburinde au fost așezate cu grijă pe masă, iar Novac 
simţea cum aburii cálduti si aroma binefăcătoare îi 
primenesc plămânii. 

— Am mai băut una, se eschivă tardiv căpitanul. 

— E o cafea preparată de mână de meseriaș și, în primul 
rând, cred că nu e demn ca cineva să refuze oferta unei 
femei singure, zâmbi Valeria Buza provocatoare. 

Sosise momentul când femeia își deschise inima și 
sufletul, iar Novac socoti că e timpul să atace; 

— Aseară, din câte sunt informat, aţi stat de vorbă cu 
băieţelul George Maxim. V-a spus ceva în legătură cu o 
persoană pe care a văzut-o ieșind din bloc, în momentul în 
care se întorcea de la școală? 

— Chiar așa! exclamă femeia, care-l privea cu insistenţă 
pe căpitan, rugându-l parcă din ochi să verifice calitatea 
cafelei. 

Novac sesiză nuanţa și-i ceru gazdei permisiunea să-și 
aprindă o ţigară, altfel cafeaua pentru el nu prezenta 
niciun interes, chiar dacă era pregătită de o mână atât de 
pricepută... 

— [ncercati să vă reamintiti! o îndemnă căpitanul. Ce 
persoane au fost de fatá in timpul cánd copilul descria 
întâlnirea lui cu femeia îmbrăcată in verde? 

Valeria Buza se asezá incet pe scaun, isi drese glasul, 
zicând: 

— Eram: eu, Sofia și administratorul de la bloc. Atâta a 
spus, că femeia în verde și cu ochelari se urcase într-o 
mașină roșie. 

— Mda! Despre familia Goga, ce îmi puteţi spune? 
încercă Novac o altă pistă. 

— Nu prea multe... Ei s-au mutat de puţin timp la noi. 
Ne salutam și... cam atât. Eu lucrez jos, la bufetul 
întreprinderii, unde doamna venea destul de rar. O vedeam 
întotdeauna îngândurată, cred că avea destule probleme 
pe cap. 

Deși interlocutoarea lui era o simplă bufetieră, era totuși 
o prezenţă agreabilă, cu care îţi făcea plăcere să 
conversezi, chiar despre lucruri ceva mai triste. 

Novac reveni cu o altă întrebare: 

— Unde vă aflaţi în momentul în care a avut loc explozia 
din apartamentul soţilor Goga? 

— La serviciu. Mai precis, la casierie, de unde, tocmai 
îmi scoteam salarul. Când am ajuns acasă, strada era plină 
de oameni și mașini. 

— Pe la ce oră aţi sosit? 

— Cred că era deja trei... 

Căpitanul își strivi ţigara în scrumieră și, privind chipul 
femeii, care aștepta alte întrebări, poate de altă natură, 
spuse tărăgănat: 

— Va trebui să dati o declaraţie despre tot ce ati făcut în 
ziua de sâmbătă, precum și despre ce am discutat astăzi... 
Vă rog să mi spuneţi, cum v-aţi petrecut timpul începând 
de ieri dimineaţa și până aseară la ora șapte? Mă refer la 
ora la care a avut loc accidentul... 

Interlocutoarea își adună mâinile în poale, își tuguie 
pentru o clipă buzele, apoi începu să vorbească încet și 
rar: 

— Sâmbătă am avut zi liberă; toată ziua am stat acasă. 
Am făcut curăţenie, am gătit mâncare și pentru astăzi, apoi 
pe la ora două am plecat să-mi scot banii și pe la trei am 
ajuns acasă. Pe urmă, știți dumneavoastră ce a fost aici... 

— Altceva mai aveţi de declarat? 

— Nu; nimic! 

— Vă mulţumesc, îndeosebi pentru cafeaua excelentă pe 

care mi-ati servit-o! La revedere! 

Acest ,indeosebi" nu o satisfácu pe gospodiná, care 
deduse cá vizitatorul nu era pe deplin multumit de 
ráspunsurile ei. 

La scara A, unde se afla căpitanul, mai erau încă cinci 
apartamente, la ușa cărora urma să se anunţe într-o ordine 
prestabilită. 

Pe ușa apartamentului patru, era aplicată o tăbliță 
neagră, tăiată în formă de paralelogram, pe care era 
înscris cu litere roșii: Ionel Suman. li deschise o femeie 
roșcovană, îmbrăcată într-un capot de mătase violet. 

— Căpitanul Novac, de la poliție, se prezintă 
anchetatorul. Aș dori să stăm puţin de vorbă despre familia 
Goga, dacă se poate. 

— Cum să nu! Intraţi! Vă rugăm să ne scuzati; ne-am 
culcat foarte târziu și... soţul încă nu s-a sculat, se scuză 
roșcovana, dându-și seama că Novac observase ușorul 
deranj din antreu. 

Căpitanul fusese plantat într-o cameră, iar roșcovana 
dispăru pentru moment, dar nu înainte de a-și cere din nou 
scuzele de rigoare. 

La etajul întâi, mirosul de gaz metan, ars incomplet, și 
de funingine, care mai dăinuiau pe scări, îl aduse pe 
căpitan într-o stare de agitaţie, de la care se alese cu o 
îngrozitoare durere de cap. Inventarind automat 
mobilierul și toate obiectele din cameră, Novac rămase 
plăcut impresionat de gustul locatarilor, dar mai ales de 
modul original in care și-au aranjat lucrurile în spaţiul 
locuinţei. „Alţii o duc ca în rai!” constată el, și într-adevăr 
concluzia i-a fost întărită de apariţia Zitei Suman, aducând 
pe o imensă tavă de argint, o sticlă de „Martini”, două 
pahare și două cești chinezești de porțelan, în care se 
distingea caimacul de ness-cafea. De după sticlă se ivi și 
gulerul scrobit al unui pachet de Kent, care își dezvălui 
identitatea în momentul în care tava fu așezată cu grijă pe 
masă, de două mâini gingașe și bine îngrijite de femeie 

cochetă. 

— Vai, vă mulțumesc! Astăzi am mai băut vreo două... 
Mai bine aţi aduce un algocalmin, se rugă căpitanul. 

— Imediat! răspunse roscovana, și făcu cale întoarsă la 
solicitarea oaspetelui atât de matinal, indispus acum din 
cauza durerii de cap, care începuse să-l chinuie cu câteva 
minute înainte. 

„Ăștia și-au propus să mă îndoape cu cafele. Curios, aici 
dau numai de femei frumoase... Din ce în ce mai 
frumoase”, se corectă Novac. 

— Serviti, và rog! rosti Zita Suman. 

Si, în timp ce se aplecă asupra mesei, așezând paharul 
cu apă și calmantul, bucle roșcate de păr i se desprindeau 
din creștetul capului, năpădindu-i fata. Novac depistă 
printre firele de păr, un năsuc obraznic, apoi, după ce își 
împinse pletele spre ceafă, descoperi doi ochi verzi care, 
parcă îi alungară îngrozitoarea durere de cap. Novac se 
concentră o clipă să verifice dacă într-adevăr nu-l mai 
doare capul. Asa era! Putea renunţa liniștit la algocalminul 
adus de Zita Suman, căci durerea încetase ca prin farmec. 

Roșcovana rămase în picioare lângă masă, analizând 
figura căpitanului, în timp ce acesta inghitea o gură de 
apă, după calmant. 

În ușa rămasă deschisă se ivi figura somnoroasă a unui 
bărbat subtirel si nu prea înalt, cu părul vâlvoi, a cărui 
culoare era cam greu de precizat. Era Ionel Suman. 

— Dânsul e de la poliţie, îl informă Zita pe soţul ei, se 
interesează de familia Goga. 

— Lucrati la aceeași întreprindere?... 

— Da; amândoi. Ea e casieritá, iar eu sunt tehnician la 
atelierul de intretinere a utilajelor, precizá Ionel Suman, 
apoi se asezá pe scaunul rámas liber si incepu sá desfacá 
pachetul cu ţigări din care îi oferi una căpitanului. 

— Mulţumesc, zise Novac. Înseamnă că doamna poate 
să-mi dea o mulţime de relaţii despre Adriana Goga. Ce 
program a avut ieri contabila șefă? De fapt aţi ridicat 

salariile... 

— Am fost impreuná cátva timp. Pe la zece, zece si un 
sfert am plecat amândouă la bancă. Am stat acolo până la 
ora treisprezece și jumătate, iar la ora paisprezece ne-am 
despărțit, dânsa și-a ridicat prima banii, pe urmă a plecat. 

Zita făcu o pauză mai lungă, pentru că își simţea gura 
uscată. Cum privea paharele în care soțul ei turna lichidul 
roșu de „Martini”, se gândi că i-ar prinde bine și ei un 
păhărel, pentru curaj. 

— Până la ce oră ati stat la serviciu? se interesă Novac, 
așezând pe másutá paharul cu conţinutul injumátátit. 

La această întrebare, cei doi din faţa sa se foiră ușor pe 
scaune și începură să se privească unul pe celălalt, curioși, 
probabil de ce oare căpitanul se interesează de ei, când, de 
fapt, a venit să afle amănunte despre Adriana Goga. 

— La ora șaptesprezece am închis casieria, deși încă nu 
terminasem plăţile. De acolo, am plecat la prietena mea, 
Nora, unde am stat până la ora nouăsprezece, 
nouăsprezece și zece, pe urmă, am venit acasă. 

— Mai exact doamnă! Aici nu e vorba de plăţi, e vorba 
de o crimă! aruncă el știrea soţilor Suman, fiind gata 
pregătit ca în acel moment să studieze cu mare atenţie 
reacţiile de pe feţele lor, părând preocupat să completeze 
o nouă filă în carnetelul lui. 

— Crimă? se mirară cei doi, aproape concomitent. 

Novac citi pe feţele lor spaima. Zita se îngălbeni la faţă, 
iar bărbia începu să-i tremure, în timp ce soţul ei parcă 
atunci se trezise, devenind alb ca varul, apoi oftă a 
ușurare. 

— Da. Adriana Goga a fost ucisă! Din acest motiv vreau 
să știu cu precizie cum și-au petrecut timpul, ieri, toate 
persoanele care au avut tangenţă cu ea... 

— Când a fost televizată rubrica „Sport”, la actualitátile 
de seară, eu am plecat, știți, nu-mi place sportul. Pe urmă 
cum v-am spus... 

— Dumneavoastră? se adresă Novac, de astă dată, lui 

Ionel Suman. 

— Páná la douásprezece la serviciu, pe urmá am avut 
repetitie cu formatia intreprinderii - e vorba de o piesá de 
teatru - iar de acolo, dupá ora paisprezece si treizeci, mai 
precis la cincisprezece fárá un sfert, am plecat cu doi 
prieteni la meciul de fotbal. La șaisprezece fără un sfert, 
când s-a terminat meciul, am pornit spre casă, apoi am dat 
de inginerul Goga, care urla de disperare, răspunse cursiv 
Ionel Suman, în contrast parcă cu mutra lui somnoroasá. 

— Pe urmă? 

— M-am dus cu el la urgenţă, știți, cu mașina mea, să-și 
vadă nevasta, iar de acolo l-am dus la părinţii lui, acasă, și 
pe la nouă m-am întors, apoi am făcut curăţenie pe scări 
până după ora zece. De adormit, nu am adormit decât 
târziu, a mai fost și necazul cu accidentul acela... 

— Ce mașină aveţi? 

— O Dacia 1300, albă. 

— Bánuiti pe cineva care să fi dorit moartea Adrianei 
Goga? 

— Vai de mine! Niciodată nu m-am gândit la așa ceva! 
Nu cred nici acum, după ce mi-ati spus, că a fost omorâtă 
de cineva și că nu s-a întâmplat acest mare necaz din 
cauza exploziei gazului, răspunse Zita cu o undă de tremur 
în glas. 

Urmă o pauză, în care Novac mai completă ceva în 
carnetelul lui, pe urmă mai înghiţi încă o dată din apa 
rămasă în pahar. 

— Despre soţii Goga, ce îmi puteţi spune? 

— Numai de bine; despre doi tineri absolvenţi, ambitiosi, 
harnici și cu pregătire, căsătoriţi încă din vremea 
studenției, nu poate zice nimic rău. 

Aflat în picioare și pregătit de plecare, căpitanul mai 
întrebă: 

— Familia Maxim se are rău cu cineva de aici din bloc? 

— Nu; nu știm să aibă dușmani, răspunse Ionel Suman. 
Sincer să fiu, mă miră cum George, care era un băieţel 

deosebit de inteligent, s-a lásat - sá zic asa - lovit de 
masiná. Cred cá femeia aceea e complet nenorocità acum; 
i-a mai murit un copil cu câţiva ani în urmă, din pricina 
unei boli incurabile. Acum... al doilea, care era și inteligent 
și frumusel. Păcat! își încheie Ionel Suman relatarea, cu o 
mișcare a capului ce denota, deznădejde. 

— leri ati observat ceva deosebit în comportarea 
Adrianei? se adresă de această dată Novac, Zitei Suman. 

— Știu eu?!!! Era cam nervoasă. Când să ridicăm banii, 
ne lipseau niște sume care nu ne-au fost virate în cont de 
către beneficiarii noștri, deși dânsa intervenise cu câteva, 
zile în urmă, ca să avem ieri banii pentru retributii 
asiguraţi. Era, inchipuiti- vá, să nu aducem banii, iar. 
Oamenii ne așteptau încă de la ora doisprezece. Așa se 
explică faptul că am întârziat atâta, iar eu încă n-am 
terminat de făcut plăţile. 

— Altceva? 

— Nimic deosebit! 

Ca tot omul, la sfârșit de săptămână părea să fie cam 
obosită. De altfel, muncea mult! Era ceva normal. 

Novac le mulţumi pentru ospitalitate, în timp ce Zita 
închidea ușa în urma lui cu un zâmbet trist, dar politicos. 

— Cu plăcere. La revedere! 

„Și, totuși n-am lămurit dacă explozia a fost adresată 
Adrianei Goga sau soţului ei”, gândi Novac, apoi incepurá 
să-l chinuie alte întrebări: „Dacă se ia în considerare că și 
Adriana era o femeie frumoasă și în plus tânără, oare să nu 
fi fost gelozia, cauza acestei nenorociri? Și doamna Maxim 
- așa disperată cum am văzut-o aseară - are multe calităţi 
de femeie atrăgătoare. Aceasta e scara unui bloc la care au 
fost repartizate de la spaţiul locativ numai femei una și 
una! Așa să fie oare? Sigur că da! E prea de tot! De i-aș 
spune cuiva chestia asta, a doua zi nici nu m-ar mai saluta. 
E o coincidenţă! Are și ea rolul ei în lumea noastră, acum 
însă pe mine are darul de a mă pune pe gânduri. Ce prostii 
îmi trec prin cap! Ar râde și Ursan de mine, de-ar ști...” 

Desigur, in mintea căpitanului apărură tot soiul de 
ipoteze, unele, dintre cele mai curioase, care îl determinau 
și pe el să se mire de traiectoria pe care îl poate purta 
propria imaginaţie. 

Persoana care a intrat în apartamentul soţilor Goga, se 
pare că le cunoștea foarte bine nu numai programul din 
ziua de sâmbătă, dar și locuinţa, inclusiv clanta de la usa 
bucătăriei; dacă arcul de revenire al mânerului ar fi fost 
mai slab, acesta n-ar fi reușit să aducă mânerul cu atâta 
forță în sus spre poziția „liber” și să acţioneze asupra 
corpului metalic - ce-i drept destul de flexibil - al brichetei 
de aprins aragazul, ca aceasta să producă scântei -, și să 
declanșeze incendiul. Încă un mare semn de întrebare se 
ivi în cugetările căpitanului: de unde și-o fi procurat 
criminalul cheile ca să pătrundă în apartamentul soţilor 
Goga? Acestea puteau fi procurate chiar și în urma unei 
vizite, dar mai puteau fi obţinute de la serviciu, din 
întreprindere. Căpitanul fu nevoit să-și întrerupă 
monologul pe care-l purta cu sine însuși, când pe ușa de la 
scări, doi bărbaţi, dintre care unul nebărbierit, îi apărură 
în faţă. Le studie pe furis fizionomiile. Una dintre ele îi 
părea cunoscută; o văzuse într-una din camerele familiei 
Goga, imediat după incendiu, în tabloul de pe perete ce 
reprezenta fotografiile surázátoare a doi tineri căsătoriţi. 
Novac le făcu loc să treacă, apoi, la o distanţă de câteva 
trepte, urcă scările în urma lor, pregătindu-și întrebările 
pe care intenţiona să i le pună, în curând, inginerului 
Goga. 

— Sunt căpitanul Novac; cercetez condiţiile în care a 
avut loc incendiul, se adresă el inginerului. 

Novac, în loc de răspuns, trebui să se mulțumească cu 
două înclinații din cap făcute de către inginer. 

Simion Goga era un bărbat înalt, brunet, iar pe faţa lui, 
Novac remarcă cearcănele de nesomn și o mustață bogată 
cu un desen interesant, care-i oferea o distincţie aparte. 
Novac, deși simţea și bănuia că intervenţia lui nu are loc la 

timpul cel mai potrivit, vroia să lămurească cât mai repede 
căruia dintre cei doi soţi i-a fost adresată explozia. Se 
apropie și zise: 

— Vis-à-vis cine locuiește? Am încercat, dar nu răspunde 
nimeni... 

— Familia Rogoz; sunt plecaţi în concediu..., răspunse 
inginerul cu o voce stinsă, apoi adăugă: Voiam să-mi iau 
niște haine pentru ziua de mâine... 

— Mă scuzati! Știu că nu am ales bine momentul, dar... 

— Ce mai vreţi de la mine? Nu vedeti?..., fuse răspunsul 
pe care Novac il asteptase din partea inginerului, care 
continua să scoată din dulap hainele necesare: un costum 
negru, o cravată și o cămașă, pe care le așeză cu grijă pe 
spătarul scaunului. 

— Atunci... ne vom întâlni cu altă ocazie, propuse Novac. 

— Nu, nu... Sunt necăjit si eu... Cred că má-ntelegeti! 
Dar ce vreţi să aflaţi de la mine? 

— Doream să știu, dacă vă mai amintiţi, care dintre 
dumneavoastră a ieșit ultimul din bucătărie și a uitat gazul 
deschis? - puse Novac o întrebare, prin care încerca să nu-i 
dea de bănuit acestuia că un răufăcător a vrut și a reușit 
să-i omoare soţia. Căpitanul avu un moment de satisfacţie, 
constatând că stratagema lui a reușit, și inginerul îi 
răspundea la întrebări, nebănuind că soţia lui a fost 
trecută în lumea rece a morților de către mâna unui asasin. 

— Adriana! Eu am sosit vineri seara târziu dintr-o 
delegaţie, iar sâmbătă m-am sculat devreme, poate mai 
repede de ora cinci, urma să plec în alta... la București, cu 
avionul de zece, dar din cauza cetii zborul a fost 
suspendat. Am renunţat și mi-am procurat bilete pentru 
acceleratul de noapte, când cineva m-a anunţat că... 
Copilul încă nici nu știe..., zise inginerul și începu să 
suspine repetat. 

„Incă nu a aflat care este adevărul,” își zise Novac. „Cu 
atât mai bine pentru el! O să treacă mai ușor peste acest 
mare necaz”. 

— Să fi uitat doamna robinetul deschis? continuă Novac 
să meargă pe varianta falsă. 

— Nu; n-as crede. Adriana nu uita niciodată nimic; mai 
degrabă eu aș fi făcut acest lucru, numai că am plecat de 
acasă cam cu vreo oră înaintea ei. Nici măcar n-avea de ce 
să folosească aragazul, deoarece dimineaţa nu aveam timp 
și nici nu obișnuiam să servim nici măcar o ceașcă de ceai. 

— Poate s-a spart conducta, sau... ati dat cheile la 
părinţi și au intrat în casă, știu eu, după haine pentru 
copil... sau... 

— Cheile mele au fost tot timpul la mine, iar Adriana le 
mai avea în poșetă atunci când... N-avea de ce să le dea 
părinţilor mei, pentru că toate lucrurile copilului sunt la ei 
acasă. De fapt, sunt prea bătrâni ca să poată face așa drum 
lung. Săraca Adriana... 

Inginerul începu din nou să plângă, iar dintre suspinele 
sale Novac mai intercepta niște cuvinte: 

— Bine, dar aseară parcă a fost o comisie aici. Nu știți, 
cumva, la ce concluzii au ajuns? 

— Au fost, într-adevăr, și cei de la Gaz Metan, dar încă 
nu mi-au parvenit rezultatele, minţi căpitanul, spre a evita 
orice fel de explicaţii. Aveţi dușmani? 

— Vai de mine! Pe cine să avem? Numai de doi ani și 
ceva suntem în acest oraș. 

— Sunteţi de aici, parcă asa mi s-a spus! Poate i-ati avut 
încă înainte de a veni în orașul în care v-aţi născut! 

— Doar în vacanţă veneam pe acasă, iar de când ne-am 
mutat aici eu sunt mai mult plecat. Stiti, eu lucrez la 
serviciul aprovizionare. 

— Despre soţia dumneavoastră, îmi puteţi relata ceva 
deosebit? Aţi remarcat ceva aparte în comportarea ei în 
ultimul timp? Ştiu eu... 

— Ce să remarc? Veșnic venea obosită de la serviciu, iar 
în ultima vreme simţeam că s-a ancorat - dacă se poate 
spune asa - prea tare în munca de contabil-șef de 
întreprindere... Atâtea treburi și la serviciu și acasă, zău că 

era prea mult pentru o femeie; noroc cu párintii mei cá ne 
ingrijesc copilul, altfel... 

— [mi cer iertare! rosti Novac, când se convinse cá 
inginerului îi mai trecuse din supărare si se felicită pentru 
faptul cá reusi sá nu-i trezeascá acestuia gánduri negre si 
suspiciuni. 

Căpitanul încă nu era obișnuit cu astfel de situaţii când, 
vrând - nevrând, trebuia să intri în casele și în sufletele 
oamenilor, pentru a afla niște lucruri mărunte, dar foarte 
importante în elucidarea unui caz. 

„N-aș fi vrut să-l chinui pe inginerul Goga, tocmai în 
astfel de momente grele, dar cum aș fi putut proceda 
altfel? Din câte mi-a declarat, s-ar zice că explozia nu era 
pregătită pentru el, din moment ce serviciul îl obligă mai 
tot timpul la deplasări - deci nu are un program fix, cum 
avea soţia lui; era greu de prevăzut, pentru criminal, ora 
exactă la care vine acasă; unde să mai socotesc faptul că la 
ora zece dimineaţa, trebuia să plece din localitate. Oare, 
aflând mai repede că avionul nu poate decola și, ţinând 
cont de timpul rămas până la plecarea trenului, inginerul 
Goga nu putea da o fugă până acasă și să pună el la cale 
incendiul? Incendiul casei in care locuia? Moartea soţiei 
lui? Am să-l pun pe Ursan să verifice cum și-a petrecut 
inginerul timpul în ziua de sâmbătă.” 

Ajuns la parter, sună din nou la ușa apartamentului unu. 

— Intraţi! 

— Mulţumesc. Mai am o grămadă de treburi de rezolvat 
și mă cam grăbesc. Voiam să știu de ce acestui cartier i se 
mai spune și „Cartierul Veseliei”? N 

— Numele acesta i s-a dat demult. In aceste blocuri - noi 
pe atunci - locuiau nişte muncitori din alte părți şi cum 
erau fără familii, mai fáceau chefuri, scandal... 

— Acum nu se mai fac? 

— Ba da. Dar nu ca la început. Au mai îmbătrânit 
oamenii, a îmbătrânit si cartierul... 

Novac făcu o pauză, apoi întrebă: 

— Ieri, înainte de a pleca acasă, n-aţi auzit sau văzut pe 
cineva intrând sau ieșind din bloc? 

— N-am văzut! 

— Nici zgomotul unei mașini?... 

— Nu. Am făcut curăţenie... 

— ...și mâncarea pentru astăzi, completă Novac, apoi 
adăugă: la apartamentul doi cine locuiește? 

— De o lună de zile, nimeni! 

— Mulţumesc, rosti căpitanul, despártindu-se de femeia 
a cărei meserie era „să facă și să servească lumea cu 
cafele”. 

Privi încă o dată la avizier și se convenise că, într- 
adevăr, la apartamentul doi, n-avea pe cine să găsească. 

Căpitanul părăsi imobilul doisprezece de pe stráduta 
îngustă. Se opri pe trotuar și privind îndelung la geamurile 
din dreapta clădirii, își spuse: „Mâine o să atac scara B." 
Nu făcu prea multi pași și se opri o clipă, pentru a mai 
analiza încă o dată locul trasat cu cretă, reprezentând 
conturul lăsat de corpul copilului decedat în acel stupid 
accident de mașină. Porni cu pași repezi și se pierdu în 
ceața deasă, care invadase orașul și împrejurimile... 

— Pardon, domnule! Nu vezi? 

— Mă scuzati! încercă Novac să se dezvinováteascá în 
faţa unei bătrâne de vreo șaptezeci de ani. 

Mai mormăi ceva și, îngândurat cum era, se îndreptă 
către braseria de lângă Banca Naţională, spre a-și readuce 
la tăcere intestinele, care începuseră să glăsuiască 
revoltător, neîntrebate. 

Se ridică de la masă după vreo jumătate de oră, 
propunându-și să dea o raită până la Inspectorat. 

„Nu pricep, cum de copiii se jucau în mijlocul străzii, 
tocmai la șapte seara, pe un întuneric total”, își zise 
căpitanul intetindu-si pașii. 

CAPITOLUL III 


ASASINUL FACE „ROCADA MARE" 
- Duminicá - 


De cum intră în incinta Inspectoratului, ofițerul de 
serviciu îl puse in gardă: maiorul Brad, de la Circulaţie, îi 
lăsase pe masă un bilet. 

— Tu ce faci pe aici, băieţel? se adresă Novac 
locotenentului Ursan. 

— Vă caut. De mult... 

— Ei drăcie! - se miră căpitanul. 

— Avem știri de la Circulaţie, își motivă Ursan prezenţa 
în birou tocmai în acea duminică de noiembrie. 

— Să le aud! 

— În jurul orei doisprezece, a fost găsit autoturismul 
Skoda de culoare roșie, cu numărul de înmatriculare 415... 

— Nu mai spune! se hlizi căpitanul. 

— leri, proprietarul mașinii a anunţat Circulaţia, pe la 
orele zece, că mașina i-a fost furată. Acum a fost găsită, 
dar cu proprietar cu tot: el e mort, iar mașina este făcută 
zob! 

— Asta-i buná!.. Si tu stai asa? Dezlegi cuvinte 
încrucişate si ástia?... 

— V-am cáutat, si acasá v-am telefonat, dar precum 
vedeti, cazul e al celor de la Circulatie. Maiorul Brad a 
socotit cá ar fi bine sá stim si noi amánunte in plus despre 
mașina roșie cu care aseară a fost accidentat mortal 

minorul George Maxim si care... 

— ...a fost văzută tocmai de copilul accidentat, ieri la 
orele amiezii lângă blocul cu pricina. Si acum maiorul ne 
invită să vedem la faţa locului cum stau lucrurile. Frumos 
din partea lui... Echipa operativă a plecat? 

— Cam... demultișor... Mașina de serviciu e liberă; am 
retinut-o anume pentru deplasarea asta. 

— Plecarea! zise de astă dată Novac pe un ton ridicat, 
accentuând silabele. Acum văd că suntem pe post de 
invitaţi, și în calitatea asta nu e bine să te lași prea mult 
așteptat. 


* 


Pădurea se afla la o distanţă de aproape 12 km de oras si 
adăpostea la poalele ei un camping, acolo unde șoseaua 
națională face o curbă periculoasă. Din cauza cetii dense, 
mașina poliției parcurse această distanţă în aproape o 
jumătate de oră. Ursan, un brunet înalt, cu fata prelungă si 
privirea neliniștită, într-un veșnic tremur de curiozitate, 
aflat pe bancheta din spate, își schimba des locul, pentru a 
sesiza vreo reacţie anume pe faţa împietrită a căpitanului. 

Cu greu, șoferul reuși să evite deraparea în care mașina 
se angajase, din momentul în care încercase să oprească; 
poleiul format peste noapte, abia acum începea să se 
topească pe șoseaua șerpuitoare și rece. Novac și Ursan 
coborâră repede, trântind puternic portiera. După ce 
părăsiră șoseaua, escaladará un sant foarte adânc; 
ajunseră la marginea pădurii, formată din salcâmi si artari 
cu frunzișul înroșit și mult rărit de pojarul târziu al 
toamnei; vara, mai ales duminicile, era locul de pelerinaj, 
de recreere al orășenilor, veniţi de cum răsărea soarele și 
zăbovind până la căderea întunericului, între arbori se 
auzeau atunci numai chiote și clinchete de glasuri. Dar 
acum peisajul era sinistru, căci ceața învăluise totul în 
mantaua tristetii... În fata lor, mașina. Îmbrăţișa un salcâm 

bătrân, scrijelit de coajă. Automobilul venise cu viteză 
mare, părăsise carosabilul, trecând vijelios pe deasupra 
șanțului și se oprise în copac, stând asa de parcă ar fi vrut 
să se catere pe el. 

— Cum o fi ajuns aici? se miră Novac. 

— A zburat! zise Ursan. 

— Asta așa este! Altfel n-ar fi putut poposi în acest loc, 
rosti Novac, strângându-i mâna maiorului Brad. Mulţumesc 
pentru invitaţie. 

— Ştiam că te interesează mașina și am considerat că n- 
ar fi rău să afli câteva amănunte și despre posesorul ei, 
spuse maiorul, rămânând cu privirea pe salcâmul scrijelit 
de coajă. 

Conducătorul autovehiculului, cu volanul înfipt în piept, 
stătea nemișcat, cu capul căzut într-o parte... Capota 
mașinii se deschisese, desigur, în momentul impactului, 
străpungând parbrizul... Cineva încercase să scoată 
cadavrul intepenit de la volan, dar nu reușise. Căpitanul 
îndepărtă ușor cu vârful pantofului, stratul de frunziș de pe 
oglinda retrovizoare, căzută în preajma salcâmului, crăpat 
în două locuri din cauza loviturii, apoi începu să-și noteze 
datele personale ale decedatului, pe care maiorul Brad i le 
furniza cu vocea sa baritonală... 

— Cine a anunţat accidentul? întrebă într-un târziu 
Novac. 

— Un automobilist care circula pe șosea, mi-a spus că s- 
a trezit deodată într-o turmă de oi ce stătea 
nesupravegheată în mijlocul drumului. Nemaiputând 
avansa, s-a dat jos, a văzut niște câini ciobănești, pe urmă 
și-a făcut apariţia unul dintre ciobani, ce arăta destul de 
speriat de ceea ce văzuse... După ora doisprezece a ajuns 
la noi... Ai găsit biletelul? Ti l-am lăsat pe masă. 

— Rămân dator... 

— Să lăsăm asta, zise maiorul. 

— Medicul ce a spus cu privire la ora decesului? 

— Cam între orele unu și două astă-noapte, cu 

aproximatie deocamdatá. 

— Adicá in urmá cu aproape douásprezece ore? 

— Asa se pare. Ciobanul a declarat cà, astá-noapte, pe la 
ora unu, a auzit o bubuitura scurtà, dar puternicá. Era 
departe de acest loc... Abia la cáteva ore dupá aceea, cánd 
a ajuns cu oile aici, a dat de mașină. De fapt câinii au gásit- 
0! S-au apucat să latre la mortul din mașină. Am ajuns să 
ne găsească ciobanii mașinile furate... 

— Bine, dar de ce au ajuns ciobanii atât de târziu la locul 
accidentului, ei doar auziseră cu mult timp înainte 
bubuitura? 

— Si eu m-am mirat de acest lucru. Mi-au explicat si n- 
am avut decât să le dau dreptate; cum erau în câmp 
deschis și în bezna aceea, ciobanul nu a cutezat să facă 
niciun pas, mai mult, a ţinut pe mai departe oile grupate; 
în asemenea situaţii lupii atacă cu înverșunare și e destul 
de greu să le dai o replică pe măsură din moment ce nu 
vezi nici măcar la doi pași... Dacă erau și ei ceva mai 
curioși, îl depistam mai repede, așa... 

— Deci, știm și ora, zise căpitanul. Dar cu o oarecare 
aproximaţie! 

— Dimpotrivă! 

— 21! 

— Nu e cazul să te miri deloc, n-ai idee cât s-au 
modernizat și ciobanii ăștia. Ceasul îi merge bine, l-am 
confruntat cu al meu. Nu era de mirare dacă ar avea unul 
electronic!; am mai văzut eu din-astea... 

Novac își închise carnetelul, întrebând din nou: 

— Cum îţi explici aterizarea aceasta... curioasă? 

— Simplu! Viteză mare, drum alunecos, direcţie 
pierdută... 

— ...Si aterizare la punct fix! completă Novac, zâmbind. 
Pe la ora unu noaptea poleiul încă nu era format și frâna ar 
fi prins. De treaba asta ce zici? 

— Nici urmă de frână. Se pare că ai dreptate, zise Brad. 

— Ca și aseară pe strada Ingustá, apăsă Novac. 

— Sunt aproape sigur că a încurcat pedala de frână cu 
acceleraţia, altfel nu-mi pot explica... 

— Să fi avut defectiune la mecanismul de direcţie? vru 
să se edifice căpitanul. 

— Măi, dar suspicioși mai sunteţi voi ăștia?... Pe tine te- 
ar duce mintea la cu totul altceva. 

— Nici aseară, pe strada Ingustá, n-a fost mai clară 
socoteala... 

— Doar nu vrei să spui cá și aici și-a băgat dracul codita? 
Defectiuni mecanice nu există - spun asta din constatările 
de până acum - de dormit la volan, n-a putut, doar după 
câţiva metri de rulare e greu de presupus așa ceva... Între 
timp, deținând adresa furnizată de proprietar când ne-a 
anunţat dispariţia mașinii, am aflat de la colegul lui de 
cameră - unul așa... bărbos, îl cheamă Otto, că decedatul 
nostru a plecat la ora unu fix din hotel, spre oraș, unde, se 
pare, a fost chemat... Oricum, până mâine dimineaţă aflăm 
noi care a fost cauza accidentului. Te voi anunţa. 

Novac rămase pironit locului, cu privirea în jos. Tresări 
ușor și îl chemă pe Ursan la mașină. 

— Interesant și tipul ăsta! Anunţă dispariţia mașinii, o 
găsește și de părere bună o ia la goană și omoară, un copil, 
pe urmă pune la grea încercare rezistenţa esenței de lemn 
tare a salcâmului în raport cu tabla aia ruginită, încercă 
Ursan să pună cap la cap evenimentele cunoscute, cu 
gândul ascuns și de a-l provoca la discuţie pe insul care 
ocupa locul din dreapta șoferului. 

— Interesant! bolborosi într-un târziu Novac, de parcă s- 
ar fi trezit dintr-un somn adânc. Incredibil dar adevărat, ca 
în emisiunea aceea de la televizor. Aceasta a fost, poate, 
ultima mutare a asasinului. 

— Când se vorbește de ultima mutare, implicit se poate 
vorbi și de mat! Desigur, în această situaţie remiza este 
exclusă, aprecie Ursan, incitându-l pe Novac la o discuţie 
ceva mai amănunţită. 

— Sper că asasinul nu a făcut mutare de mat, ci, numai o 

ameninţare... asa cá, se poate para mutarea aceasta, pe 
care, el ca și noi, o apreciem ca foarte bună. Bineînţeles, 
fiecare din punctul lui de vedere! 

— În două zile, trei morti! Unul dintre acești morti este, 
desigur, al nostru, mă refer la Adriana Goga. Ceilalţi doi, 
deși sunt ai celor de la Circulaţie, vor trebui să rămână și 
în vederile noastre... 

— Chiar dacă nu a existat elementul intenţionat, în 
accidentul de aseară, tot va trebui să întocmesc un nou 
raport, pe care comandantul îl va citi mâine la primele ore 
ale dimineţii, se îndură Novac, să-l potolească pe mai 
tânărul său ortac cu care se pornise să descopere asasini. 

— O legătură parcă ar exista între cele trei victime... 

— Greu... greu... de găsit! Mașina roșie, face totuși 
legătura, dar dacă se ia în considerare acest lucru, poate 
să ne și deruteze, zise Novac, privind cu coada ochiului 
spre șofer, care depunea eforturi deosebite să menţină o 
viteză maximă de rulare de 20-25 km la oră. 

— E groaznică ceața asta, mârâi cu răutate cel de la 
volan. 


E 


Novac recapitulà datele furnizate de maiorul Brad; 
proprietarul autoturismului de culoare rosie era Iulian 
Sima, in vârstă de 34 de ani, originar din Brașov, 
necăsătorit. În urmă cu zece ani câţiva prieteni de-ai lui 
încropiseră o formaţie de muzică ușoară. Se aciuiseră pe 
lângă ei încercând ca în pauzele programului de muzică să- 
și prezinte numerele sale de iluzionism, și asta a durat 
până în urmă cu o zi... Sâmbătă pe la ora zece a anunţat 
dispariţia mașinii, aflată de dimineaţa parcată lângă 
hotelul Grand. Iulian Sima a decedat în noaptea de 
sâmbătă spre duminică, la ora unu, aflat în drum spre oraș, 
circulând cu viteză mare la volanul autoturismului 
personal, care a derapat, a părăsit carosabilul, a survolat 

șanțul si s-a izbit într-un salcâm... Îl privea insistent pe 
Ursan, care se apucase să dezlege cuvinte încrucișate și 
hotări să-i răpească această plăcere. 

— Mititelule; facem o verificare de date? 

— Sunt cam puţine dar facem! incuviintá locotenentul 
trăgându-și cu greu privirea de pe revistă. 

— Sustii cá ar exista o legătură între dispariţia celor 
trei... 

— Ar fi bine să pornim pe varianta asta! 

Căpitanul își aprinse cu gesturi absente o ţigară și, 
pufăind din ea cu plăcere, spuse: 

— Modul în care a fost pusă la cale moartea Adrianei 
Goga, e lămurit. Rămâne de găsit: autorul și mobilul 
crimei. Copilul George Maxim - să acceptăm varianta ta - 
vede imediat după ora doisprezece, ieșind din blocul de pe 
strada Îngustă, o femeie, o persoană care e cu certitudine 
asasinul Adrianei.. 

— Mai bine zis asasina! tinu să precizeze Ursan. Doar 
era vorba de o femeie. 

— Bun!... Sâmbătă după ce am plecat de aici, cei din 
bloc 

— La necazuri oamenii se unesc, parcă spunea cineva - 
speriați cum erau, s-au adunat și au început să discute 
despre incendiu și despre moartea Adrianei. In acel 
moment copilul George Maxim povestește celorlalţi despre 
persoana îmbrăcată în verde, ce ieșea din bloc în timp ce el 
se întorcea de la școală. Criminalul, sau vreun complice de- 
al acestuia, aude spusele copilului și pune la cale 
eliminarea singurului martor... 

— Aici e aici! În acest caz, criminalul locuiește în bloc! 

— Asa sa pare. Valeria Buza a declarat cá în momentul 
în care copilul își susţinea relatarea, erau de faţă doar 
locatari din bloc. Dacă se acceptă că cineva ar fi dus știrea 
mai departe... 

— În acest caz, asasinul se îndepărtează... 

— Nu te aprinde așa, sunt doar supozitii... 

— Bine, dar acceptându-se această variantă, fáptasul se 
află fie în bloc, fie în imediata lui apropiere, el putea deci 
auzi spusele copilului sau că cineva - complice sau vreun 
cunoscut - i-a furnizat știrea fără să-și dea seama. 

— Ipoteza noastră va rămâne în faza aceasta. Mâine te 
interesezi ce au făcut locatarii din bloc, sâmbătă, între 
orele cinci și șapte după masă, de la ora când am plecat 
noi și până în momentul lovirii copilului. Și, ca să mergem 
până la capăt cu presupunerea noastră, agresorul, aflând 
că există un martor care l-a văzut ieșind din blocul 
incendiat... demarează cu mașina din fata blocului cu 
fațadă albastră încercând să pună în aplicare planul 
înfricoșător de a ucide copilul. Coteste pe strada Ingustá, 
localizează victima, o lovește și dispare de la locul 
accidentului... Ajunge cu mașina la camping, o doseste 
pentru a nu fi găsită de lucrătorii noștri de la Circulaţie, iar 
noaptea pe la ora unu remușcarea a două crime îl cuprind 
și pornește spre oraș cu o viteză nebună; pierde controlul 
volanului și își primește pedeapsa ca orice răufăcător, 
aterizând în salcâmul de peste drum, unde i se curmă șirul 
zilelor... 

Ursan se răsuci în scaun, în căutarea unei poziţii mai 
confortabile, continuând să privească în ochii căprui ai 
căpitanului. 

— Asasinul Adrianei Goga - reluă Novac firul povestirii 
sale - îl elimină pe micul martor tocmai cu automobilul 
anunţat dispărut. Niște lucruri nu sunt suficient de clare: 
agresorul - să zicem că îl cunoștea pe copil - cu motorul 
ambalat destul de tare, apare cu precizie matematică la 
colțul străzii, identifică victima și-o lovește fără crutare. 
Buun! Dar, n-aș crede în varianta cu „elementul 
intenționat”, din moment ce afară nu se vedea nici măcar 
la cinci pași, deci criminalul nu-l putea vedea pe copil. Să 
mai facem o socoteală: în intervalul de timp scurs de la 
urcarea asasinului în mașină și până la apariţia lui în 
strada Ingustá, copilul nu mai putea fi în mijlocul străzii si 

ar fi venit degeaba. În plus, mașina putea fi recunoscută si 
i s-ar fi aflat identitatea. 

— Să mergem până la capăt! îl îndemnă Ursan. 

Căpitanul se opri lângă geam, aprinse o nouă ţigară, 
trăgând din ea cu sete. Privind spre Ursan, zise: 

— Se pare că suprimarea copilului nu are la bază 
elementul intenţionat, dar mașina roșie prea și-a făcut 
simțită prezenţa în ultimul timp si unde mai adaug cá 
prezenţa de care ziceam a fost semnalată în fiecare caz în 
directă legătură cu moartea... Și acum, ultimele precizări: 
minorul Maxim putea fi omorât atât de proprietarul 
mașinii, care prin telefonul dat la Circulaţie își crease un 
alibi perfect, fie de persoana care a furat ieri mașina. Dacă 
admitem prima posibilitate, atunci iluzionistul Sima ar fi 
putut s-o ucidă pe Adriana Goga. Rămâne de văzut motivul 
pentru care a făcut el acest act criminal. Dar morţii nu 
vorbesc!... Așa că trebuie să descoperim noi adevărul. 
Intre timp m-am edificat asupra unui singur lucru: explozia 
a fost adresată Adrianei Goga și nicidecum soţului ei, 
desigur că va trebui verificat acest lucru încă o dată. Asta, 
ca să nu uiţi! Și va fi sarcina ta. 

— Bine, dar... E 

— Un moment! In baza celei de-a doua posibilităţi, 
persoana care a furat mașina - dacă, într-adevăr, a furat-o - 
nu s-a ferit ca aceasta să fie văzută în faţa blocului și să 
accidenteze cu mare ușurință copilul - avea identitatea 
nedescoperită de către proprietarul mașinii. Ca să elimine 
orice urmă, a putut să pună la cale și moartea 
iluzionistului. 

— Acest lucru pare inutil din moment ce proprietarul 
mașinii nu stia cine anume i-a furat-o. Vina poate fi 
aruncată și pe iluzionist. Zău că nu știu ce să mai cred; am 
intrat într-o încurcătură din care n-o să putem ieși nici 
remorcati cu buldozerul... Apropo, parcă și copiii care se 
jucau împreună cu George susțineau că n-ar fi existat o 
anumită intenţie din partea celui de la volan, de lovire. Dar 

si masina rosie a apárut tocmai acolo unde nu trebuia. Un 
lucru imi atátà curiozitatea.. 

— Un moment! ceru Novac. Masina cum de nu a fost 
găsită de la ora zece, când a fost anunţată dispariţia ei, si 
până seara la șapte, când a fost folosită din nou la 
accidentarea copilului? Să fi fost parcată într-un grajd? 
încercă Novac să-și răspundă propriei nedumeriri. 

— Altfel e greu de găsit un răspuns. Vroiam să... 

— Ai cuvântul báietas! Eu am cam obosit. 

— Cum a ajuns mașina din nou în posesia proprietarului 
și de ce el - care avea obligaţia să o facă - nu a anunţat 
serviciul Circulaţie, după ce a găsit-o? îl provocă din nou 
Ursan. 

— Posibil, a găsit-o noaptea târziu și imediat a pornit 
spre oraș ca să-i anunţe pe cei de la Circulaţie... 

— La ora unu noaptea? Pe ceața asta? Putea da si un 
telefon; era mult mai simplu și mai operativ. Ceva nu e în 
clar! 

„ori că el a folosit-o! 

— 21! 

Căpitanul își aprinse o ţigară, se așeză pe scaun și 
începu să bată ritmic cu degetul în masă. Într-un târziu 
concluzionă: 

— Orice variantă am analizat-o, ne vom izbi de un singur 
mare semn de întrebare: De ce a fost ucisă Adriana Goga? 

Afară se înnoptase de-a binelea. 

Un val de ceaţă izbi fata căpitanului, când acesta ajunse 
în strada Îngustă, umezindu-i obrajii. În buzunarul stâng al 
pardesiului pipăi bricheta de aprins aragazul, întrebându- 
se mereu: cui i-o fi aparținând? 


* 
— Noi am sosit aseará pe la ora zece, cu un accelerat, 


răspunse Zamfira Rogoz, locatara de la apartamentul cinci. 
Dimineaţă plecăm la socri după copii. Stiti, noi suntem de 

la tará, si cánd plecám de acasá pentru mai mult timp, 
lăsăm copiii ori la părinţii mei, ori la mama soţului. Am 
auzit ce s-a întâmplat ieri pe aici. Ne e și groază să mai 
deschidem ușa, de când am auzit că vecina noastră a 
murit. Și la noi s-a simţit miros de gaz, după cum vedeţi, 
ne-a căzut tencuiala în camera în care stăm de obicei. 

Novac deduse că această cameră avea perete comun cu 
bucătăria de la apartamentul familiei Goga. 

— V-as ruga să-mi spuneţi ce știți despre familia Goga - 
le acordă Novac tot creditul soţilor Rogoz - și în general, 
câte ceva despre fiecare dintre vecinii dumneavoastră. 

— D-apăi - începu Miron Rogoz, care mai păstra în 
vorbirea sa graiul din satul natal - familia Goga sunt niște 
oameni care se caută numai cu părinţii lor, ai ei sau ai lui. 
Nu știu să fi venit la ei alt om străin. Da chiar de-o venit, o 
plecat repede. Io, cum să vă spun... Mà mai duceam pe la 
ei să le mai repar câte o conductă de apă, ori să le mai 
schimb câte un robinet, că io mă pricep, că-s instalator. 

— Ce fel de oameni erau? 

— Păi, cum să fie... Așa ca toţi oamenii cu școală mai 
multă: nu-și răcesc gura pentru toate nimicurile. 

— Aţi observat ceva deosebit în comportarea lor în 
ultimul timp, adică înainte să plecaţi în concediu? se 
adresă Novac de această dată Zamfirei Rogoz. 

— Se mai certau câteodată... Prima oară i-am auzit cam 
cu vreo trei săptămâni înainte de a pleca noi în concediu. 
Era într-o dimineaţă pe când să plecăm la serviciu... 

— No, iar ai treabă cu ei, tu, Zamfiră?!! Ce, iar nu încapi 
de oamenii ăștia? interveni Miron. 

— La apartamentul unu cine locuiește? o provocă din 
nou căpitanul, făcând abstracţie de ,intrarea" de odinioară 
a sotului acesteia. 

— Aia care tráieste cu... 

— Taci tu din gurá! o dojeni din nou Miron. 

Càpitanul socoti cà trebuie sà procedeze altfel: 

— Và avertizez că vecina dumneavoastră, Adriana, nu a 

fost doar victima unei explozii de gaz. Ea a fost ucisá! 

Pe fetele celor doi soti, cápitanul citi uluirea. 

— Trebuie să-l prindem pe răufăcător! Và rog să-mi 
spuneţi tot ce știți, fără retinere! În munca noastră si cele 
mai mici amănunte devin importante. Poftiti! îi indemná 
căpitanul. 

— Dacă-i pe-așa, atunci v-o spun verde: muierea aia 
trăiește cu fostul nostru contabil șef... Vecina noastră era o 
femeie tare cumsecade și nu cred că cineva să fi vrut s-o 
omoare. Era tare bună la suflet și n-o făcut la nimeni rău, 
apăsă cuvintele Miron. 

— Dumnezeule! Cine s-o omoare? exclamă Zamfira, 
speriată. 

— Despre áilalti ce să vă zic? reluă Miron. Sub noi, la 
trei stă o.. Doamnă. Una Maxim. Că și copilul ei o pátit-o 
rău de tot! Sárácuta! Că și necazurile astea tot pe ăi mai 
amáráti îi lovesc, cà o mai avut unul, dar și ăla o murit, dar 
de boală, nu ca ăsta... Vis-ă-vis cu dumneaei stau soţii 
Suman. No, ăștia-s necăjiţi că n-au copiii... chiar jos, la 
intrare, stă Valeria. Aia îi singură că fata îi plecată la 
Craiova, iar apartamentul doi o rămas gol de când au 
plecat... D-apăi nouă nu ne vine să credem că cineva o vrut 
s-o omoare pe contabila noastră. Io pe asta n-o mai cred. 
Da cum vă puteţi gândi la așa ceva? Mare minune! exclamă 
Miron, rămas cu privirea asupra Zamfirei, năpădită de 
lacrimi. 

— Erati pe drum sâmbătă în jurul orei două după masă? 

— Eram. Da; eram! 

Cum pe Zamfira o podidise binișor lacrimile, Novac 
socoti să amâne interogatoriul pentru o altă ocazie, când 
Miron nu va fi acasă; Zamfira părea a fi bine pusă la punct 
cu știrile din bloc numai că prezenţa lui Miron o stânjenea 
în a-i face destăinuiri, aparent insignifiante, despre ceilalți 
locatari de la scara A. 

De la cofetăria din colț se aprovizionă cu câteva 
pachetele de bomboane și prăjituri. Apoi se arătă foarte 

incántat de acadelele gásite, gándindu-se cá Ála Micu' o sá 
se bucure mult pentru ele. 


* 


Luni dimineata, cápitanul venise la serviciu mult mai 
repede decât îi era obiceiul. Incepuse să răsfoiască filele 
carnetului, unde își notase discuţiile purtate cu locatarii 
imobilului de pe strada Îngustă... Sedinta cu comandantul 
durase până după ora opt, iar acesta îl mai retinuse pe 
căpitan încă o jumătate de oră după discuţiile purtate cu 
ceilalți subordonați. Locotenent-colonelul Filip parcurse 
din nou rapoartele întocmite de Novac, le balansă câtva 
timp în mâna dreaptă și, când și ridică privirea de pe ele 
spre a-și potrivi ochelarii, care îi alunecaseră de la 
rădăcina nasului, se adresă căpitanului: 

— Citind din nou ultimele două rapoarte, analizând din 
nou împrejurările în care a avut loc decesul Adrianei Goga, 
apare un element comun pentru aceste trei cazuri: mașina 
roșie!... Anumite investigaţii, ai făcut? 

— Am întreprins o anchetă la blocul în cauză, însă 
trebuie să mai fac unele cercetări asupra persoanelor care, 
mai mult sau mai puţin, au avut tangenţă cu victima, atât 
pe linie de serviciu, cât și în afara acestuia. 

Locotenent-colonelul Filip, cu o mișcare lentă își fixă 
ochelarii aproape de rădăcina nasului, și-l privi pe căpitan 
prin lentilele cu destule dioptrii, trăgând următoarea 
concluzie: 

— Mașina roșie apare de la începutul până la sfârșitul 
rapoartelor tale. Presupunerea că ar exista o legătură între 
dispariția celor trei persoane, nu e deloc rea! Deocamdată 
poţi merge pe acest fir. Alte probleme? 

— Mă chinuiesc să aflu mobilul crimei. 

— Găsește-l pe criminal! Pe urmă o să-ţi spună el de ce a 
procedat așa. Și, grăbește-te! Mai avem și alte treburi de 
rezolvat... Lunea viitoare va trebui să pleci la instructaj! 

Deci peste o săptămână, îi reaminti Filip ziua scadentei. 
Novac părăsi biroul comandantului, gândindu-se că va fi 
puternic presat de timp. 


* 


Sediul intreprinderii la care lucrase Adriana Goga, era la 
marginea de sud-vest a orasului. De cáteva minute státea 
la o masă într-un birou, așteptând să fie chemat la 
directorul unităţii. 

După ce puse receptorul în furcă, directorul, îl primi 
amabil: 

— Ocupati loc, vá rog! Așa-i dimineaţa la noi. În special 
lunea, telefoanele nu contenesc. 

Directorul dădu la o parte hârtiile care-i acopereau 
biroul, punând în faţa căpitanului o scrumieră. 

— E mult prea tristă întâmplarea aceasta; întreprinderea 
noastră pierde foarte mult. Adriana Goga era un contabil 
șef foarte capabil și foarte serios, iar soţul ei face o treabă 
bună la serviciul aprovizionare. 

— De cât timp a fost promovată în funcţie? încercă 
Novac, grăbit și el, să intre cât mai rapid în subiect. 

— În curând s-ar fi împlinit un an. Achim, fostul contabil- 
șef a fost trecut în funcţia de șef serviciu personal; el a 
avut unele deficienţe pe linie de serviciu, poate din cauza 
vârstei, dar nici sănătatea nu-l prea ajută. Cu această 
ocazie am reușit să promovăm si noi cadre tinere în funcţii 
de conducere. 

— Consideraţi că Adriana Goga, prin această avansare, 
și-a creat un dușman în persoana lui Achim? 

— Dacă e să mă refer la relaţiile dintre Adriana si Achim, 
pot să afirm că nu am observat nimic deosebit, deși i-am 
urmărit pe amândoi cu mare atenţie. Despre Adriana... 
Chiar în zilele trecute mi s-au prezentat de către Achim, 
câteva referate întocmite de contabila șefă asupra 
activităţii necorespunzátoare a trei dintre contabilele 

noastre, in care dánsa propunea sanctionarea acestora... 

— Despre cine era vorba? 

— Liliana Balica, Maria Orza si Zita Suman! Primele 
douá lucreazá neglijent si comit o serie de greseli in acte, 
iar cea de-a treia de vreo luná incoace lipseste mereu de la 
serviciu, pierzându-și vremea prin oraș după cumpărături, 
pentru concediul în care urmează să plece. Dar nu știu 
dacă ce v-am spus are vreo legătură cu incendiul... 

— Am uitat să vă spun - interveni căpitanul - Adriana 
Goga nu a fost, așa cum aţi aflat, victima unui incendiu 
provocat în urma exploziei gazului metan: ea a fost ucisă! 

— Cum?!!! - se miră directorul, apoi se retrase în scaun 
de parcă cel aflat în faţa sa ar fi fost criminalul. 

— Explozia în care Adriana și-a pierdut viaţa, a fost pusă 
la cale de mâna unui asasin. Din acest motiv v-am deranjat, 
zise Novac. 

— Cine a putut face așa ceva? Păi, femeia asta n-avea 
dușmani! Era un om de o rară conștiinciozitate și 
corectitudine. Deși, cam rigidă în metodă, unele lucruri le 
mai trecea și ea cu vederea, dar oamenii mai trebuie și 
modelati, fiindcă mai sunt destui care nu se achită în mod 
corespunzător de sarcinile profesionale. 

Directorul făcu o pauză. Ştirea despre moartea Adrianei 
îl speriase. 

— ...desigur, dificultăți mai apar în timpul serviciului - 
reluă el. Conflicte mai sunt... Ne mai certăm... Dar că se 
poate ajunge până acolo încât să iei viaţa unei persoane 
pentru cá te-a criticat în vreo ședință sau că te-a 
mustruluit pentru a te corecta... la asta sincer să fiu, nu m- 
am gândit. 

— Mă gândeam la un motiv ceva mai... aparte. Ar putea 
exista așa ceva? Sau ar putea fi cineva, care să?... 

— Nu! răspunse categoric directorul, năpădit de gânduri 
negre. 

— Totuși, nu ati remarcat ceva deosebit, în ultimul timp, 
în comportarea Adrianei? 

— Deosebit, nu! O știam preocupată de niște nereguli, 
găsite de ea în unele acte întocmite încă de pe vremea 
când contabil șef era Achim. Nu știu cum a dat de ele... Nu 
mi-a spus exact despre ce este vorba, dar m-a făcut să 
înţeleg că îmi va prezenta o situație completă după ce avea 
să mai facă și alte verificări. 

— Aţi mai discutat cu cineva despre aceste nereguli? 

— Mi-am adus aminte acum că ati adus vorba; eu am și 
uitat de ele. Sunt sătul de greșelile descoperite cu ocazia 
reviziei de fond, efectuată de către inspectorii băncii, 
deoarece în urma acestui control Achim a cerut să fie 
schimbat din funcţie; și-a dat singur seama că nu mai 
poate face față atâtor probleme... 

— Vă înţeleg - spuse căpitanul. Întrucât timpul nu vă 
permite să vă rețin prea mult, aș dori să stau de vorbă cu o 
parte, cel puţin, dintre colegii de serviciu ai victimei - 
consideră Novac că era timpul să-l lase pe director cu 
treburile lui foarte numeroase și foarte grele, care îl 
asaltau în acea zi de luni, dovadă erau telefoanele care le 
întrerupse de nenumărate ori discuţiile. 

— Șeful serviciului personal, Achim, îi cunoaște foarte 
bine pe toţi și vă poate ajuta să staţi de vorbă cu cine 
doriţi. Luaţi legătura cu el - îl rugă directorul, strângându-i 
lui Novac mâna cu căldură. 

CAPITOLUL IV 


CÂTE O ÎNMORMÂNTARE PE ZI 


- Luni - 


Pe Achim îl găsi într-un birou mic, așezat la o masă, pe 
care se afla un telefon; alături era o mașină de scris, iar de 
perete erau lipite trei dulapuri din tablă, cu fisele 
personale și cărţile de muncă ale salariaţilor. Era un 
bărbat care se apropia de 50 de ani, înalt și lat în umeri; 
părul cărunt și bogat, pentru vârsta lui, îi dădea mai 
degrabă un aer de dirijor, decât de economist; purta o 
cravată roșie și un sacou portocaliu de catifea, sugerând 
lipsa de gust în selectarea îmbrăcămintei. Fizionomia lui 
Novac, necunoscută, îl determină să-și oprească mișcările 
degetelor de pe claviatura mașinii de scris; Novac se 
prezentă, apoi mai făcu doi pași și se așeză pe scaunul cei 
se oferise. 

— Contabilitatea - începu Achim - cuprinde șase 
persoane: contabilul șef, contabilul principal - Iacob, 
contabilii: Constantin Porumb, Liliana Balica, Maria Orza 
și casierita Zita Suman. 

— Câte ceva despre fiecare... 

— Contabilul principal Iacob... 

— Mai bine să începem cu dumneavoastră - se răzgândi 
Novac, aflând din carnetelul pe care și-l deschise de 
curând, că acest nume apăruse în investigaţiile sale, - pe 
urmă o să ne ocupăm și de ceilalţi... M-ar interesa să aflu 

ce ati făcut în ziua de sâmbătă, începând cu ora șapte 
dimineaţa! 

Sesizând tonul direct și hotărât al căpitanului, Achim 
înghiţi în sec de câteva ori, clipi des din ochi și agitat cum 
era, se răsuci în scaun, apoi reveni la poziţia inițială. Nu 
prea era obișnuit să fie luat atât de categoric dar realiză 
repede cá în fata sa nu se află vreunul din angajaţii 
întreprinderii, ci un lucrător de la poliţie. Strânse tare de 
colţul mesei și în cele din urmă se hotări să spună: 

— De la șapte am întocmit și am dat curs deciziilor de 
încadrare în unitatea noastră, ale noilor angajaţi. De la ora 
zece am plecat în oraș, iar pe la 12 m-am întors... 

— Văd că nu ne înţelegem - se aprinse căpitanul. Din 
moment ce un coleg de muncă de-al dumitale este omorât, 
e cazul să știu ce au făcut persoanele din jurul lui, la orele 
când i se pregătea moartea. 

— Doar nu vreţi să spuneţi că Adriana a fost ucisă? 

— Întocmai!! Şi dumneavoastră imi veniți cu 
aproximatii... 

Novac observá cum de astá datà fata lui Achim se 
ingálbeni; ridurile de sub ochi inmultindu-i-se parcá. 

— Nu se poate asa ceva! 

— Credeti cá am chef de glume? 

— Femeia nu putea sá aibá astfel de dusmani, incát sá-i 
doreascá moartea. 

— [nseamná cá are dusmani, insá nu chiar atát de mari, 
ca să-i pună capăt zilelor. 

— Fiecare avem; mai mari sau mai mici... 

— Cunoasteti vreo persoană cu care Adriana era în 
conflict? 

— Nu! Cine să fie? Să nu credeţi cumva că îi purtam pică 
pentru că a fost numită în locul meu. De fapt, eu am cerut 
să fiu schimbat din acea funcţie. Începuse să-mi fie greu... 
Imi este cu mult mai ușor în noua funcţie... și să știți că eu 
am propus ca ea să-mi ia locul... 

— Nu cred nimic din ceea ce spuneţi! Până nu-l voi afla 

pe criminal, dumneavoastră sunteţi unul dintre suspecti. 

Achim nu reuși să mai scoată niciun cuvânt. Își încruntă 
privirea, pe care o tinea atintitá asupra dusumelei; o cutà 
mare i se adânci între sprâncene. Novac își ceru între timp 
permisiunea să aprindă o ţigară și acum scotea norișori de 
fum, concomitent pe gură și pe nas. 

— Continuati! Dar cu precizie și cu martori, dacă se 
poate... 

— La ora zece am plecat în oraș, știu și ceilalţi, și am 
început să caut pe la aprozare struguri, dar n-am 
cumpărat. 

— V-aţi întâlnit cu cineva cunoscut? 

— Nu! Probabil am salutat pe cineva... Nu mai rețin... 
Apoi am intrat la cofetăria „Flora”. 

— Fumati? 

— Nu. Tocmai din acest motiv am intrat la ,, Flora", acolo 
nu se fumeazá si se gáseste mai usor loc. 

— Cam pe la ce oră ati ieșit din cofetărie? 

— Cred cá se fácuse unsprezece. Retin, cà de acolo am 
luat-o înspre anticariat, unde mi-am pierdut restul 
timpului, apoi am luat autobuzul și pe la douăsprezece 
cred că deja ajunsesem la întreprindere. 

— Si în tot acest timp, nu v-aţi întâlnit cu nimeni 
cunoscut, care să întărească spusele dumneavoastră? - 
întrebă Novac, gândindu-se de ce oare Valeria Buza 
reprezintă pentru Achim, nici mai mult nici mai puţin decât 
un anticariat ci, dimpotrivă, în raport cu vârsta femeii, el 
ar fi o piesă de „anticariat”. 

— Retin că am salutat niște cunoscuţi mai vechi, sau m- 
au salutat ei pe mine, dar eram grăbit și nu am stat la 
discuţii - ca să zic așa - cu nimeni. 

— Sper că despre restul personalului știți mai multe 
lucruri, doar aţi lucrat cu ei mulţi ani. 

Telefonul curmá brusc convorbirea celor doi. Discutia pe 
care Achim o purta cu cineva aflat la celălalt capăt al 
firului, reuși să-l scoată din tensiunea provocată de 

prezenta cápitanului. 

Dupá ce isi stinse tigara pe o farfurie micá, ce servea 
drept scrumierá - în biroul lui Achim nu se fumase până 
atunci -, cápitanul se adresá din nou interlocutorului sáu: 

— Chemati-l pe Constantin Porumb! 

— E plecat in concediu. E navetist si, cum toamna la tará 
este foarte mult de lucru, omul a solicitat concediu, care 
sunt sigur, nu e de odihná... 

— Atunci pe Liliana Balica; dánsa nu cred cá merge 
toamna la... porumb - incercá Novac, sá mai descreteascá, 
cu o glumă nevinovată, fruntea lui Achim. 

— Fiţi amabil, dânsa se află la casierie, unde se mai fac 
plăţi și adună bani pentru coroana pe care o vor duce 
astăzi la înmormântarea Adrianei, câţiva dintre angajaţii 
întreprinderii. Sper să fiti intelegátor, să o lăsăm mai la 
urmă! 

După ce rosti aceste cuvinte Achim deveni trist și luă o 
mină care se potrivea mai bine pentru cei care merg în 
urma dricului. 

— Locuiește la blocul întreprinderii? 

— Împreună cu cealaltă contabilă: Maria Orza. 
Amândouă fiind necăsătorite, au fost repartizate într-un 
apartament cu două camere. 

Usa se dădu la o parte, binisor. Căpitanul se întoarse 
spre ușă deoarece cum privea înainte peste umărul lui 
Achim, nu avea cum să prindă in câmpul vizual statura 
scundă a noului venit. 

Iacob - contabilul principal, se opri lângă masa lor. 
Vesnicul zâmbet pe care îl afișa, reuși să-l dispună pe 
căpitan. Capul mic prevăzut cu un nas rectiliniu, deasupra 
căruia sprâncenele stufoase se împreunau, se mișca greoi 
pe gâtul scurt afundat între umerii incovoiati... Cázátura 
dintr-un pom pe când se juca cu alti copii, pe când îl 
părăseau dinţii de lapte, l-a nenorocit, rămânând infirm 
pentru tot restul vieţii. Sira spinării încovoiată - nu mai 
voise să crească, în schimb picioarele și-au continuat 

ascendenta, creând o neplăcută disproportie a fizicului. 

— Moartea Adrianei Goga - colega dumneavoastră - ne 
determină să facem noi cunoștințe - începu Novac. O 
persoană neidentificată a pus la cale moartea ei! Desigur, 
că trebuie să știm ce au făcut sâmbătă persoanele din jurul 
Adrianei, și să aflăm care au fost relaţiile pe care le avea 
cu personalul de la locul de muncă. 

Zâmbetul de pe fata lui Iacob deveni acru, dispărând 
apoi repede la coltul gurii. 

— N-as fi crezut dacá mi-ar fi spus-o altii. Si asa, imi vine 
greu sá cred cà o femeie ca Adriana sá fie ucisá. Cine a 
putut să facă un lucru atât de odios? Si urmărind ce? 

— Asta doresc să aflu și eu! - se aprinse căpitanul, in 
mintea căruia se perindau și cele două accidente de 
circulaţie, despre care cei din fata sa știau încă prea puţin. 
Aţi părăsit sâmbătă sediul întreprinderii? 

— De dimineaţă și până aproape de ora trei, am fost tot 
aici, unde împreună cu cele două fete am așteptat să 
sosească banii. Aș fi vrut să plec sâmbătă în oraș - aveam 
de rezolvat unele probleme personale - dar de mult timp 
pentru mine mersul pe jos nu mai reprezintă o plăcere... 
După ora trei am plecat cu un prieten, care a binevoit să 
mă ducă cu mașina până acasă, unde locuiesc doar cu 
mama. 

Straiele negre, în care erau îmbrăcaţi cei pe care Novac 
îi interogase, i-au dat de înţeles că erau pregătiţi să o 
conducă pe Adriana Goga pe ultimul ei drum. 


* 


Ín jurul orei treisprezece, un convoi straniu, ivit dintr-un 
val de ceaţă, se legána in urma dricului, si avansa încet, 
până se pierdu cu întreg șirul de indoliati. Trecătorii se 
opreau tácuti, impresionati de multimea care se scurgea 
prin fata lor. Stirea despre moartea Adrianei, întristase 
parcá intregul burg. 

Lumea stia că Adriana și-a pierdut viața în urma 
exploziei gazului metan, însă foarte puţini cunoșteau faptul 
că cineva a încercat și a și reușit să o treacă în lumea tristă 
și rece de dincolo. Căpitanul trecea în revistă întregul șir 
cernit, încercând astfel să depisteze fizionomii ce l-ar fi 
putut interesa... 


* 


Ín biroul lui Novac, in asteptarea unor telefoane, tánárul 
locotenent Ursan, dezlega cu nesat careurile apárute in 
revista al cárei numár apáruse de curánd, care-i aducea de 
două ori pe lună noutăţi din lumea cuvintelor încrucișate si 
a enigmisticii. În câteva ceasuri Ursan dezlegase mai bine 
de jumătate din careuri. Se felicită în sinea sa, pentru 
timpul record în care reușise să le dezlege. 

In acel moment trudea la colţul din dreapta sus al unui 
careu, unde nu găsise un cuvânt format din trei litere, a 
cărui definiție suna cam așa; „Făcut cu cap”. Repetă în 
gând definiția cuvântului de câteva ori, apoi sări în 
picioare de bucurie și trecu repede, cu litere mari, în cele 
trei căsuțe rămase libere, cuvântul: „Gât”. „L-am dat gata 
și pe ăsta” - își spuse Ursan, apoi începu să dezlege un 
careu ceva mai greu... Completă cu mare grijă un nou 
cuvânt în momentul în care pașii căpitanului se făcură 
auziti pe coridor. 

— Cum stai, rebusistule, cu informaţiile pe care ti le-am 
cerut? - îl întrebă căpitanul, de cum intrase în birou. 

— Putinticá răbdare... - ceru locotenentul, întinzându-se 
de-a lungul mesei, ca să-și apropie carnetelul. Ştiţi ceva? 

— Dacă-mi spui?!! 

— Tot mă-ntreb, cum de a avut comandantul îndrăzneala 
să ne desemneze tocmai pe noi cu rezolvarea acestui caz? 

— [n orice mod s-ar analiza acest lucru, reiese clar că 
șeful nostru a dat dovadă de mult curaj, ca să facă astfel de 
alegere. La vremea aceea nu avea pe altcineva la 

îndemână si ce s-a gândit el: „la să văd eu dacă «juniorii» 
ăștia nu pot fi cuprinși în lotul lărgit”? Numai că eu, am 
trecut demultisor de vârsta junioratului... 

— Înseamnă că remarca e valabilă doar pentru mine! 

— Dar ce crezi, că eu am mai făcut vreodată chestii din 
astea? La poliție lucrez de mai bine de șase luni, iar la 
judiciar doar de câteva săptămâni; mai mult cu sportul am 
avut de-a face. Adevărata meserie abia acum văd că 
începe... 

— In ceea ce privește... 

— Mai repede rebusică! Mă cam grăbesc. 

— Soții Rogoz... Ástia au plecat sâmbătă cu mașina de la 
băile Herculane, pe la ora opt. Cel puţin așa mi-a declarat 
receptionerul de la cazare. 

— Atunci, cum se face că au ajuns acasă cu trenul?... 

— Au avut un mic carambol, au lăsat mașina la un 
service, iar de acolo au călătorit pe căile ferate. Le-a fost 
jenă să ne spună. „Aha! Din acest motiv Miron era mai 
puţin ,cuvántáret" - calculă Novac. 

— Bine, dar cum ai aflat? Ai vorbit deja cu familia 
Rogoz? 

— Erau plecaţi de acasă. Si ce mi-am zis: să dau un 
telefon la ADAS, unde, în cazul în care erau asiguraţi, 
trebuiau ca cel târziu astăzi să anunţe avariile suferite de 
autoturismul lor. 

— Mai nou umbli și cu... compoziţii proprii! 

— Noroc că au fost asiguraţi, altfel... Inginerul Goga a 
fost tot timpul la serviciu până la ora când a fost anunţat 
despre incendiu. Așa că... e clar! 

Căpitanul cu ţigara, - stinsă demult în colţul gurii, 
completa cu grijă spaţiile rămase goale până atunci în 
carnetelul său. Isi aprinse ţigara și îl întrebă pe Ursan: 

— Alte noutăţi mai ai? Despre părinţii inginerului Goga, 
ce ai aflat? 

— Am stat de vorbă cu ei; sunt bătrâni și bolnavi! Nici 
măcar nu s-au putut deplasa la înmormântarea nurorii lor. 

Se arătau foarte afectaţi de acest lucru. Mi-au spus cá nu 
au dat pe la feciorul lor de astă-vară, de prin iunie, dar și 
atunci au fost aduși cu mașina, altfel nu se încumetă să 
plece de acasă. Bătrânul are peste șaptezeci de ani. 

— Cu colegul lui Sima ai discutat? 

— Firește! Mi-a declarat că în noaptea de sâmbătă spre 
duminică, Iulian Sima a primit în două rânduri telefoane de 
la o femeie, astfel că în urma ultimului telefon, s-a 
îmbrăcat și a zis că pleacă spre oraș. N-a precizat cu cine 
avea de gând să se întâlnească. 

— Dacă am ști și orele la care s-a vorbit... 

— Băiatul o stie si pe asta! Prima oară telefonul a sunat 
la ora doisprezece și jumătate, apoi, putem fi siguri de 
asta, i-a deranjat din nou pe la ora unu. Otto, colegul lui 
Iulian, a mai precizat că niciunul dintre ei nu adormiseră. 
Era unu fix! „Deci, la ora unu”! 

— Ora corespunde cu cea furnizată de ciobani! Se pare 
că n-a fost nimic suspect în moartea iluzionistului. Mai ai 
ceva? 

— Am aici o expertiză de la Gaz Metan. Ei, consideră că 
timp de două ore și jumătate - între orele 12 și 14 și 30 de 
minute - interval considerat de noi, în care cel ce a montat 
bricheta și a deschis ochiul mare de la aragaz, ar fi ieșit 
atâta gaz încât ar fi aruncat blocul în aer. Unde să mai 
adăugăm că robinetul a fost deschis la maximum... 

— Înseamnă că asasinul a intrat mai târziu. 

— Nu știu cum au reușit ei să calculeze, dar se apreciază 
clar: durata eliberării gazului în spaţiul locuinţei a durat 
aproximativ 30 de minute! 

— Potrivit acestor calcule, asasinul a intrat în cameră, 
cam la ora 14 - observă Novac. 

— Si încă ceva! Administratorul a văzut-o pe Valeria 
Buza, plecând imediat după discuţia cu minorul Maxim, 
spre blocul acela cu faţada albastră! 

— Interesant! exclamă Novac. Îţi amintești că acolo ne- 
am oprit noi sâmbătă seara când verificam itinerarul 

autoturismului care il lovise pe copil? Má rog frumos, dar 
cum ai reusit, intr-un interval atát de scurt? 

— bin dosarul aflat la Circulatie, am cules datele despre 
Sima. Își întocmeau si ei dosarul. În rest, am rezolvat 
telefonic. Declaraţiile o să le iau mai târziu. V-am așteptat. 
Stiam cât de mult vă interesează. 

Căpitanul privi spre locotenent, cerându-i și alte noutăţi, 
dar acesta zâmbi copilărește și ridică din umeri, semn că 
informaţiile au fost deja epuizate. 

Novac luă receptorul din furcă, formând un număr. 

— Cu Circulaţia, vă rog! Maiorul Brad e acolo? Îl caută 
căpitanul Novac. Aștept! 

— Salutare căpitane! Tot suspicios ai rămas? răsună în 
receptor vocea puternică a maiorului. Te ascult. 

— S-a terminat expertiza tehnică a mașinii? 

— Concluzia finală a inginerului mecanic confirmă 
spusele mele la fata locului: autoturismul nu prezintă nicio 
defectiune tehnică! Avariile apărute în urma coliziunii, nu 
au fost luate în calcul. Rămâne și acest accident, un caz 
obișnuit al urmărilor nefaste, provocate de viteza excesivă, 
cu care unii conducători auto se expun pericolelor, pe timp 
nefavorabil. 

— E clar, deci! 

— Accident obișnuit de circulaţie! a fost ultimul cuvânt 
al maiorului Brad. 

Lista întocmită de căpitan cu posibili asasini, era destul 
de mare, iar în dreptul câtorva nume puse un mare semn 
de întrebare. „Culmea ar fi - își zise el - ca asasinul pe care 
îl caut cu atâta îndârjire încoace și încolo, să fie tocmai 
iluzionistul, care a pierit în accidentul «obişnuit» de 
circulaţie - cum l-a catalogat maiorul Brad - de duminică 
noaptea, din pădurea de lângă «camping»”. 

— Rebusică, ești tu atent la nenea câteva clipe, să-ţi 
spună el una bună? 

Ursan era numai ochi și urechi. 

— Aseară l-am cunoscut pe unul Miron Rogoz, al cărui 

fel de a vorbi îmi place tare mult. Înainte de a pleca de la 
el, omul m-a servit cu un păhărel de ţuică. Era foc, nu 
altceva! Ca să mă încurajeze și pe mine, Miron al meu, a 
tras pe nerăsuflate cam o sută de grame din tăria din care 
eu abia am putut gusta. Am rămas tablou. Atunci i-am zis: 
„Nu e cam mult așa dintr-o dată, mai ales că e și foarte 
tare”? La care el mi-a răspuns: „D-apăi, io domnule dragă, 
trăiesc o ţâră dar bine!" Era să explodez, nu altceva. Auzi 
tu la el: „o tárá, dar bine". 

Ursan se porni în hohote de râs. 

— Tare aș vrea să-l văd cum arată - își exprimă el 
dorinţa. 

— Ocazia o vei avea în curând! Nevasta lui e tare 
vorbáreatá si am impresia că ea e responsabilă cu radio- 
șanțul la bloc. Mi-ar fi spus mai multe despre ce si cum se 
petrec lucrurile pe scara lor, dar Miron nu a lăsat-o. 
Totuși, am dat de un fir, pe care o să-l urmăresc, la o nouă 
vizită, pe care neapărat le-o voi face. Trebuie să prind 
momentul când Miron nu e acasă. 

— S-o invităm aici! 

— Cu asta trebuie procedat altfel. Dacă o luăm ușurel, 
spune totul. 

Cu administratorul blocului, Novac se întâlni chiar jos la 
intrarea de la scara B. Căpitanul își nota într-un carnetel, 
de pe avizier, numele persoanelor care locuiau la acea 
scară. 

— Despre locatarul de la apartamentul unu, ce îmi puteţi 
spune? Văd că nu răspunde... - observă Novac, luându-și 
mâna de la sonerie. 

— Nici nu mai încercaţi. Abia în săptămâna asta se vor 
muta. Sunt doi tineri recent căsătoriţi... 

— Şi la doi? 

— Juristul întreprinderii. Nu e acasă... 

— Dar la trei? _ 

— Un pensionar. E bătrân, singur și bolnav. Își așteaptă 
feciorul de la Baia Mare. 

Căpitanul îl chestioná pe chelul si mătăhălosul 
administrator fără crutare, dornic de a afla noi amănunte 
și despre ceilalți locatari, dar nu află nimic deosebit; 
acesta îi confirmă din nou că Valeria Buza, imediat după 
accidentul suferit de copil, a plecat spre blocul cu faţada 
albastră... 

— Aproape toti am fost la înmormântare - reluă 
administratorul. Unii au mai rămas prin oraș, dar sunt 
sigur că se vor întoarce în cel mult o oră, doar nu vor 
umbla prin oraș așa, în haine de doliu. Femeile știu că vor 
veni mai repede, de fapt fetele de la patru au și sosit. 

Novac mai întrebă pentru a nu știu câta oară: 

— Ceva deosebit în relaţiile dintre familia Goga și ceilalți 
locatari, nu aţi remarcat? 

— Nu se vizitau cu nimeni din bloc și nu aveau cu nimeni 
relaţii, mai apropiate. Erau oameni cumsecade, altceva nu 
pot să vă mai spun. 

— Sâmbătă, înainte de masă, aţi fost acasă. Aţi remarcat 
cumva vreo persoană străină intrând sau ieșind din bloc? 

— M-am întâlnit, pe la vreo zece, cu domnul Achim. A 
intrat la Valeria Buza și a ieșit înainte de ora doisprezece. 

— N-aţi văzut vreo mașină de culoare roșie staționând 
cam între aceste ore în faţa blocului? 

— În tot acest timp am stat, la subsol, doar o dată am 
ieșit și atunci l-am văzut pe domnul Achim. M-am chinuit 
să înlocuiesc un robinet de la cazanul cel mare... Ceva 
huruit de mașină am auzit, de parcă n-ar fi avut tobă la 
eșapament, sau un zgomot asemănător. De văzut n-am 
văzut-o. 

Căpitanul, după ce se despărţi de administrator, bătu de 
câteva ori la ușa apartamentului patru. Tinerica blondă 
care se ivi în prag, îl privi surprinsă și contrariată pe 
Novac, când acesta se prezentă. Din antreu o zări, prin ușa 
întredeschisă a unei camere, pe colocatara acesteia, în 
momentul în care își aranja hainele cernite în dulap. 

Căpitanul se așeză cu grijă pe scaunul din bucătărie, 

care scártáia sub el la cea mai mică mișcare. 

Blondina cu năsuc obraznic și faţă arămie i se 
prezentase: era Liliana Balica, astfel încât deduse că 
brunetica, ce de acum terminase cu aranjatul hainelor în 
dulap, nu putea fi alta decât Maria Orza. În timp ce Novac 
îi oferea o ţigară Lilianei, în pragul bucătăriei se ivi Maria, 
curioasă să afle identitatea dar mai ales fizionomia 
bărbatului venit în vizită, și încă neanuntat. 

— Eu nu fumez. Eventual, la o cafea... - refuză Maria 
ţigara ce i se întindea. Apropo, să vă fac una? 

— Am mai băut vreo câteva până acum - se codi Novac. 

— Totuși... - insistă Maria. 

— De acord cu dumneavoastră - se învoi căpitanul cu un 
zâmbet complice, pufăind calm din ţigară. 

Liliana, rămasă în picioare, privea tăcută, cu ochii 
micsorati, norisorul de fum ce îi ieșea din gură; Novac 
observă două buze bine desenate și roșii, ce întregeau un 
chip drăgălaș, căruia i se mai spune în mod curent păpușă. 

— [mi plac foarte mult romanele polițiste, numai cá nu 
se prea găsesc - făcea Maria aluzie la instituţia ce o 
reprezenta tipul acesta vânjos și ciudat... - dispar de cum 
ies de sub tipar. Le cumpără lumea una-două, iar noi ne 
mulțumim cu cele vechi, pe care le citim și le recitim. Vă 
daţi seama cât de mult pot să-mi placă... 

— Ofițerii - completă Liliana. 

— Parcă ţie, nu? i-o întoarse Maria, în timp ce turna 
cafeaua în cănile de pe masă; și aroma ei plăcută ajunse 
repede la nările căpitanului. 

— A fost lume multă la înmormântare? 

— Multă, foarte multă! exclamă Liliana. 

— Poate nici la înmormântarea de mâine, a lui George, 
n-o să fie atâta lume, ca la asta. 

— Numai că o să fie mai mare jalea - sublinie Novac. 

— Toate necazurile s-au adunat pe blocul nostru, de 
parcă noi suntem cei mai păcătoși oameni de pe pământ - 
se tângui Maria. Ceva parcă nu e la locul lui. 

— E normal sá credeti asa, din moment ce se aude cá 
Adriana Goga a fost victima unui incendiu pus la cale de o 
mână de asasin - ráscoli Novac rana, care îi determinase 
pe toti cei chestionati până acum să se întrebe: Cum de a 
fost posibil asa ceva? 

— Am auzit vorbindu-se cá, într-adevăr, a fost omorâtă 
preciză Maria, devenind tristă. Tie nu ţi-am spus Liliana? 

— Ba da! Toată lumea astăzi la înmormântare discuta 
numai și numai despre acest lucru. 

— Nu vi se pare cam ieșită din comun întâmplarea asta? 

— Numai un nebun putea face un lucru atât de 
îngrozitor. Un om întreg la cap n-ar fi omorât-o - zise 
Liliana, care se mai învioră puţin de când discuţia o luă pe 
acest făgaș interesant. Noi nu știm să fi avut dușmani... de 
moarte. În ultimul timp și pe noi ne lua cam tare. Prea des 
ne verifica actele... Greșeli facem și noi, destule aș zice... 
Nu știu ce avea în ultimele zile, mai precis în ultimele șase- 
șapte săptămâni, că s-a apucat să răscolească toată arhiva. 
Lucra câte trei-patru ore după program și nu mai era cum 
o știam înainte... 

— Ce acte verifica? întrebă Novac. 

— Lua dosarele la rând... Încă si pe cele de acum cinci 
ani. Cum să vă spun: toate actele care se adună într-o lună, 
se prind într-un dosar, unde sunt cusute împreună. Pe 
astea le studia - preciza Liliana. 

— Era mai nervoasă după verificarea lor? 

— Mai agitată! Poate si din cauza oboselii... - adăugă 
Maria. 

— Totuși, la ce acte ati observat că a insistat mai mult? 

— Ce acte? Statele de plată! - răspunse Liliana. 

— N-ati reușit să vedeţi, ce anume i se părea nelalocul 
lui? 

— Nu; nu mi-am putut da seama - zise Liliana. Știu eu?... 

Căpitanul își aprinse o altă ţigară, întrebând: 

— Ce fel de om era? 

— Despre toti morţii se vorbește numai de bine! Nu-i de 

mirare dar asa cum o știau toti, că-i foarte severă, inclin să 
và spun despre ea numai lucruri de laudá. Dacà fáceam 
actele la timp, si asa cum trebuie, îi puteam cere învoire si 
pe două zile, că ne-ar fi dat... Ei îi plăcea ca lucrul să fie 
făcut bine și la timp. Era de-o conștiinciozitate rară și, 
drept să vă spun, cunoștea o meserie clasa întâi - încercă 
Maria să fie mai deschisă la vorbă. 

— Sâmbătă cum v-aţi petrecut timpul? 

— După ce contabila șefă si casierita au plecat la bancă, 
am mai lucrat până la doisprezece, apoi le-am așteptat. 
Noroc cu colegul Iacob care ne-a distrat cu o groază de 
bancuri; ne-a mai făcut câte o epigramă, altfel muream de 
plictiseală. 

— La ora când a fost lovit copilul, unde erati? 

— Făceam baie - spuse Liliana. 

— Eu priveam la televizor - preciză Maria. 

— Mai retineti ce se prezenta în acel moment la 
televiziune? 

— Da, începuse teleenciclopedia - declară Maria. 

— Fetelor, vă mulțumesc pentru ospitalitate spuse 
Novac. 

Liliana și Maria se priviră una pe cealaltă, oarecum 
mirate de hotărârea bruscă de a pleca a căpitanului. 

Novac cobori încet scările. Privi din nou lista locatarilor 
de la scara B, își scoase carnetelul si bifă cu pixul în 
dreptul apartamentelor unu și patru, iar în dreptul 
celorlalte înscrise un U, semn că sarcina verificării 
acestora cădea pe umerii lui Ursan. 


E 


Se făcuse târziu. Cei de acasă îl întâmpinară cu un „a 
venit tăticu”, rostit de copiii care îl asaltau în vestibul. Ala 
Micu' n-avea cum să-i sară de gât și era mulțumit că 
reușise să-l prindă de un picior; îl strângea disperat, de 
frică să nu-i scape ca în alte dáti. Căpitanul mai făcuse un 

pas, trăgându-și cu greu piciorul, până la usa bucătăriei, 
de unde soţia lui îi privea cu duioșie. Se opri, simțind din 
ce în ce mai tare strânsoarea de la genunchi; se aplecă 
ridicând trupul báietelului până în dreptul capului său. 
Urmă un moment de căutare, apoi îl sărută pe copil, pe 
nas; în altă parte nu s-ar fi putut, deoarece era mânjit rău 
pe obraz cu magiun. Nevastă-sa, îl luă pe copil din braţele 
căpitanului și îl duse la chiuvetă unde mititelul se zbătea 
sub jetul de apă, care îi îndepărtă repede petele roșii de 
dulceaţă de pe faţă. Ala Micu’, printr-o mișcare scurtă, se 
desprinse din mâinile maică-si, se lăsă pe covor, iar de 
acolo se târi pe sub masă până la picioarele căpitanului. 

După o jumătate de oră, Ăla Micu” îl trăgea pe căpitan 
de mâneca hainei, exprimându-și dorința suverană: 

— Vleau călale... Vleau călale... 

Căpitanul în patru labe și cu băiatul în spinare, era un 
bidiviu prea leneș, pentru un călăreț atât de dornic: 

— Di calu, di!... Di calu, di!... - se amuză copilul, trăgând 
de o sfoară, ce reprezenta háturile, care lăsau o dungă 
vinetie la rădăcina nasului lui Novac, unde au fost puse, 
după ce le-a ţinut un timp în gură la cererea cáláretului. 

Mai făcu de două ori ocolul camerei apoi se lăsă lat pe 
covor, gâfâind: 

— Bolnav calu, bolnav calu! 

— Mamăăăă! - se porni Ála Micu' pe strigat si plâns: 
Cheamă-l pe nenea doctolu, că moale calu! 

Novac se răsuci pe spate, aplicând o nouă stratagemă, 
iar copilul alunecă pe covor și se opri din plâns. Ca să 
stăvilească pofta de călărie a copilului, Novac puse la cale 
o nouă joacă, până ce, amândoi, adormiră pe canapea, 
toropiti de oboseală. 

CAPITOLUL V 


ATENTIE, FILMÁM! 


- Marti - 


Ursan reusi sá-si pástreze forma buná in dezlegarea 
cuvintelor încrucișate; îi mai rămăseseră de dezlegat două 
careuri, ultimele din revistă, careuri fără o temă precisă, 
fiind întocmite de autori, care îi dădeau de obicei, mare 
bătaie de cap. Din acest motiv, Ursan se prezentă mai 
repede la serviciu: el știa că dimineaţa când avea mintea 
mai limpede găsește cu mult mai repede sensul figurativ al 
cuvintelor definite. Trecu la penultimul careu. „Ar fi un 
record personal - își zise el - să dezleg toată revista, în 
numai două zile. Sigur, aș putea fi declarat campion 
judeţean, dacă cineva ar cronometra timpul record în care 
mă încadrez”. 

Pe coridor se auziră pași. 

— Bună dimineaţa, rebusistule! Te-ai sculat cu noaptea 
în cap și dezlegi, dezlegi, nu glumă! 

— Să trăiţi! - salută scurt Ursan. Mă gândeam că până 
veniţi... 

— Băieţaș, ai aici o listă cu cei care locuiesc la scara B a 
imobilului de pe strada Îngustă. După masă îi întrebi cum 
și-au petrecut timpul în ziua de sâmbătă. Până atunci, 
frumosule, fugi cu mașina de serviciu și adu-i aici pe: 
păpușica de la unu orizontal scara A, dar și pe iubitul ei de 
la serviciul personal - Achim. Nu uita, pe la ora unu, va 

trebui sà participi, ca delegat oficial al institutiei noastre, 
la funeraliile minorului Maxim. 

— "Nteles, să trăiţi! - se conformă locotenentul. 

— Ieri, ţi-am dat ceva de lucru... 

— Rezolvat! răspunse vesel Ursan, apoi privirile 1i 
alunecară pe filele carnetelului său. Zita Suman, va pleca 
în concediu de odihnă, pe care intenţionează să și-l 
petreacă în străinătate, împreună cu soţul ei, începând de 
duminica viitoare. 

— Numai dacă ne-ar tine!... Tare mă tem să nu gresim, 
fiindcă după toate cercetările, se pare că este implicată în 
povestea asta, iar dacă, totuși, are vreun amestec, având o 
dată pașaportul în buzunar, va trăi cu certitudinea că ne-a 
tras în ţeapă, și nu-i exclus să facă vreo mutare prin care 
se va demasca mai ușor. 

— Comandantul s-a arătat de acord cu propunerea 
noastră, dar mi-a făcut cu degetul să fim băieţi vigilenti. In 
astfel de cazuri... 

— Încă n-ai venit? se răsti amabil Novac. 

— Deja sunt pe scări - strigă locotenentul, închizând cu 
mare iutealá ușa. 

Mașina condusă de locotenent avansa prin faldurile de 
ceaţă, care la acea oră a dimineţii, era foarte deasă, 
retinánd întunericul si prelungind perioada cu vizibilitate 
redusă. Farurile automobilelor alternau faza mare cu faza 
mică la intersecţia din centru. Claxoanele se puseră în 
alertă, astfel că vacarmul se făcea auzit de la mare 
depărtare; un lucrător de la Circulaţie, apărut parcă din 
asfalt, reuși, în sfârșit, să  descongestioneze artera 
principală a orașului. Ursan, după trei km de mers ajunse 
pe varianta de la marginea orașului și luând linia de 
demarcaţie între roti, înainta cu mare dificultate, 
multumindu-se cu o viteză ce arareori depășea treizeci de 
kilometri la oră. 

Intre timp, Novac, chemat la comandant, reveni în birou 
trântind ușa, mai tare decât îi era obiceiul; comandantul îl 

zorea din nou! În astfel de situaţii, căpitanul era cuprins de 
nerăbdare și devenea extrem de agitat. Nu mai știa nici el 
de unde să reia firul atât de încâlcit al evenimentelor din 
ultimele zile. 

Ursan își făcu apariţia în prag: 

— I-am adus! Îi tin în anticameră, sau îi chem? 

— Lasă-i deocamdată să cugete mai bine la ceea ce ne 
vor declara oficial - răspunse Novac, și, ridicându-și 
privirea spre locotenent, zise: dacă soţii Rogoz au plecat 
pe la ora zece de la băile Herculane, iar după aceea au mai 
avut și necazuri cu tamponarea mașinii, e explicabil cum 
de au ajuns atât de târziu acasă și, cred că nu puteau 
atenta la viața Adrianei. li radiez, de pe listă, însă sub 
rezerva că nevasta lui Miron, care e la curent cu tot ce se 
petrece în bloc, îmi va face o destăinuire semnificativă. 

— Am aici un plic. Mi l-a dat maiorul Brad. Conţine 
datele finale ale necropsiei cadavrului lui Sima. Mie mi se 
par interesante, sper că și dumneavoastră 

Rezultatele expertizei medico-legale erau consemnate pe 
o filă albă, fără antet oficial, pe care Ursan i-o înmână 
căpitanului. 

Căpitanul se așeză greoi pe scaun și începu să citească; 
în acest răstimp Ursan socoti că Novac dacă trăsese de 
cinci ori aer în piept, atât de mult îl captaseră datele 
prezentate. 

Isi aprinse încă o ţigară. Ochii i se micsorará, iar mușchii 
circulari ai orbitelor se bulbucară și se înroșiseră. Cutele 
de pe frunte i se adânciră mult si un sant mare și adânc îi 
brăzda fruntea. Din nările căpitanului mai ţâșni o rafală de 
fum, apoi bolborosi: 

— Urmă de somnifer în stomacul victimei! Zău, că asta e 
bună! De când maiorul Brad îmi poartă atâta grijă? Oare 
nu cumva are de gând să paseze dosarul de la Circulaţie la 
Judiciar? 

— Stiti cum a zis? „Dă-i, te rog, acest plic suspiciosului 
ăluia de căpitan. Spune-i că mai mult de atât nu s-a putut 

obtine in urma analizelor de laborator. Au fost terminate 
abia astá-noapte tárziu, iar báietii, la insistentele mele, au 
tot repetat analizele si, ca să vezi, măi băiete, au 
descoperit urme de... somnifer. Dacá suspiciosul ála nu mi- 
ar fi sugerat, nici eu n-aș fi insistat atâta!”. 

— Mă bagă la cheltuială maiorul - observă Novac. Să fi 
adormit iluzionistul la volan? Dacă știa că are de mers, de 
ce a mai luat somniferul? 

— L-o fi luat din greșeală - ii sugerá Ursan. Câte 
medicamente folosește lumea în ziua de astăzi, nu ar fi 
lucru mare să le mai și încurce. Am citit undeva că alţii au 
păţit-o si mai rău... 

— Probabil, că le-a luat cu bună știință, numai că s-a ivit 
ceva neașteptat și a fost nevoit să plece. Ori i le-o fi 
strecurat cineva în mâncare sau în băutură? Posibilităţi ar 
fi fost. 

— Trebuie să aflăm adevărul, altfel n-o să mai dăm de 
capătul acestui lant de nenorociri. 

— Dar dacă cineva a fost interesat ca Sima să dispară? 

— Așa ceva nu s-a mai pomenit! exclamă Ursan. Putem fi 
siguri că avem deja două crime. De rezolvat. Nici nu-i sigur 
dacă accidentul copilului n-a fost ceva asemănător și o să 
ne trezim pe cap cu o colecţie de crime de rezolvat. Mai 
stii?.. 

— Oare nu suntem, totusi, suspiciosi? folosi Novac 
termenul uzitat de maiorul Brad. 

— Fiţi sigur, că nu! Datele demonstrează... 

Novac trase un ultim fum din ţigara ce începuse să-l 
ardă la degete; o stinse cu grijă, ducându-și automat mâna 
la cap. Migrena care îl mai asaltase cu câteva zile în urmă, 
începuse să-i dea din nou târcoale. 

— Unde plecaţi? se interesă Ursan. 

Căpitanul, aflat lângă cuier, îi răspunse cu oarecare 
întârziere: 

— Să caut un algocalmin; simt că îmi plesnește capul. 
Dar mai întâi o să trec pe la comandant să-i duc vestea cu 

somniferul, sau poate că el o cunoaște deja... 

— Cu ăștia ce fac? Trebuie să mă duc si la 
înmormântare. 

— Le iei declaraţiile, și apoi poţi să pleci. N-o să stau 
prea mult, cred că într-o oră mă voi întoarce. Pe frumușica 
de la unu orizontal, o ajuţi să-și scrie declaraţia, iar pe 
Achim, nu e cazul; știe el mai bine decât tine cum se dăo 
declarație. Amintește-le, că se dau pe bază de semnătură! 
Și... spor la treabă - îi ură Novac, trântind ușa în urma lui. 

Coborând scările dădu din nou, în buzunarul pardesiului, 
peste bricheta de aprins aragazul. Aerul rece și umed de 
afară, îl înviorase; și, cu capul cufundat în guler, dispăru 
agale... Deodată dintr-un val de ceaţă, se ivi o arátare 
feminină, îmbrăcată într-un fulgarin de culoare deschisă, 
iar doi ochi mici, verzui îi atrase privirea ca un magnet! 
Migrena îi dispăru instantaneu și căpitanul schiță un 
zâmbet, care făcu o fericită pereche cu cel de pe faţa Zitei. 
Novac strânse cu afecţiune mâna înmănușată care i se 
întindea. 

Zita Suman era una dintre femeile care atrag bărbaţii... 
Deși se apropia de patruzeci de ani, frumuseţea n-o 
părăsise deloc, ba dimpotrivă, îi accentua noblețea figurii... 

— Încotro pornirá-ti pe vremea asta... înceţoșată? 
întrebă Zita, trăgându-și mâna din strânsoare. 

— În căutarea unui calmant pentru durerile de cap... ... 
Dumneavoastră cu ce treburi pe la noi, stimată doamnă? 

— În chestiunea cu pașapoartele... Trebuia să plecăm 
încă de săptămâna trecută și nu știm nici acum data 
exactă... Mi s-a spus că nu am actele în regulă. Acum aș 
dori să se stabilească o zi... Ca să știu ce am de făcut. Mă 
intelegeti, nu știu ce să fac. Poate mă ajutaţi, cumva... Mi- 
am retras și cererea de plecare în concediu. E atâta lume 
încât mi-e groază să mai stau. Directorul știe că sunt 
plecată la bancă, iar eu... 

„Deja Ursan a și ajutat-o, numai să nu...” 

— În cinci minute mă întorc! se oferi căpitanul. 


68 


Urcase scárile intr-un suflet si se opri in fata ghiseului la 
care asteptau o multime de cetáteni; se apropie de unul 
din ofiterii care eliberau pasapoartele: 

— Pentru sotii Suman, la cererea judiciarului, s-a 
convenit, din câte știu, ca viza de plecare să fie valabilă 
începând cu duminica viitoare; tot așa a rămas? 

— Ce am stabilit odată, rămâne stabilit - îi răspunse un 
ofițer frumusel, ce zàmbi de după ferestruica mult 
solicitată. 

Căpitanul pășea încordat pe coridor, ca și când vestea ce 
avea să o comunice femeii cu ochi verzui și iscoditori, abia 
acum ar fi aflat-o. Il izbi în faţă pâcla umedă de afară. 

— Pentru dumneavoastră, mai repede de duminică, nu 
am reușit! Mâine după masă, la ora cinci, puteţi ridica 
pașapoartele. Vă convine? 

— Desigur! răspunse mulțumită Zita. 

— O să vă însoțesc până la farmacie. Poate dám si de o 
cafea fierbinte; eu unul simt nevoia unui întăritor. 

— Dacă o să meargă repede, vă tin companie, pe urmă 
trebuie să mă duc la înmormântarea copilului acela... În 
fiecare zi câte o înmormântare! exclamă Zita, ridicându-și 
gulerul fulgarinului. 

— Parcă sunteţi angajaţi la pompe funebre, de când cu 
atâţia, morti pe capul, vostru. Zău că si eu m-am săturat! 

Ochiul verde al semaforului le dădură cale liberă spre 
farmacie. 

Cofetăria era ticsită de lume. Cu greu se mai putea găsi 
o masă liberă. Intr-un colt, la o masă, două scaune 
neocupate îl determină pe Novac să înainteze... Căpitanul 
se așeză în așa fel încât să poată reţine ușor faţa 
persoanelor care, eventual, ar fi salutat-o pe Zita. La masa 
lor se opri un ospătar, care le aduse două cafele mari... 
Dar nu Zita era asaltată de salutări, ci Novac era silit să 
răspundă, la o mulțime de zâmbete și semne discret făcute 
de cunoscuţi de-ai lui. „Când ești cu o femeie frumoasă te 
salută toti amicii. Si cu câtă înclinaţie” - constată 

căpitanul. 

— Poate ne vom lua cu vorba și s-ar putea să uit: după 
ce o să vă intoarceti de la înmormântare, v-aș ruga să 
treceţi pe la noi, spre a se consemna în scris tot ce mi-ati 
declarat duminică si, nu uitaţi, să treceţi tot ce știți în 
legătură cu Adriana Goga, precum, și programul din ziua 
de sâmbătă - o preveni Novac. 

— Toate ca toate, dar cine s-o omoare? Eu, cel puţin, nu 
pot crede așa ceva. Pentru ce? Așa de pomană? N-aș 
crede... Ce rost are să iei viața unui om, unui semen de-al 
tău, compus din sânge, carne și oase ca și tine?... 

— Vedeţi, eu trebuie să răspund la toate aceste 
întrebări, pe care singură vi le-aţi pus... Si încă la alte 
câteva - observă Novac. 

— Si chiar vreţi să-l prindeti? 

— Păi, cum altfel?! 

— Din câte știu, focul nu lasă nicio urmă după care să 
demarezi cu investigaţiile. 

— N-o să-mi scape! se ambiţionă căpitanul. 

— Punem rămășag!? 

— Doar miza să nu fie prea mare. 

— Pe un sărut! Sunteţi de acord? 

— Da! răspunse mecanic Novac, fără să-și dea seama, 
pentru moment, de semnificația mizei puse în joc. 

Apoi tresări ca dintr-un somn, simțindu-se mai tânăr, din 
ce în ce mai tânăr. 


Între timp insistenţele lui Ursan nu reușiră să-i 
determine pe Valeria Buza și Achim, să-și scrie declaraţiile, 
pentru care de fapt au fost chemaţi. Locotenentul se 
enervă de-a binelea, când se convinse că cei doi au de 
gând s-o ţină tot într-o tăgadă. De câteva minute măsura 
biroul în lung și în lat; privi pe geam și se liniști văzându-l 
pe Novac întorcându-se cu pași repezi. 

— Nu vor să declare nimic! se lamentă Ursan. Au zis că 
tot ce stiu vor declara numai in prezenta dumneavoastrá. 

— Mă voi ocupa eu. 

Valeria si Achim, cu capetele plecate, asteptau ca Novac 
să înceapă discuţia. 

— Sus capetele! Așa e că voi doi vă cam iubiţi? 

— Așa e! răspunse încet Achim. 

— Domnița nu e de aceeași părere? o provocă Novac pe 
amfitrioana lui de duminică, cea care îl servise cu o cafea 
atât de hună. 

— Ba da! - își deschise ea graiul. 

— Aha! Deci, sentimentele sunt reciproce... Asa că 
putem începe. 

— Păi, asta e... - prinse curaj Achim, rușinat că la vârsta 
și la culoarea părului său, este nevoit să facă destăinuiri pe 
teme amoroase. Suntem oameni maturi și n-am vrea să... 
din acest motiv v-am așteptat pe dumneavoastră. 

— Înţeleg despre ce este vorba! Voi ști să fiu discret - îi 
asigură Novac, apoi le întinse două coli de hârtie, poftindu- 
i pe fiecare la câte o masă, iar el se rezemă de geam. 

Prin ușa ușor crăpată se ivi capul locotenentului. 

— A sosit Zita Suman! 

— Atât de repede? Nu merge la înmormântare? 

— După ce va da declaraţia - spuse încet Ursan. 

— Du-o în biroul celălalt! 

— Pe urmă plec și eu la înmormântare. 

— Executarea! ordonă căpitanul. 


* 


Nu se făcuse ora cinci după masă si afară era deja 
amurgit. În birou, Novac, aplecat asupra dosarului, nu 
observă că în încăperea în care se afla, invadase 
întunericul... Zita scrisese în declaraţie tot ceea ce îi 
relatase căpitanului duminică, în cursul vizitei la domiciliu. 
„A plecat de la prietena ei, Nora, când la televizor 

începuse rubrica sport - socoti Novac. Accidentul copilului 
avuse loc când începuse teleenciclopedia. Trebuie să văd 
câte minute a durat rubrica sport!” Cobori la parter, în 
camera documentară - un fel de bibliotecă - unde se apucă 
să caute într-un ziar, programul TV din săptămâna trecută. 
Teleenciclopedia începuse la ora nouăsprezece și 
optsprezece minute, imediat după știrile sportive, care au 
tinut doar patru minute. In acest răstimp Zita nu se putea 
implica in accidentul copilului. Subofiterul nostru a 
sustinut cá evenimentul a avut loc pe la nouásprezece si 
zece. ,Astuia sunt sigur cá nu-i merge bine ceasul, 
deoarece si cele douá fete de la scara B au declarat cá 
atunci cánd a inceput teleenciclopedia au auzit zgomot in 
stradă!” Valeria Buza notase în declaraţia ei: „... După ora 
optsprezece am dat telefon la doctorita Tudor, să o anunţ 
despre vizita ce urma să le-o fac. Trebuia să-i duc două 
kilograme de banane, promise de mai înainte. Bananele le- 
am cumpărat, de la bufetul întreprinderii... fiindcă la noi 
au fost aduse de câteva zile... Imi amintesc că i-am vorbit 
despre incendiul blocului, dar și despre spusele copilului 
cu privire la femeia îmbrăcată în verde pe care el a văzut-o 
când se întorcea de la școală... În casă, la familia Tudor, n- 
am mai văzut pe altcineva. Am stat acolo până la ora 
optsprezece și patruzeci de minute, și după aceea am venit 
acasă. Pe urmă...” - dar Novac începu să-și facă și alte 
socoteli, după ce termină de citit și analizat declaraţiile: 
doctorita Tudor ar fi putut lovi ea, copilul. Primind datele 
furnizate de Valeria Buza, imediat după plecare, putea să 
acţioneze având o mașină la dispoziţie, lovindu-l pe 
George. E posibil ca ea să-l fi cunoscut pe copil, doar erau 
vecini. Un singur lucru e cert: mașina roșie, cu motorul 
ambalat, sau fără tobă la eșapament, a venit dinspre blocul 
cu fațada albastră. Dar ce interes să fi avut doctorita Tudor 
ca George să fie eliminat? Să aibă vreun amestec în toată 
tărășenia asta? Novac își pierdu din nou răbdarea; se 
ridică de pe scaun, pornind cu ţigara în mână, în 

inevitabila plimbare prin birou, semn cá solutiile spre care 
îi zburau gândurile, erau tot cetoase. 

Reuși să vorbească la telefon cu Nora, prietena Zitei, 
care i-a confirmat cele scrise în declaraţia roscovanei... 

Era ora patru după masă. Ursan, aproape îngheţat, sosi 
de la înmormântarea minorului George Maxim; se sforta să 
păstreze o mină de om bine dispus. 

— Ceva nou? îl luă în primire Novac de cum apăruse în 
prag. 

— Erau prezente cam toate persoanele care se aflau deja 
în atenţia noastră; depinde cum se poate interpreta acest 
lucru. Se pune problema și a faptului, credibil, de altfel, că 
tragedia e, totuși, mare... În orice caz, vă voi întocmi un 
raport apoi îmi voi expune părerea personală, dar 
deocamdată, totul va rămâne în faza simplei ipoteze... Pe 
urmă am verificat din nou programul de sâmbătă al 
celorlalţi locatari de la scara B, acum chiar de acolo vin; a 
trebuit să mai aștept o groază de timp, până au sosit și 
ceilalţi. 

— Mai avem unul de petrecut la groapă. Asta e mai 
departe, la Brașov. Mâine, împreună cu cei trecuţi pe coala 
asta, veţi fi prezenţi acolo; dar nu oricum! 

e 

Aşteptând răspunsul căpitanului, Ursan prinse coala de 
un colt, se asezá pe scaun si întrebă: 

— Sorin ce cautá cu noi? Din cáte stiti, el e operator de 
film. Ce chestie! Filme, operatori... Hm! 

— Nicio chestie! Turnám filme, începând de mâine... 
Scenariul îl știi, operator avem, tu vei fi regizorul și, 
eventual, coscenarist, așa cum mai obișnuiesc și unii 
regizori niţel mai celebri decât tine. Acum, cá iti cunoști 
echipa de filmare, mai rămâne de rezolvat problema 
trucajelor. În ceea ce privește machiajul, se pare că și 
mutrisoara ta va trebui să suporte anumite schimbări de 
decor, nu de alta, dar tot umblând după informaţii, ai 
început să devii ceva mai cunoscut... 

— Bine, dar cu trucajele, cum rămânem? deveni din ce în 
ce mai curios Ursan. 

— Găsești mâine, la fata locului, o metodă, cu ajutorul 
căreia să poti filma în prim-plan, pe toti participanţii. 

— Ástia-s figurantii!... Dar un film mai are... personaje 
principale, mai are personaje secundare... 

— Deocamdatá te vei multumi doar cu figurantii care, in 
mod sigur, vor fi prezenti la reprezentatie in numár destul 
de mare... Rămâne ca aparatul de filmat să ne redea pe 
peliculă personajele principale care, desigur, ne 
interesează extrem de mult. Ce-i drept, încercarea noastră 
e si ea destul de... originală, dar nu avem de ales, din 
moment ce ancheta bate pasul pe loc, mai mult, dosarul lui 
Iulian Sima, in mod cert va fi transferat de la Circulaţie la 
noi la Judiciar; si cum datele pe care le detinem despre 
persoana iluzionistului sunt infime, trebuie să facem o 
investigație mai amplă, date fiind împrejurările în care 
lucrăm. Să anchetezi mai multe cazuri deodată, nu-i prea 
ușor... N 

Locotenentul căzuse pe gânduri. Işi dădea seama că 
sarcina trasată de căpitan nu este dintre cele mai ușoare. 
Începuse să-și facă tot felul de planuri despre modul cum 
va proceda in ziua următoare. Deodată tresări: 

— Oare critica de specialitate ce o sà spună? continuă el 
să rămână prin termenii folosiți, tot în domeniul celei de-a 
şaptea arte. 

— Vedem noi la premieră ce treabă s-a făcut. Abia după 
aceea vin si comentariile de specialitate. Dacă lucrul e bine 
făcut, sunt sigur că ne vor angaja, dar cu contracte... 
însemnate, cei de la Hollywood - glumi Novac, văzând că 
lui Ursan îi plac termenii lansați odată cu epocala 
descoperire a fraților Lumière. Echipa trebuie în aşa fel 
pregătită, încât să fie mereu pe fază si să nu-i scape 
absolut nimic din ceea ce ne-ar putea interesa. Imaginile 
imortalizate pe peliculă vor trebui să redea cu claritate 
evoluția obiceiurilor şi datinilor populare, în speță: 

bocetele de prin partea locului. Sper cà ai priceput ce fel 
de film dorim noi. 

— N-am eu mutrá de regizor? 

Novac, studiind mai atent in acel moment fizionomia 
locotenentului, constată cà Ursan, tocmai mutră de regizor 
nu avea. 

— Aveţi bilete - continuă căpitanul - pentru acceleratul 
de noapte; cu mașina nu se poate merge! Celelalte 
aprobări le-am obţinut deja, inclusiv recuzita de care aveţi 
nevoie. În această seară îi contactezi pe „cineaști” și într-o 
oră să fiti cu toţii aici. 

— Dacă am fi dotati și noi cu o videocameră, alta ar fi 
situaţia, dar așa... cu atâta calabalác după tine, e mult mai 
greu. 

— Alte posibilitáti nu sunt, stii bine; cu atát mai mult va 
trebui să-ți iei măsurile de rigoare - apăsă Novac. 


* 


Din strada Îngustă se trunchia la stânga o strádutá ce se 
prelungea până la celălalt capăt al blocului cu fațada 
albastră, în care locuia doctorita. Căpitanul cerceta cu 
atenţie blocul nou, dotat la parter cu garaje pentru mașini. 
„De aici, dintr-un astfel de garaj a plecat, în jurul orei 
șapte seara mașina roșie în cursa infernală a morții. Aici a 
fost și garată, altfel maiorul Brad și ai săi o depistau și nu 
se mai comiteau nici celelalte două accidente de circulaţie, 
în care și-au pierdut viaţa încă două persoane” - constată 
căpitanul. 

..Doctorita Delia Tudor, urca încet scările blocului cu 
faţada albastră, aflat la nici cincizeci de pași de blocul în 
care locuise Adriana Goga; cam atât calculase căpitanul... 
Pardesiul descheiat al doctoritei Tudor, se prelingea pe 
lângă balustrada scărilor ce duceau la etajul trei. La usa 
apartamentului treizeci si opt, doctorita lăsă din mâini cele 
două sacoșe grele, iar în momentul în care căuta în poșetă 

după chei, Novac o interpelă: 

— Doctorita Delia Tudor? 

— Cu cine am onoarea? întrebă femeia, întorcând 
surprinsă capul, după ce deschise yala. 

— Novac, căpitan de poliţie! Putem sta de vorbă câteva 
minute? 

— Firește! Intraţi! îi făcu ea cale liberă. 

— Miroase a banane pe aici! o provocă Novac, de cum 
intrase, gândindu-se că numai un nepriceput nu poate 
deosebi mirosul de banane care nu exista, de izul lacului ce 
acoperise de curând pardoseala încăperii. 

— O vecină, de la blocul unde a izbucnit sâmbătă 
incendiul, mi-a adus vreo două kilograme de la bufetul 
întreprinderii la care lucrează... 

— Anchetez condiţiile în care și-a pierdut viața Adriana 
Goga - hotări Novac să-și anunţe scopul vizitei. Meseria 
mea, după cum vedeţi, mă obligă să pun cetăţenilor 
întrebări cam... nepotrivite. Puteţi să-mi spuneţi, ce 
program ati avut sâmbătă? 

În așteptarea răspunsului, Novac, studiind fizionomia 
plăcută a femeii din faţa lui, aprecie că nu depășise vârsta 
de patruzeci de ani, deși părul, în întregime alb, îi dădea 
un aspect de bunică frumoasă. Puţine fire își mai păstrau 
culoarea naturală pierind printre suvitele albe, tunse scurt, 
Privirea ochilor negri ai doctoritei, după ce parcurse un 
drum circular de jur-împrejurul încăperii, de parcă atunci o 
vedea pentru prima dată, se opri pe figura căpitanului: 

— Am avut program de consultaţii de la zece la 
doisprezece, pe urmă, până la două după masă, am avut 
cursuri cu studenţii. Eram la colţul străzii când am văzut 
flăcările și apoi fumul gros ce ieșea pe geam. Când am 
ajuns în dreptul blocului, mașina pompierilor era acolo, 
apoi a mai venit încă una chiar în momentul în care mă 
aflam în dreptul blocului!... După masă nu am plecat de 
acasă. Pe la șase și jumătate m-a căutat vecina, care mi-a 
adus bananele, apoi a plecat, după douăzeci de minute. 

— Sotul la ce orá a sosit? 

— Cam pe la șapte seara. Nu există vreo seară în care 
să-i scape actualitátile... 

— Cu dânsul când aș putea sta puţin de vorbă? 

— Luni de dimineaţă a plecat la un curs de specializare, 
la Cluj, dar în fiecare sâmbătă va veni acasă; cursul 
durează o lună de zile. 

— V-a vizitat cineva sâmbătă seara? 

— Nu; nimeni! În afară de Valeria... 

— În ce relaţii v-aţi aflat cu familia Goga? 

— Nu ne cunosteam. Pe Adriana, totuși, din vedere o 
știam, însă n-am schimbat cu ea niciodată vreo vorbă. 

— Din blocul de pe strada Ingustá cu cine vă mai 
vizitati? 

— Ne mai caută câteodată Valeria. De vizitat? Cu familia 
Suman - ne vizitàm uneori; cum nici noi nici ei nu au copii, 
ne intálnim cáteodatá, de obicei la noi, asa ca sá ne mai 
treacă vremea. Cu ei ne-am împrietenit din motive de... 
sănătate, ca să zic așa! Soţul meu i-a efectuat Zitei un 
tratament, dar fără niciun rezultat. 

— Cum așa? întrebă căpitanul. Din câte știu eu, Zita 
Suman nu suferă de nimic, mai mult, aș înclina să cred că 
e mai sănătoasă decât s-ar părea! 

— Într-un fel aveţi dreptate! Nu pot avea copii: acesta-i 
diagnosticul! Dacă vreţi să fiu mai explicită! 

— N-am știut ce necazuri au; fiindcă e, totuși, un necaz 
să nu poti avea copii. 

— Ştiu prea bine ce înseamnă acest lucru... 

— Să înţeleg că nici dumneavoastră... 

— Chiar așa! oftă prelung femeia, și parcă dintr-odată 
fata ei distinsă deveni mai palidă, mai ștearsă... 

— Ce specialitate aveţi? 

— Ca și soţul meu, endocrinolog. 

— Sâmbătă seara, după șapte, ati văzut cumva vreo 
mașină de culoare roșie, în jurul blocului? 

— N-am văzut, dar de auzit, am auzit chiar bine; un 


77 


zgomot, un uruit de mașină am auzit, chiar sub geamul 
nostru, când se transmiteau la televizor știrile sportive. 
Soțul meu s-a enervat groaznic, chiar în acel moment se 
reluau fazele de gol, și cum imaginea s-a stricat, s-a apucat 
să strige, dar degeaba... Ce puteam face? Nimic! 

Novac se ridică din fotoliu și se apropie de ușă. Pe 
noptiera de lângă canapea, lângă o veioză, zări un tub 
maroniu, în care se distingea vag conturul unor 
comprimate albe, de mărimea vitaminei C. 

— E un somnifer... străin! Nu se găsește în comerţ. L-am 
cumpărat din Germania. Cine mi l-a recomandat, spunea 
că nu are efecte secundare - consideră femeia să dea un 
răspuns privirii întrebătoare a căpitanului... Ştiţi, unele au. 
Nu vorbesc numai de somnifere, ci de medicamente în 
general. Sunt foarte bune! Doriţi și dumneavoastră? 

Novac zâmbi înclinând din cap. Işi dorea așa ceva. 
Doctorita îi împachetă într-o hârtie albă, cu grija si 
delicatetea unui farmacist, două dintre pastilele din 
sticluța maronie. 


* 


Mașina poliţiei înainta încet. Macaralele celor două usi 
din faţă coborau geamurile, în timp ce ocupanţii locurilor 
din față se stráduiau, cu capetele în afară, să asigure 
avansarea mașinii. Altfel, nu se putea circula! Novac se 
gândi să meargă pe jos până la sediu, dar socoti că ajutorul 
pe care îl dădea șoferului în acele momente, era de mare 
pret. 

Pașii îl purtará pe căpitan prin coridorul lung al 
clădirii... În laboratorul medico-legal se făceau de toate, 
astfel că găsise o bună parte din personalul de care avea 
nevoie. 

— Mai păstraţi mostre din organele lui Iulian Sima, mort 
în accidentul de circulaţie de duminică noaptea? se adresă 
Novac, șefului de schimb, ce supraveghea activitatea 

celorlalti. 

— ...Íncá mult timp. De aici înainte! îi răspunse acesta. 

— Aseară aţi făcut, mi se pare, analizele chimice asupra 
organelor victimei și aţi descoperit în stomac urme de 
somnifer... 

— La insistenţele maiorului Brad, am repetat analizele 
biochimice și am reușit să identificăm o substanţă, ce până 
la urmă s-a dovedit a fi un puternic somnifer. Nu știu cine 
i-a băgat în cap o idee fixă: trebuie să găsiţi ceva! Tot cu 
asta îi da mereu. El se aștepta să găsesc otravă, și iată că 
am dat de urmele unor substanţe care în mod sigur 
alcătuiesc un somnifer! Analizele sunt consemnate aici! 

Și medicul îi întinse trei coli de hârtie, pe care erau 
trecute rezultatele expertizei medico-legale. 

— Azi urma să vi le trimit - reluă medicul. 

— Mda! - mormăi Novac, măturând cu privirea ultimele 
rânduri, ce consfinteau că în stomacul victimei se 
descoperiseră urme de somnifer. În cât timp se pot efectua 
analize comparative dintre substanțele din organismul 
victimei și cele din acest comprimat? se interesă Novac, 
înmânându-i interlocutorului său, unul dintre cele două 
comprimate dăruite de doctorita Tudor. 

— În maximum două ore, totul va fi gata! îl asigură 
medicul. 

— Aici aveţi numărul meu de telefon de acasă - spuse 
căpitanul, înmânându-i un petic de hârtie pe care 
mâzgălise cinci cifre. Sunati-mà când totul va fi gata! 


* 


În ultimele nopţi, căpitanul dormea în același pat cu Ala 
Micu' și, în fiecare seară, un ceas înainte de culcare era 
afectat călăriei...Cursul de călărie se terminase de mult, 
iar Novac făcea în continuare pași mărunți si deși în 
bucătărie, așteptând cu nerăbdare răspunsul celor de la 
laborator. Telefonul tárài: 

— Alo! Căpitanul Novac? 

— Eu sunt! ráspunse cápitanul, recunoscánd vocea 
medicului ce trebuia să-l sune, conform înţelegerii avute, 
cel puţin cu o oră în urmă. 

— A fost cam greu... Am efectuat analizele comparative, 
dar am avut destule dificultăţi, deoarece enzimele 
actionaserá asupra substanţelor din stomacul victimei, încă 
de când aceasta mai era în viață, apoi și până ce le-am 
recoltat și am reușit să neutralizám acţiunea lor... 
Fenomenul ne-a cam derutat la început, pe urmă, după 
noile testări... 

— Şi care-i rezultatul? se arătă nerăbdător căpitanul. 

— Substanțele supuse analizelor sunt absolut identice! 
Ambele au în compoziţia lor radicali... 

— Mersi! Ai de la mine un coniac, doctore! i-o reteză 
scurt Novac, nelăsându-i nicio speranță acestuia de a-și 
susține pe mai departe pledoaria. 

— Mai e ceva! Parcă ţi-a mai rămas un comprimat. Fii 
atent cum îl folosești, să nu-l iei întreg; poate adormi un 
elefant! 


* 


Masina lui Ursan, cam in jurul orei nouá, parcurse deja 
intreg traseul pe care urma sá se deplaseze, pe la orele 
amiezii dricul purtánd corpul neinsufletit al iluzionistului 
de odinioară, Iulian Sima. Locul de plecare spre cimitir, 
începea de la casa părinţilor acestuia și trebuia să 
traverseze orașul prin partea lui vestică. Ursan și ai săi, 
făcură din nou cale-ntoarsă pe itinerarul deja stabilit, iar 
mașina, ce le-a fost pusă la dispoziţie, rula cu viteză mică, 
permițându-le să cerceteze in  amánuntime toate 
posibilităţile oferite de traseu, în descoperirea unui loc 
adecvat instalării aparatului de filmat. Iniţial, Ursan voise 
să prezinte echipa sa, ca fiind de la televiziune, deplasată 
aici cu scopul de a imortaliza pe peliculă obiceiul din 

popor, cu bocete din partea locului. Renuntá la această 
idee, dintr-un considerent lesne de inteles: ,Anumite 
persoane, aflându-se în fata aparatului de filmat, pot să-și 
schimbe expresia feţei, pentru a face pe artiștii”, și încercă 
să recurgă la o nouă stratagemă. 

La Brașov ningea abundent, mult prea devreme pentru 
acea perioadă a anului. 

— Stop! dictă deodată Ursan. 

Mașina în care era înghesuită echipa de filmare, se 
oprise la un pasaj de trecere peste șosea... Locotenentul 
cobori și se apucă să studieze în detaliu împrejurimile. La 
câţiva metri înainte de intrarea pe sub pasaj, drumul se 
înălța brusc, apoi cobora lent și făcea o curbă la dreapta. 
Se urcară cu toţii pe pasaj, de unde, operatorul își căută 
unghiul de filmare, adresându-se apoi mulțumit 
locotenentului: 

— Poziţia mai bună ca asta n-o să găsim. Priviţi! Când 
oamenii vor urca dâmbul, le prindem feţele. Cred că e bine 
aici! 

Ursan trimise doi dintre oamenii din echipă la cincizeci 
de metri în faţa pasajului, apoi zise operatorului: 

— Priveste prin vizorul aparatului!... Si către ceilalţi: 
tine-ti-váà capetele aplecate; vă aflaţi la o înmormântare, nu 
la meci, și veniţi unul în urma celuilalt, lăsând între voi o 
distanţă, și în lateral, de cel puţin cinci metri! 

În momentul în care oamenii trimiși de Ursan se 
apropiară doar la câţiva metri de pasaj, acolo unde drumul 
se înălța din cauza dâmbului de piatră, spuse: 

— Ce impresie ai? 

— Bună! se bucură operatorul. Două probleme mai avem 
de rezolvat: prima, cea a asigurării curentului electric, a 
doua, deloc neglijabilă, mascarea aparatului. 

— Încă o mașină mai găsim noi. O să-i rog pe colegii de 
aici să ne mai facă rost de o mașină, iar cablu găsim ceva 
mai ușor. Să vedem de câţi metri e nevoie... 

„Ninsoarea asta a venit prea repede pentru această 

perioadá a anului"! constatá Ursan, afundándu-si pantofii 
in západa pufoasá. Se apropie de marginea pasajului, 
împingând încet cu pantoful stratul gros de zăpadă, care se 
desprindea in bucáti neuniforme si moi, ca de vatá. 
Calculase cá era nevoie de vreo cincizeci de metri de 
cablu, apoi mai făcu o nouă măsurătoare si se arătă 
mulțumit dacă va face rost de cel puţin douăzeci de metri, 
concluzie la care ajunse după ce verifică în amánuntime 
terenul din jur. 

— Vizibilitatea e mult prea slabă - se lamentă operatorul, 

— Se poate monta un bec - propuse Ursan, gândindu-se 
la obscuritatea de sub pasaj... 

— Nu despre asta e vorba! Fulgii de zăpadă au să ne 
cam încurce. Dar nu avem ce face. Atât se poate, atât se 
face! 

Ursan strâmbă dezamăgit din nas. 

— Atunci să-i filmăm în momentul trecerii pe sub pasaj; 
acolo nu ninge! propuse locotenentul. 

— Ar fi o idee, însă cum explicăm prezenţa becului în 
plină zi! 

— De data asta nu mai dăm explicaţii. Principalul e să 
prindem fețele celor din urma dricului. 

Echipa se adună, pornind apoi în căutarea altei mașini și 
a cablului necesar. Zăpada contenise în cădere dar pentru 
puţine clipe, apoi începu să ningă din nou, fapt care îi 
obligă să calce cu pași ceva mai săltaţi prin námetii formati 
încă de noaptea în jurul pasajului... După două sute de 
metri, au fost nevoiţi să se oprească. Un autocar cu turiști 
bloca șoseaua în dreptul unui hotel, tocmai când acesta 
încerca să iasă din parcare. Deasupra lui, schiurile 
vilegiaturiștilor erau acoperite cu un strat de zăpadă și 
așteptau și ele, parcă nerăbdătoare, să fie luate de acolo și 
folosite pe pártiile cu irizări albastre din poienile munţilor. 
Motorul autocarului, ambalat peste măsură, nu reușea 
nicidecum să se redreseze pe aliniamentul șoselei. Mai 
mulți trecători puseseră mâna și urniră din loc uriașa 

mașinărie, ce arunca de sub roti, la câţiva metri distanţă, 
bucăţi mari de zăpadă presată, amestecată cu gheaţă. 


* 


La usa cabinetului de endocrinologie al doctoritei Tudor, 
aproape douázeci de pacienti asteptau sá fie chemati 
ináuntru. Un pacient ce prezenta simptomele unui om pe 
care îl cam lasă nervii când e vorba de prea multă 
așteptare, refuză să mai respecte numerele de ordine 
intrând nechemat în cabinet. Asistenta îl luă în primire și 
începu să-și descarce pe el toti nervii acumulati în ziua 
aceea. Discutia aprigă ce se încinse în anticamerá, atrase 
atenția medicului, care după ce trecuse în registru datele 
celui din urmă pacient se îndreptă spre locul cu pricina. 
Cabinetul medical era acum locul discuţiei dintre Delia 
Tudor și căpitanul Novac, numai că de această dată 
rolurile se inversaseră radical, doctorita devenise pentru 
anchetator un pacient nou și unul dintre cei mai însemnați. 

— Lucrurile au luat o întorsătură nefastă pentru 
dumneavoastră - începu Novac convorbirea, pe care o 
așteptase cu nerăbdare. 

Auzind spusele căpitanului, fata distinsă a Deliei Tudor, 
se schimbă brusc. Bănuia că vizita căpitanului nu putea 
prevesti nimic bun, așa că o expedie pe asistentă și pentru 
moment nu mai permise primirea altor pacienţi pentru 
consultatie. 

— Pe iluzionistul Iulian Sima, decedat duminică noaptea 
în urma unui accident de circulaţie, l-aţi cunoscut? reluă 
Novac ofensiva, arătându-i poza acestuia. 

— Nu; habar n-am despre cine vorbiti! se miră femeia 
analizând încă o dată chipul bărbatului din fotografie. 

— Atunci, cum vă explicati faptul cá una dintre pilulele 
din tubul de somnifer din care m-ati servit, au ajuns în 
stomacul acestei victime? Analizele chimice demonstrează 
acest lucru; medicamentul nu se găsește pe piaţă și, fiind 

de provenienţă străină... Vă rog să-mi spuneţi adevărul, 
situaţia a devenit destul de gravă pentru dumneavoastră, și 
din punct de vedere profesional... 

Femeia își opri pentru moment respiraţia, concentrându- 
se o clipă, încercând așa, să dea căpitanului un răspuns pe 
măsură: 

— N-am idee cum au putut ajunge din casa mea, aceste 
medicamente, în posesia altor persoane!... Nici cu soţul nu 
am reușit să vorbesc până acum; doar sâmbătă se întoarce 
acasă, fiindcă prin telefon n-am reușit încă să lămuresc 
situaţia, dar... 

— Avea nevoie de somnifer? 

— Tocmai acest lucru mă îngrijorează; el nu folosește 
așa ceva, eventual, a putut da vreunui client... o pilulă... nu 
sunt sigură de acest lucru. 

— Va trebui să ne deplasăm la noi la sediu să 

consemnăm spusele dumneavoastră... 
. Buza inferioară si bărbia doctoritei începură să tremure. 
Isi lăsă privirile să-i alunece pe dușumea, iar mâinile ei, cu 
degete lungi și bine îngrijite, se albiră ca varul și zăceau 
pe masă fără vlagă în ele. 

După plecarea acestora, asistenta ieși pe coridor 
decretând: 

— Până la ora paisprezece, când vine alt medic, nu mai 
ținem consultaţii! 


* 


Echipa lui Ursan își făcea ultimele pregătiri în 
așteptarea cortegiului funerar. De partea cealaltă a 
pasajului, două mașini, bot în bot, erau pregătite - pentru 
curioși - ca și cum una dintre ele ar fi rămas în pană de 
curent, iar de la cealaltă, prima împrumuta curent electric 
din acumulatorul celei de-a doua. Numai că firele prin care 
se scurgea curentul, erau ascunse sub zăpadă, iar din 
acest ascunziș urcau până pe pasaj la aparatul de filmat. 

Încet-încet, raze de soare rázlete, reflectau în stratul de 
zăpadă steluțe din ce in ce mai strălucitoare. Soarele, 
apărut de curând, le zâmbi peste vârfurile argintate ale 
brazilor înalţi de pe crestele munţilor. Zăpada devenea tot 
mai luminoasă, astfel încât n-o puteai privi decât din 
anumite unghiuri și atunci doar câteva fracțiuni de 
secundă, deoarece iti crea senzaţia orbirii... 

Dricul tras de doi cai puternici, deschidea o pârtie largă 
pentru convoiul cernit care îl urma. Era foarte multă lume, 
așa cum se întâmplă aproape la toate înmormântările 
tinerilor. Caii se opinteau și scoteau nori de aburi pe nări, 
incálziti în plămânii lor puternici. Se apropiau de pasaj. 

Ursan făcu un semn discret, să fie pus în funcţiune 
aparatul de filmat aflat sus pe pasaj, și mascat de doi 
dintre băieţii din echipă, operatorul, din poziţia genunchi, 
își regla unghiul de filmare! Caii erau doar la câţiva metri 
de dâmb! Ursan privi în stânga, apoi în dreapta, luă o 
poziţie de trecător și comandă discret: 

— Atenţie, filmám! Apoi spre operator, spunând: 
„motor”! 

Locotenentul se îndepărta încet de cei trei oameni de pe 
pasarelă, se opri puţin, dar de la acea distanţă nu mai 
auzea zurnăitul ca de telefon al aparatului de filmat... Se 
pierdu în convoiul îndoliat, ajungând printre cei din faţă... 
Pășea mult mai încet decât cei care-l încadrau, astfel încât 
în momentul când era depășit, putea să arunce câte o 
privire în stânga și în dreapta, făcând ulterior constatarea 
că se afla la cealaltă extremitate a șirului de oameni 
îmbrăcaţi în negru... 

Cei trei de pe pasarelă își terminară treaba și se urcară 
într-o mașină, străduindu-se apoi, ca pe o stradă alăturată, 
să ajungă cât mai repede la cimitir. 

Pe mormanele de pământ galben din jurul gropii, pe 
care zăpada se topea încet, locotenentul supraveghea 
îndeaproape ca unul din oamenii săi să poată poza cu un 
aparat minuscul, ce se ivea discret după reverul hainei, 

figurile jalnice ale celor aplecati asupra gropii - cunoscuți, 
rude, prieteni - ce urmăreau cu lacrimi în ochi cum cădeau 
primi bulgări de pământ peste sicriul celui care a fost 
Iulian Sima. 

CAPITOLUL VI 


BĂIATUL CU „ASPIRATORUL” 


- Miercuri și Joi - 


Mașina demară ușor din faţa policlinicii. 

Căpitanul Novac si doctorita Delia Tudor, așezați pe 
bancheta din spate, urmăreau cum ștergătoarele de 
parbriz reușeau cu greu să execute mișcarea de dute-vino, 
din cauza picurilor mari și grei, ce loveau puternic din față. 
Iarna își arăta colții, însă prea devreme... 

— Vă declar sincer că nu am niciun amestec în afacerea 
asta si và rog să vă căutaţi alti vinovaţi - începu din nou să 
se dezvinováteascá doctorita, adunându-și ultimele puteri. 

— Câte pastile ati folosit din tub, înainte ca să-mi fi dat 
și mie două dintre ele? încercă Novac să clarifice o obsesie 
proprie. 

— Unul singur până acum! L-am luat, să mă conving 
dacă are sau nu acele efecte secundare; în cazul 
somniferelor, chiar după o singură pilulă, poţi avea unele 
simptome curioase cum ar fi: iritatii ale pielii, mâncărimi, 
stări melancolice prelungite... Dar adevăratul efect se 
observă după testări îndelungate. Personal, nu am sesizat 
nimic deosebit, atâta doar că efectul a fost instantaneu... 

Căpitanul si doctorita, după ce urcară încet scările 
blocului cu fațada albastră, se opriră în dreptul 
apartamentului treizeci și opt. Aflat în antreu, Novac luă 
inițiativa: 

— Vă rog să aduceţi tubul! 

Doctorita turnà conţinutul tubului pe un servetel așezat 
pe masa din bucátárie. Numárará impreuná cincisprezece 
comprimate. 

— Pe tub scrie că trebuie să conţină douăzeci de 
comprimate. Două mi le-aţi dat mie, unul l-aţi încercat 
dumneavoastră. Înseamnă că lipsesc două. Cum puteţi să 
explicati diferența? Vă rog, e spre binele dumneavoastră! 

Femeia rămase  buimăcită privind pastilele albe 
împrăștiate pe servetel, cu mâinile se sprijinea de 
marginea mesei si rámase asa, apoi tresári cánd auzi vocea 
căpitanului: 

— Până ajungem la sediul nostru, pentru a se consemna 
depozitia dumneavoastră, va trebui să vă aduceţi aminte 
cum au dispărut cele două comprimate. Poate le-aţi dat 
cuiva, sau pur și simplu vi le-a sustras una din persoanele 
care vă vizitează. 


E 


La putin timp dupá ce doctorita isi semnase declaratia, 
Novac aștepta nerăbdător, până ce comandantul puse 
receptorul telefonului în furcă. Novac îi prezentă situaţia 
nou creată, de găsirea somniferului în locuința Deliei 
Tudor și de asemănarea perfectă, dintre conţinutul 
acestuia și substanţele găsite în stomacul lui Iulian Sima. 
Locotenent-colonelul Filip, încruntat, asculta cu interes 
informaţiile ce i le transmitea căpitanul. Rámase un 
moment pe gânduri, apoi spre final interveni prompt: 

— Trebuie să avem răbdare... În continuare, veţi ţine 
legătura cu cetáteanca, pe care noi o vom menţine sub 
observaţie strictă și-i vom pune în vedere cá, deocamdată, 
ar fi mai bine pentru ea să nu părăsească localitatea. 
Căpitane Novac - continuă el - trei persoane și-au pierdut 
viața și cauzele dispariţiei lor încă nu sunt elucidate, nu 
consideri că e momentul să preia altcineva cazul? N-o să-ţi 

ajungá timpul! 

— Desi e primul meu caz de acest gen, sper că până la 
termenul stabilit, cu ajutorul pe care mi l-aţi acordat, să 
rezolv totul - nu se lăsă Novac mai prejos. 


* 


Sucursala Báncii Nationale era amplasatá chiar in 
centrul orașului. Doar câţiva metri de la ea strábátuse 
Novac, până la braseria unui hotel, unde se apucă să 
infulece la repezealá din asortatul si recunoscutul ,platou 
al casei". Mai zábovi cáteva minute, timp in care ospátárita 
îi oferi o cafea cáldutá, însoţită de o linguriţă, două bucăţi 
de zahăr cubic și drept garnitură zâmbetul ei profesional. 
Răsfoind ziarul local, dădu peste un anunţ ce aducea la 
cunoștința celor interesaţi organizarea unui concurs 
pentru ocuparea postului de contabil șef, post deţinut până 
de curând de Adriana Goga. 

La intrarea în bancă, cineva îl luă în primire, apoi îl 
directioná spre un ghișeu, după ce Novac își prezentă 
legitimatia. 

— Dintre componenţii personalului existent acum la 
serviciu, aș putea sta de vorbă cu cineva care sâmbătă s-a 
preocupat de distribuirea banilor pentru retribuirea muncii 
la întreprinderea... în care lucrase Adriana Goga? 

Femeia de la ghișeu îl măsură pe căpitan din cap până în 
picioare, și invers, încă de câteva ori, apoi deveni amabilă: 

— Înţeleg ce doriţi! Inspectorul financiar Mohor, e 
domnul acela cu părul cărunt, de la masa din colt; dânsul 
vă poate ajuta, îi răspunse aceasta, arătând din priviri 
direcţia pe care trebuia s-o urmeze căpitanul. 

Intoarse capul spre stânga și descoperi la masa indicată, 
fizionomia maturizată a fostului coleg de liceu: Mohor... Își 
strânseră mâinile apoi schimbară vechi și plăcute aduceri 
aminte... 

— Se poate, măi, Colombo să ne tragi tu „plasă” la toti 

colegii, in iunie, când trebuia să vii la întâlnirea de 
cincisprezece ani? îl dojeni Mohor, continuând să studieze 
traiectoriile pe care se însoriseră ridurile de pe fruntea 
căpitanului. 

— Am fost în misiune și n-am putut veni sub nicio formă. 
Parcă tu nu știi cum e la noi?!! Ordinul e ordin! Se execută 
fără discuţie! încercă Novac o scuză tardivă. De fapt tot în 
misiune mă aflu și acum: anchetez cazul Adrianei Goga și 
sper să-mi dai niște relaţii... 

— Dai o bere, pe urmă spun tot ce știu... Așa ca la voi la 
interogatoriu. 

— Berea o dau - se oferi Novac. Pentru început, câte 
ceva despre Adriana, deși știu că nu era angajată de mult 
timp în funcţia de contabil șef. 

— Prea multe, nu! Din punct de vedere profesional, pot 
să-ţi spun că era foarte bine pregătită, de asemenea 
deosebit de conștiincioasă, harnică, frumoasă... ce mai 
vrei? 

— Ţi-a vorbit despre anumite nereguli depistate de ea în 
actele întocmite în anii precedenţi? 

— Așa, măi, băiatule! Vezi bine că la „portretizare” nu 
mă pricep însă la chestiuni de ordin financiar, parcă mă 
simt în largul meu - zâmbi prelung Mohor, și de sub un 
maldăr de hârtii scoase un carnetel din care citi ceva, apoi 
zise: revizia de fond era planificată pentru acum două zile. 
Dar de când nu mai au contabil șef a trebuit s-o amân până 
ce vor angaja altul, deja au dat anunţ în ziar și concursul 
va avea loc în curând... Dar ceva, ceva tot am să-ţi spun, 
doar n-am să te las să pleci cu traista goală. Revizia, data 
începerii ei, a fost avansată; Adriana îmi făcuse cunoscut 
cu câteva zile în urmă că a mai depistat, și ea, niște 
nereguli în actele întocmite cu ani în urmă. De aceea mă 
cam grăbeam și eu... 

— Devine interesant!... 

— Află de la mine că... Adrianei îi mergea mintea strună. 
Nu știu dacă ai aflat, dar Achim și-a cerut demisia acum un 

an, tot in urma unei revizii, si tot din cauza unor nereguli 
depistate in actele întreprinderii; nici n-ar fi de mirare 
dacă am găsi și altele. Nu-i exclus să ne fi scăpat ceva! 

— Nu ţi-a spus despre ce era vorba? 

— Nu s-a referit la ceva anume - răspunse Mohor. 

— Altceva te mai interesează?... Despre moartea ei știm 
prea puţin, apăsă Novac. Credem că a fost ucisă! 

— Am auzit, dar n-aș prea crede una ca asta - răspunse 
senin Mohor, ca și cum acest eveniment ar fi avut loc cu 
mult timp în urmă. 

— Au ieșit împreună din bancă, adică în același timp cu 
casierita? 

— Era dupá orele treisprezece cánd eu le-am vázut 
iesind de aici; mergeau la intreprindere. 

— De la ora când au intrat în bancă si până au plecat, 
era posibil ca una dintre ele să iasă din această clădire? 

— Nicidecum; Adriana a fost nevoită să intervină, 
telefonic, pe la câţiva beneficiari ce nu le-au virat anumite 
sume în cont, apoi a așteptat să sosească reprezentanţii 
întreprinderilor respective cu hârtiile de rigoare, în timp 
ce casierita și-a pus la punct niște situaţii... N-aveau cum 
să părăsească banca; au fost tot timpul sub ochii mei. De 
acest lucru poti fi sigur! 

Novac își privi ceasul și strânse mâna lui Mohor, 
deoarece acesta refuzase să accepte berea promisă, 
propunându-i căpitanului un prilej mai potrivit. 

După ce dădu o raită prin câteva magazine spre a se 
interesa de încălțăminte pentru copii, căpitanul se opri la o 
vitrină cu jucării de unde cumpără pentru Ala Micu’ o 
mașină basculantă, iar pentru ceilalţi, un mare pachet cu 
dulciuri. 


* 


Ursan, de cum intrá dimineata in birou, se aruncá 
asupra revistei de cuvinte încrucișate, pe care o părăsise 

de mai bine de douázecisipatru de ore. „N-are cei șapte ani 
de acasă”! suna definiția unui cuvânt din șapte litere, la 
care locotenentul se chinuia de câteva minute și nu reușea 
să găsească cuvântul corespunzător. Își mai repetă de 
câteva ori în gând definiţia, dar se lăsă păgubaș fiindcă nu 
se mai putea concentra; era foarte obosit! Din anticameră, 
vocea căpitanului ajunse la urechile lui și se aștepta ca 
Novac să fie peste măsură de furios. Dar nu era așa! 

— Ehei! Ia uite cum arată un regizor celebru al zilelor 
noastre! au fost primele vorbe pe care i le adresă Novac. 

— Să trăiţi! salută locotenentul. Și de ce, mă rog, atât de 
celebru? 

— Închipuie-ţi că numai un regizor celebru nu trage 
duble. Ce te-ai face tu acum, dacă ar trebui să tragi o 
singură dublă măcar? 

Novac îl bătu ușor pe umăr, apoi își aruncă privirile pe 
revista de pe masa lui Ursan. 

— Tot cu?... Ai găsit vreo definiţie mai interesantă? 

— Definiţie, am găsit, însă n-am găsit cuvântul, ca ăsta: 
„n-are cei șapte ani de acasă”. Auzi, definiţie la el?! Ce 
cuvânt o mai fi? 

Novac, privind în ochii locotenentului, zâmbi: 

— Preșcolar, amice! E din nouă litere? Da! Teapáná 
definiție! Numai cá va trebui să fie reactualizată; mai nou, 
copiii merg de la șase ani la școală. 

Ursan rămase uimit peste măsură de soluţia exactă și 
promptă pe care i-o furniză Novac, apoi râse, semn că 
inghitise gălușca. 

— Ţine cont, rebusel! E... o compoziţie proprie! apăsă 
Novac. 

— Aţi dezlegat la viața dumneavoastră, cuvinte 
încrucișate? 

— Tu ce crezi? Altfel, te luam sub aripa mea protectoare, 
așa cum ești: începător în meserie, în schimb, rebusist 
vechi, de parcă această din urmă calitate ar putea fi 
folosită la ceva?... Când eram student m-am numărat 

printre câștigătorii unui concurs fulger de cuvinte 
încrucișate. Tin minte că mi-au dat un ceas de masă; îl mai 
tin si acum... eram printre primii dezlegători în acea zi. 

— De ce nu mi-ati spus până acum și ati ţinut în taină 
acest mare secret? Si eu care... 

— Eu nu obisnuiesc sá má laud, ca altii!... 

— Fir-ar să fie! scrásni Ursan, simțind cá astăzi nu-i 
merge deloc cu Novac. Socoti să schimbe discuţiile pe alt 
făgaș, altfel căpitanul era în stare să-l facă să mai înghită 
în sec încă de câteva ori. După un timp, spuse: nici nu mă 
întrebaţi cum a mers filmarea de ieri!? 

— Mă interesează mai mult calitatea imaginii. Știu că la 
trucaje te pricepi! Chiar acum am trecut pe la băieţii care 
se ocupă cu developarea. Mâine totul va fi gata... Sunt 
fránti de oboseală! Voi nu ati dormit chiar deloc? 

— Două nopţi la rând nu am închis un ochi! Când am 
pornit, în tren era un frig mai ceva decât în Antarctica, iar 
aseară, la întoarcere, știți doar, unul dintre ai nostri a fost 
internat pentru operaţie la apendice și până am coborât, 
tot pe lângă el am stat cu comprese să nu páteascá ceva 
grav. Criza îl apucase în tren! 

— Puteai să mai stai pe acasă vreo două ore. Mai trăgeai 
și tu un pui de somn ca să-ţi mai revii. Două nopţi 
nedormite contează mult... 

— Eram curios să aflu dacă imaginea a reușit sau nu. 

— Toti regizorii, chiar si cei celebrii, au emoţii în astfel 
de situaţii - îl ironiză căpitanul. 

Ursan strâmbă din nas. Astăzi nu-i mergea cu căpitanul. 

— O să mă angajeze la Hollywood? încercă Ursan cu o 
ultimă sfortare, să atenueze insinuarea căpitanului. 

— Nu ar fi exclus să ai norocul ăsta! Au un post liber 
pentru filmele de groază; chiar de curând am citit într-o 
revistă despre dispariţia altui celebru regizor al filmelor de 
groază: Hitchkoch! Ai șanse reale dacă e așa cum am citit 
eu. 

Novac se decise să termine cu momentele de tachinare 

pe ziua aceea, deși tare și-ar fi dorit să-l mai necájeascá pe 
tânărul locotenent. El știa că e greu să prinzi zilnic astfel 
de vârfuri spirituale, să-l poţi dărâma pe un tip inteligent 
cum era Ursan. După ce făcu o mică pauză în care savură 
înfrângerea locotenentului, pe un ton oficial, i se adresă 
acestuia: 

— Pentru astăzi va trebui să mai verifici alibiurile a încă 
două persoane... 

— Despre cine e vorba? întrebă Ursan, luând si el o mină 
sobră. 

— Incepi cu Ionel Suman! După aceea vei sta de vorbă si 
cu administratorul blocului: el e singurul care sâmbătă 
putea să acţioneze nestingherit. 

— Cu administratorul am discutat si eu dar și 
dumneavoastră, din câte știu. Dar dacă ziceti?... Si cu Ionel 
Suman? 

— Îi luăm si lui o declaraţie în scris. Trebuie să verificăm 
totul... Mai bine zis: să reverificăm!... 

Novac, după ce descoperi proveniența somniferului din 
stomacul lui Sima, își întocmi trei liste cu posibilii asasini 
ai celor trei morţi: Adriana Goga, George Maxim și lulian 
Sima. Fiecare suspect era pus să acţioneze - în mintea 
căpitanului - în funcţie de orele la care au fost comise 
omorurile respective. Desigur că o parte dintre ei puteau 
comite o singură crimă, sau două, puţini rămâneau cu 
șanse de a comite toate cele trei crime. Asasinarea 
Adrianei a fost, desigur, premeditată, iar celelalte două, să 
fi fost greșeli comise de asasin? S-ar putea așa ceva?!... Nu 
e cam mult, doi morti pentru o singură crimă? Criminalul 
putea intra în apartamentul soţilor Goga numai cu cheile 
procurate de la unul dintre soți. Dar cheile de la mașina 
roșie de unde le-o fi procurat? Si aceasta în cazul în care 
nu iluzionistul a comis accidentul de pe strada Îngustă. 
Moartea lui Sima a putut fi provocată fie de viteza excesivă 
a autovehiculului, fie din cauza somniferului, pe care 
cineva i l-a strecurat în hrană sau în băutură, fără ca el să- 

si fi dat seama de efectul acestuia, apoi a fost nevoit să 
plece în cursă, in ultima lui cursă... Si, odată cu moartea 
lui, dispărea... Ce? Nu putea fi el autorul celorlalte două 
crime?... 

Analizând acest noian de ipoteze, Novac se afundă într- 
un șir nesfârșit de întrebări, mai mult sau mai puţin 
posibile... Somniferul găsit în stomacul lui Sima complică, 
oricum, lucrurile. Sau poate le simplifică? „Trebuie 
descoperit un element nou, altfel ancheta va rămâne mult 
timp în faza iniţială” își zise Novac, încercând să iasă din 
labirintul ipotezelor enunțate. 


x 


Simion Goga aștepta nerăbdător ca Novac să înceapă 
interogatoriul. Ochii lui rotunzi și negri se mișcau vioi în 
orbite, în contrast cu mina sa sobră, ce părea împietrită 
din cauza bărbii nerase... Cum căpitanul continua să scrie 
ceva în carnetel, Goga hotări să spargă gheaţa: 

— Modul în care a decedat soţia mea mă îngrijorează. 
Trebuia să-mi spuneţi de la început cum stau lucrurile... 

— Iniţial, n-am avut certitudinea premeditării; nu 
puteam face asemenea afirmaţii. Acum suntem convinși și 
vă cerem concursul... 

Simion Goga înțelese repede totul si se hotărî să 
devanseze întrebările ulterioare ale căpitanului: 

— Sincer să fiu, nu-mi pot explica motivul pentru care 
Adriana... În ultimul timp era foarte neliniștită, obosită... 
Toată ziua, de dimineața până seara: hârtii, hârtii! Odată 
ne-am și certat din acest motiv, mai ales că se angajase și 
în cercetarea, de altfel obositoare, a unor dosare vechi... 

— ...În care depistase fraude financiare! 

— De unde știți? 

— Ei!!?... V-as ruga să-mi spuneţi, ce secret ascundeau 
statele de plată în care ea căuta cu atâta asiduitate? 

— Concret, nimic! Atâta doar, am aflat că a depistat în 

ele operatiuni false, in urma cárora sume mari de bani au 
luat alte cái... 

— Cam despre ce sume era vorba? 

— S-a ferit să-mi spună, dar am dedus cá erau sume 
deloc neglijabile. 

— Cine, considera soţia dumneavoastră, cá se făcea 
vinovat de aceste nereguli? 

— Îl acuza pe contabilul șef din vremea aceea: Achim! 

Novac formă la repezeală numărul de telefon al colegilor 
săi de la Economic, rămânând cu privirea spre ușa ce se 
închidea încet în urma lui Simion Goga. 

— Căpitanul Novac vă deranjează! Cu maiorul Cozac, vă 
rog!... Când sosește, rugati-l să dea o fugă până la mine - 
răsună în receptor vocea ușor răgușită a căpitanului, poate 
și din cauza numeroaselor ţigări fumate de cu dimineaţă. 


E 


Împreună cu maiorul Cozac, Novac avu acces la arhiva 
întreprinderii. Actele întocmite în fiecare lună, erau cusute 
în dosare foarte voluminoase, așezate în ordinea anilor, pe 
rafturile din camera din care Liliana Balica și Maria Orza 
asigurau transportul acestora în biroul în care deja 
începuse verificările... 

„Desigur cá în aceste dosare se află enigma morţii 
Adrianei Goga” gândi Novac, aflat acum în faţa ultimelor 
dosare pe care le întocmise fostul contabil șef: Achim. 


Æx 


Pe la ora trei după amiază, din maşina cu care venise 
Ursan, după ce efectuá un viraj vijelios in curtea 
Inspectoratului, mai coborárá încă doi bárbati, pásind cu 
mers egal in fata locotenentului, privind unul la celálalt cu 
oarecare retinere si jená. Se putea citi pe chipurile lor 
ingrijorarea si teama. 

După încheierea cercetărilor efectuate asupra actelor 
întreprinderii, Novac și Cozac, plecară obosiţi și oarecum 
nemulțumiți, fiindcă nu descoperiserá greșeli ori fraude de 
ordin financiar în mormanele de dosare abandonate pe 
mesele din birou. 

Se despártirá în centru. 

Novac își încheia pardesiul, privind îndelung stráduta ce 
o avea de străbătut. La colt, se afla o plăcintărie, unde stia 
că găsește un iaurt rece, reconfortant. Inchise ușa, 
aducând odată cu el și frigul înăuntru; și un val de aburi îl 
învălui, toropindu-l. Stătea de câteva minute sorbind din 
lichidul acrișor, lângă másuta înaltă. Începu să-și pipăie in 
buzunar bricheta de aprins aragazul... Se ridică de la masă 
și încercă să iasă din local, dar nu înainte de a acorda 
întâietate la ieșire, unei tinere, care în afară de gândul de 
a găsi noi ocazii de distracţie, părea că nu are alte 
preocupări. 


— La ce vă referiti? 

— Dumneata, poate nu stii ce importantá are semnátura 
care, se pune pe această declaraţie! îl preveni 
locotenentul. 

Ionel Suman respira adânc: 

— Ah! Da. Era să uit! A fost o zi îngrozitoare! Atâtea... 
Pot să refac declaraţia? se rugă înduioșător Suman. 

— Pentru ultima dată! ridică tonul locotenentul. 

— Dar n-am mai scris nicio declaraţie în viața mea... 

— Uitaţi ce aţi declarat căpitanului Novac în ziua când v- 
a vizitat la domiciliu. Sunteţi cam uituc: repetiţia a durat 
doar un ceas și s-a desfășurat la alte ore decât cele pe care 
le-aţi furnizat căpitanului... Ce repetiție spuneati că ati 

avut? 

— Sâmbătă la ora zece, erati în cabinetul de 
endocrinologie, pentru analize, și nicidecum la repetiţie cu 
echipa de teatru - îl avertiză din nou Ursan. 

— „Intr-o piesă de teatru - răspunse fără convingere 
Suman. Am un rol într-o comedie... cu femei!... Între 
doisprezece și unu după masă am fost... la o femeie! 

Suman zâmbi, oarecum rușinat, iar Ursan încercă să 
treacă cu ușurință peste acest amănunt: 

— Treceti numele și adresa ei, să putem verifica! 

— E căsătorită! 

— Am întâlnit cazuri și mai delicate, dar noi putem să 
fim si discreti. Acum puteţi scrie de la început. Semnati, vă 
rog! se adresă Ursan celui de-al doilea bărbat aflat în 
birou. 

Administratorul blocului își potrivi din nou pixul, cu 
mare grijă și apoi semnă. 

Novac intră în birou și se așeză lângă locotenent. 

— Ce credeţi despre această definiţie? îi ceru Ursan 
părerea. E rarisimă! „Câștigă la table”, pentru cuvântul 
tinichigiu! 

— De nota zece! Cine a dat-o? fu curios Novac. 

— Un tânăr rebusist din Ploiești - răspunse Ursan, 
preocupat să dea gata ultimul careu din revistă, cu gândul 
că încă nu era prea târziu să termine de dezlegat tot ce își 
propusese cu câteva zile în urmă... 

Ursan își continua peripeţiile în lumea cuvintelor 
încrucișate iar Novac se afundă în filele dosarului Adrianei 
Goga, așteptând ca Ionel Suman să-și termine de scris 
declaraţia. Deși, dezlegarea mergea încet și arareori găsea 
câte un cuvânt, interesul lui creștea vizibil, iar satisfacția 
era cu atât mai mare cu cât cuvântul definit era mai greu 
de găsit. Într-un timp se ridică puţin în picioare și era cât 
pe-aici să scoată un chiot de bucurie, dar nu cuteză să-l 
deranjeze pe Novac... Acesta sesiză mișcarea ascendentă a 
locotenentului, trăgând apoi cu ochiul spre revista din 

stánga sa: , Rebusel a mai gásit o definitie grozavá! Nu m- 
as fi mirat dacă ar fi sărit până în tavan. Oho! Are încă 
multe cuvinte de găsit: careul e aproape nedezlegat” - își 
zise căpitanul. Se apucă din nou să răsfoiască dosarul; 
lectura pentru a nu știu câta oară, declaraţiile, rapoartele, 
rezultatele celor trei necropsii... Analiză din nou pozele 
realizate la locul accidentelor și incendiului, apoi privi spre 
Ursan - absorbit pe de-a întregul de revista lui; își aprinse 
o ţigară, pe urmă își sprijini bărbia în podul mâinii stângi. 
Concomitent, ochii aproape că i se închiseră: se puse din 
nou pe gânduri încercând să reconstituie mental un film al 
cărui scenariu nu-l stia exact, dar si cu deficienta cà 
pelicula i se rupea des. 

— Am terminat! tulbură liniștea din birou, vocea lui 
Suman. 

Novac luă coala în mână și după ce se răsuci încet în 
scaun, astfel încât Ursan îl putea zări din profil, o citi cu 
mare atenţie. 

Tușind scurt își drese vocea, apoi spuse: 

— De la șapte la zece, la serviciu... 

— A fost! Am verificat - întări Ursan. 

— De la zece la medic, până la ora doisprezece fără 
ceva... 

— M-am cerut de la șefu - zâmbi Suman. 

— Rezultatele de la laborator s-au dat la ora doisprezece 
fără un sfert, preciză Ursan. 

— Între doisprezece și treisprezece, în vizită la Amalia 
Proca... 

Ursan făcu din umeri. 

Ionel Suman, cu un zâmbet strengáresc se arăta rușinat, 
dar și mândru în același timp, așteptând cu nerăbdare ca 
Novac să treacă peste acest pasaj din declaraţia sa. 

— Pe la ora unu și câteva minute erati la Casa de 
cultură. Repetitiile n-au durat mai mult de o jumătate de 
oră; pe urmă ati jucat remi, apoi ati plecat la meci; da? - 
întrebă Novac, privind spre Suman. 

— Asta asa este! 

Căpitanul îi făcu semn discret lui Ursan să-l urmeze, 
apoi se scuză față de amândoi, pentru că el trebuia să 
lipsească puţin, și părăsi încăperea. 

În anticameră, Novac se adresă locotenentului: 

— Din pământ, din iarbă verde, o găsești pe Amalia 
Proca și verifici dacă e așa cum spune amicul nostru. 

— O să fie cam greu... E căsătorită! 

— O să declare ea... Eu îl mai rețin puţin, încă vreo 
jumătate de oră, poate și mai mult, ca să nu aibă timp să-i 
telefoneze femeii. Încă nu ai ajuns? se răsti în glumă 
căpitanul. 

— Sunt deja în mașină! se execută Ursan și, în momentul 
în care încerca să iasă pe ușă, se ciocni de maiorul Cozac 
aflat pe coridor. 

— Poftim în birou - îl invită Novac. Mai sunt cu cineva... 

— Atunci, nu mai intru. Ești sigur că există nereguli în 
actele pe care le-am scotocit atâta? întrebă Cozac, tare 
agitat. 

— Sunt convins de acest lucru - îl asigură căpitanul. 

— Mâine îmi iau ajutoare și mai dau un asalt. Te las; am 
și alte treburi. 

Ionel Suman stătea lângă ușă în așteptarea căpitanului. 

— După meci aţi venit direct acasă? 

— Am mai comentat cu niște necunoscuţi fazele, apoi am 
pornit spre casă, unde m-am întâlnit cu inginerul Goga, 
care urla disperat. Am pornit cu el la Spitalul de Urgenţă și 
de acolo la morgă. 

Novac îi oferi din nou un scaun. Aprinse veioza de pe 
birou, apoi mai aprinse un bec. Nici acum nu putea să 
precizeze ce culoare avea părul interlocutorului său. 

— Nu cred că se făcuse ora nouă seara, când m-am 
întors de la părinţii inginerului... Cu greu m-am despărțit 
de el; vroia să meargă din nou la morgă, să-și vadă 
nevasta. 

Telefonul de pe masă întrerupse discuţia celor doi. De la 

un telefon public, Ursan comunica justetea celor declarate 
de Ionel Suman. 

— De ce nu vii?!! 

— Am o pană... 

— Fă-o si vino repede; mai avem de lucru în seara asta. 

Trânti receptorul în furcă, apoi îl expedie pe bărbatul din 
fata sa, a cărui siluetă de balerin îl atentiona pe Novac cá e 
cazul să facă si el ceva cu burticica lui. 


E 


— Ce faci cu aspiratorul ála? il intrebá Novac pe unul 
dintre cei doi bárbati de la criminalisticá, chemati in biroul 
lui. 

— Ca să putem acţiona în locul de care ati zis, trebuie să 
ne înarmăm cu tot soiul de aparate; altfel, e cam greu să 
dibuim urme. 

— Si eu care credeam că ţi-a propus nevastá-ta un 
program „administrativ”... A venit și rebusistul meu - reluă 
Novac - auzind dinspre curte duduitul motorului care-l 
lăsase în pană pe Ursan în plin centru. 

La imobilul cu numărul doisprezece, de pe strada 
Îngustă, mașina opri. 

— Ce facem?!! se interesă Ursan. 

El nu era pus în temă cu scopul noii acţiuni iniţiate de 
căpitan; la plecare, acesta îl zorise și nu-i mai lăsase 
locotenentului răgaz pentru întrebări. 

— Eu o să fac o vizită la niște ,cunoscuti". Până atunci, 
voi veţi încerca să depistaţi în care din garajele blocului cu 
fațada albastră, a fost parcată mașina cu care s-a comis 
accidentul de sâmbătă seara. 

— De unde știți că a fost parcată în garajele de la blocul 
nou? încercă Ursan să afle raţionamentul de care Novac se 
lăsase condus înainte de a lua această decizie. 

— Tu mi-ai spus că cineva a anunţat dispariţia mașinii. 
Dacă era parcată în aer liber, oamenii lui Brad o găseau 

chiar dacă ceata a fost atât de deasă, răspunse Novac. Nu 
demult mi-a venit ideea... 

— Dacă o să terminàm mai repede, unde o să vă găsim? 
întrebă cu o voce scăzută băiatul cu „aspiratorul”. 

— Claxonati de două ori! stabili Novac semnalul 
întâlnirii. 

La scara A, apăsă pe soneria de la apartamentul cinci. 

li deschise un copil de vreo cinci - șase ani, după 
aprecierea căpitanului. Novac insistă să rămână în 
bucătărie. Se asezá pe un taburet în apropierea ușii. 
Zamfira Rogoz îi oferi alternativa unui pahar cu vin sau a 
unei cești cu ceai. 

— Prefer un ceai cu esenţă de rom - alese căpitanul. 

— Cum doriţi! Eu îl beau cu lămâie; e foarte bun pentru 
ficat. Soţul și copiii beau mult ceai - se destăinui femeia, 
iar după aceea apucă de mâner un ibric mare de culoare 
roșie ornamentat cu buline albe. Il umplu cu apă punându-l 
pe aragaz, apoi se îndreptă spre bufet în căutarea unui 
chibrit. 

Novac sesiză situaţia și îi sări în ajutor. 

— [ncercati cu asta! spuse el, întinzându-i bricheta de 
aprins aragazul, pe care o purta de câteva zile în buzunare. 

— Asta e bricheta noastră! sări băieţelul care îi 
deschisese ușa lui Novac, la sosire. Mămico, e a noastră! 
Vezi semnul? E a noastră! 

Femeia îngălbeni. 

— Tu, du-te în camera ta si vezi-ti de-ale tale! îl expedie 
femeia pe copil, din bucătărie. 

— Nu vă supăraţi, de unde o aveţi? întrebă Novac. 

— Soţul a primit-o de vreo doi ani, de la cineva. Nu știu 
de la cine - zise mirată Zamfira. N-o mai foloseam de mult 
timp. 

— Sunteţi sigură că e a dumneavoastră? 

Femeia făcu o scurtă pauză, apoi zise: 

— Acum, da! Tin minte, cá pila s-a defectat, iar soțul 
meu a înlocuit-o și a rămas, acest semn, după care a 

recunoscut-o si copilul. Dar cum de a ajuns la 
dumneavoastră? Imi amintesc că mai era înainte de a pleca 
în concediu. De fapt, nici n-am prea folosit-o, mai mult 
copilul se juca cu ea. 

— Când v-aţi reîntors, aţi observat și alte obiecte lipsă? 

— Absolut nimic! Nimic nu a fost clintit de la locul lui, 
anume parcă am verificat când am intrat în casă. 

Novac se hotări să schimbe discuţia, amintindu-și de 
comportarea Zamfirei în ziua când le-a vizitat familia și 
când soţul n-a lăsat-o să mărturisească anumite lucruri. 

— Data trecută când v-am vizitat, spuneati că soţii Goga 
se cam certau în ultimul timp. 

— Vă spun totul, numai să nu afle Miron... se declară de 
acord femeia. 

Aprinse cu grijă gazul, cu bricheta pe care i-o înmânase 
Novac, reglă încet debitul flăcării, și se destăinui: 

— N-am fost prieteni cu familia Goga, doar soţul mai 
mergea uneori pe la ei de le mai repara câte ceva... Într-o 
după amiază, acum vreo patru săptămâni - înainte de a 
pleca noi în concediu - i-am auzit certându-se! Ușa le-a 
rămas deschisă. Domnul inginer striga mai tare și spunea 
cam așa ceva: „Anunţă-i pe cei de la bancă, să vină în 
control și să descopere ei. De ce, tocmai tu? Mai bine las-o 
dracului. De ce te bagi în afacerile lor? Si ce dacă au furat 
atâţia bani?.. Vocea doamnei se auzea rar, dar, totuși, am 
înţeles ceva: „Sunt prea multi bani, tu nu înţelegi odată cá 
e vorba de câteva sute?...” Altceva n-am mai înţeles nimic, 
deoarece cearta lor a încetat. Dar, vă rog, să nu afle 
soţul... 

— Cum vă explicati dispariţia brichetei? 

— Nu pricep cum a dispărut din moment ce în casă n- 
avea cum sá intre nimeni, cheile au fost tot timpul la noi. 

— La acest lucru ar fi bine să vá gândiţi foarte serios. Cu 
bricheta aceasta s-a declanșat focul în apartamentul soţilor 
Goga! 

Novac avea în faţa sa o stană de piatră. Zamfira Rogoz, 

care stia multe din lucrurile care se intámplá in bloc, si se 
aráta buná de gurá, de data asta nu mai scoase un cuvánt; 
mâinile, fără vlagá in ele, ii căzură de-a lungul corpului si 
broboane mari de sudare îi invadară fata. Ceaiul clocotea 
pe foc; Novac invárti incet robinetul aragazului; auzi apoi 
claxonul masinii conduse de Ursan, care il chema sá 
coboare. 

Si-ar fi dorit să-l revadă pe Miron, dar omul al cărui 
principiu de viaţă era: „Să trăiești un pic, dar bine!” - nu 
era acasă. 


Æ 


— Ampatamentul si ecartamentul, corespund perfect cu 
cele ale masinii cu care si-a pierdut viata Iulian Sima - il 
informá unul dintre criminalisti, când se urcă în mașină. 

— Garajul aparţine familiei Tudor de la apartamentul 
treizecișiopt! îi aducea Ursan o altă informatie. Soții Tudor 
n-aveau cheile de la garaj, iar după ce doctorita și-a dat 
consimţământul, am avut noroc cu el, că e mare specialist 
altfel... zise Ursan, arătând spre băiatul cu „aspiratorul”. 
De altfel, soțul doctoritei, duminică nu era acasă, de luni a 
plecat nu știu unde... la reciclare. 

— Cum vă explicaţi parcarea unei mașini într-un garaj, 
încât proprietarul habar să nu aibă de acest lucru? 

— Doctorita Tudor n-avea cheile, n-avea cunoștință de 
staționarea unei mașini străine în garajul lor... 

— ...N-are habar nici de dispariţia unor pilule care au 
dus la moartea lui Sima, într-un cuvânt, nu știe nimic... 

— Soţul ei va reveni doar sâmbătă și cum astăzi e joi.. 

— Mă pune pe gânduri femeia asta - se amări Novac. 

CAPITOLUL VII 


STOP CADRU LA CIMITIR 
z Joi g 


Cunoscutul restaurant din Piața Trandafirilor, la acea 
oră, era asaltat de prea multă lume, ca să mai poți găsi o 
masă liberă. Undeva, în mijlocul încăperii, pe un podium, o 
formație de muzică uşoară încerca să le facă o seară 
plăcută consumatorilor. 

La intrare, un grup numeros, asezase mesele cap la cap, 
desigur că aniversau ceva; unul dintre ei se ridicase cu un 
pahar în mână si ceilalți îl imitará. Începură cu toții un 
cântec. Novac își propusese să cineze în acea seară la 
renumitul restaurant de pe corso. Gási un scaun liber, vis- 
à-vis de orchestră si la venirea ospátarului comandă un 
bitter, o bere si o friptură, care îi sosiră nesperat de 
repede. 

Din instrumentele formaţiei de pe podium, ieșeau 
acordurile unei melodii antrenante, ce reuşise să convingă 
consumatorii, care, perechi-perechi, se deplasau spre locul 
amenajat pentru dans. 

Atmosfera se inviorase. 

Novac continua să-i privească pe muzicanti si în 
solitudinea lui încerca să lege filmul acţiunii ce avuse loc 
acum cáteva zile, dar pelicula se rupea de cáte ori incerca 
să devină operator de proiecţie, - de evenimentele care se 
derulau aici. 


105 


— Ospátar! se adresă el, celui care-l servise până atunci. 

— Cu ce să vá mai servim? 

— Doresc să vină responsabilul! 

Ospătarul, mirat, șterse câteva firimituri de pâine de pe 
masă, o mai ocoli o dată, apoi dispăru prin ușa din celălalt 
capăt al sălii ce dădea în bucătăria restaurantului. 

— Aveţi vreo nemulțumire? întrebă șeful de sală. 

— Mai degrabă unele nelămuriri... Sunt căpitanul Novac 
de la poliție; mă interesează orele de program pe care le 
are formația ce vă stă la dispoziţie. 

— Aha! se edifică noul venit, apoi se asezà pe scaunul 
rămas liber la masa căpitanului. De la opt la zece seara, 
cântă la noi, iar de la unsprezece, la ora unu noaptea, 
cântă la restaurantul de la Camping; marti și miercuri 
seara nu a cântat, unul dintre membrii formaţiei s-a 
accidentat mortal cu mașina, și ceilalți au fost ieri cu toţii 
la înmormântare, la Brașov. Lunea nu au program - mai 
adăugă acesta. 

— De dormit, unde dorm? se interesă căpitanul. 

— Cazarea e la Camping, acolo își termină programul si 
rămân și peste noapte. 

— Cum așa? Formaţia pleacă în fiecare noapte cu toate 
instrumentele? se miră căpitanul. 

— Nu chiar cu toate, doar cu o parte din ele. La ora zece 
vine o altă formaţie și rămâne doar solista, care e angajată 
permanent la noi. Trebuie să mai diversificăm și noi 
programul, altfel ne pierdem clienţii - îl lămuri șeful de 
sală. 

— Văd că de cântat nu cântă rău!... Despre viaţa lor 
particulară, ce îmi puteţi spune? 

— Nu prea multe... Au contract cu noi doar din 
octombrie.. Vin, de obicei, seara pe la șapte, mai fac 
repetiţii, apoi de la opt, cum v-am spus, încep programul, 
iar la zece, poate mai repede, pornesc spre Camping, la cel 
de-al doilea program al serii. 

Novac mai analiză încă o dată mustata șefului de sală, 

aranjată impecabil, apoi se hotări să continue: 

— Sâmbătă seara pe la ora șapte, toti membrii formaţiei, 
se aflau aici? Vă rog, să và reamintiti! 

— Încă pe la șase... Îmi serbam ziua de naștere și i-am 
invitat și pe ei. Toţi erau aici, sunt sigur de asta! 

— Altceva vă mai reamintiti? 

— [luzionistul era cam necájit, nu-și mai găsea mașina. 

— Ce várstá ati implinit? schimbà Novac macazul. 

— Patruzeci de ani! 

— Va trebui sá ciocnim un pahar impreuná. Suntem de-o 
seamă! 

Feţele celor doi bărbaţi, se înveseliră instantaneu. 

— Un vin bun? întrebă șeful de sală. Mă numesc Ion... 

Dar Novac nu reuși să audă și restul, deoarece sunetul 
strident ale instrumentelor formaţiei îi stânjeniră auzul. 
Privi pe ecusonul de la pieptul acestuia și-i află numele de 
familie. 

— Un singur pahar! Aș mai dori și o cafea, dacă se 
poate. 

Șeful de sală plecase, după ce băură împreună câte un 
pahar cu vin, iar Novac rămase singur privind des la ceas, 
așteptând să treacă și cele douăzeci de minute, câte mai 
rămăseseră până la încheierea programului. Deși obosit 
peste măsură, căpitanul era satisfăcut de un singur lucru: 
nu lulian Sima îl lovise cu mașina pe minorul George 
Maxim!... 

Iesind în hol, se îndreptă spre telefonul public instalat 
lângă ușa ce dădea spre stradă, apoi formă un număr și 
ceru de urgenţă o mașină, ce trebuia să sosească în 
maximum un sfert de oră în faţa restaurantului... Se urcă 
în mașina poliţiei și aceasta viră puternic pe urmele 
Trabantului, care pornise spre Camping. Rămase mai bine 
de un sfert de oră până la începerea programului de 
muzică în restaurantul de aici, iar Novac, aflat într-un 
birou de la parterul hotelului, îi primi pe cei patru 
muzicanți, pe care îi urmărise. 

— De pe la ora șapte eram cu toţii în restaurant. Am fost 
invitati de seful de salá la aniversarea zilei lui de nastere - 
îi răspunse bárbosul din fata lui. 

— Pe la ce orá ati coborát in oras? 

— Pe la ora treisprezece cred cá deja pornisem, insá am 
ajuns destul de târziu din cauza cetii. 

— De unde a aflat Sima că mașina lui a fost furată, din 
moment ce aceasta era parcată în oraș? întrebă căpitanul. 

— Pe la ora nouă, Sima a primit un telefon din oras, de 
la prietenul căruia i-o dăduse la reparat. Acesta i-a spus că 
el o lăsase în zori, pe la șapte fără un sfert, în parcarea din 
faţă hotelului „Grand”, iar la ora când dădea el telefon, 
mașina nu mai era acolo. Aceasta, v-am mai spus, se 
întâmpla pe la nouă dimineaţa. Iulian, a dat imediat telefon 
la Circulaţie, să i se caute mașina. 

— Care este numele persoanei căreia i-a fost 
încredinţată mașina pentru reparaţie? L-ati recunoaște pe 
insul în cauză, dacă l-aţi revedea? insistă Novac, analizând 
fizionomia celui din faţa sa. 

— Nu știu despre cine este vorba. Deși eram prieteni de 
multi ani, nu-mi spunea niciodată ce are de gând să facă si 
cu cine se întâlnește. În ultimul timp îl auzeam vorbind des 
cu o femeie la telefon, dar nu i-am văzut împreună 
niciodată. Nu știu ce să cred despre el. Am auzit că are și 
un copil, dar mamă... 

Bărbosul dădea semne de nerăbdare. Mai era doar puţin 
timp până la începerea programului. 

— Ceilalţi puteţi pleca! Dumneavoastră mai rámáneti o 
clipă!... După ce aţi ajuns în oraș, Sima ce a făcut până la 
ora șase seara? 

— Nu știu; însă era tare agitat. Poate din cauza mașinii. 

— Sâmbătă noaptea, după terminarea programului, tot 
așa agitat era? Sau poate aţi observat ceva deosebit în 
comportarea lui! 

— Era mai agitat ca de obicei! Pe la douăsprezece si 
jumátate noaptea, a primit un telefon de la o femeie. Poate 

aceeași îl ruga să se liniștească si să ia un medicament 
pentru calmare, iar după o jumătate de oră telefonul a 
sunat din nou: era aceeași voce de femeie care îl ruga să 
vină în oraș, probabil la locul lor de întâlnire. 

— Nu știți cu cine vorbea! N-aţi recunoscut vocea? 

— Nu. Era o voce frumoasă, plăcută! A, da! Era să uit! 
Femeia i-a mai spus că ea i-a luat mașina din parcarea de 
la „Grand”, și că la ora aceea, adică la douăsprezece 
noaptea, mașina trebuia să fie deja adusă de cineva la 
Camping. Îmi amintesc și acum, că l-am văzut pe lulian 
venind de jos și desfăcând o hârtie în care erau mototolite 
două comprimate din calmantul de care-i vorbise femeia. 
L-am văzut cum a înghiţit o pastilă, apoi s-a așezat pe pat. 
După aceea, femeia a dat din nou telefon, pe la unu fără 
ceva. Încă nu adormisem! 

— V-a trebui să dati o declaraţie în sensul celor spuse - îl 
avertiză Novac. 

— Peste o oră avem o pauză de cinsprezece minute. 
Dacă mai așteptați... và rog! 


Căpitanul urcă în hotel. 

Era o cameră cu două paturi de câte o persoană, foarte 
aproape unul de celălalt; le despártea o másutá, pe care 
era pusă o cană mare de apă, două pahare, iar pe colţul 
mesei era așezat telefonul. „E și normal, că bărbosul a 
auzit toată conversaţia de la această distanţă” aprecie 
Novac, apoi reveni în antreul mic dotat cu două dulapuri. 
Într-unul din ele, căpitanul descoperi o perucă blondă, o 
scurtă verde, feminină, o rochie din material sintetic tot de 
culoare verde și, într-un colt găsi o pereche de pantofi de 
damă, negri și murdari. „În aceste haine era îmbrăcată 
persoana pe care George Maxim a văzut-o ieșind din bloc 
sâmbătă, pe la ora doisprezece” se edifică Novac, apoi își 
zise: „În sfârșit dau și eu de ceva palpabil, după cinci zile 

de căutări”. Înveli tot ce găsi într-un cearceaf si cobori din 
nou în biroul pus la dispoziţie de responsabilul hotelului. 

Novac și bărbosul se strecurau cu greu prin grupul de 
turiști aflaţi în hol, care așteptau repartizarea în camere. 

— Ce înseamnă asta? se miră bărbosul, când i se arătă 
hainele din cearceaf. 

— Asta vreau să știu și eu - zise Novac. De unde și cum 
au ajuns hainele în dulapul acela? 

— Dulapul din stânga este al meu. În care le-aţi găsit? 

— În cel din dreapta! 

— Habar nu am! Nu am idee!... Când am plecat, la 
Brașov - luni, când a fost scos cadavrul de la morgă - drept 
să vă spun, nu m-am uitat în dulapul lui Iulian. 

Bărbosul începu să tremure vizibil. 

— Ce persoane străine v-au vizitat în ultimul timp? 

— Femei, în orice caz, nu! Colegi sau prieteni mai vin 
uneori... 

— Ai timp să scrii declaraţia acum, sau?... 

Novac îi întinse două coli de hârtie și un stilou. Afară era 
frig. Cerul era curat și plin de stele. 

Filmul imaginar pe care și-l făcea în mintea lui, acum 
începea să prindă contur și rula coerent pret de câteva 
secvenţe legate cap la cap, apoi se rupea iar. Încă o serie 
de lucruri neclare mai continuau să planeze și îl puneau în 
mare încurcătură pe căpitan. 

Mașina în care se afla Novac, tásni din parcarea de la 
Camping, în noaptea rece pe asfaltul încă umed, lucru ce îl 
determină pe șofer să conducă prudent, mai ales acolo 
unde curba devenea periculoasă, îndeosebi în astfel de 
condiţii. 


Ed 
Pe cei de acasă îi găsi dormind. Patul în care trebuia să 


se afle Ala Micu, era gol, sigur că soția lui, bănuind că va 
veni târziu îl dusese în altă cameră. Căpitanul nu putea să 

inchidá un ochi mácar, lucru care i se intámpla des in 
ultimul timp. Se decise, în sfârșit, să fărâme singurul 
comprimat ce îi mai rămase de la doctorita Tudor. Luă cam 
o treime din el, apoi înghiţi pe nerăsuflate un pahar cu apă. 
Se așeză pe fotoliu și așteptă ca somniferul să-și facă 
efectul; dar trecură douăzeci de minute și nu constată 
niciun efect, nici măcar vreunul dintre cele „secundare”. 


* 


Dimineata pe la cinci, Novac, fácut ghem pe covorul de 
pe parchet, incerca sá se ridice, dar nu reusea nicidecum - 
era aproape teapán! Adormise instantaneu si căzuse de pe 
fotoliu. Ín camerá erau numai nouá grade, iar pe parchet si 
mai puţin. Se prinse de capătul canapelei si reuși cu greu 
să ia poziția unui biped. Se lăsă pe fotoliu si abia acum 
realiză că somniferul își făcuse brusc efectul, dar după 
vreo jumătate de oră! „Desigur că iluzionistul a adormit și 
el brusc, ca și mine, când se afla, la volan, cam la o 
jumătate de oră după ce l-a luat, iar în acel moment 
greutatea corpului s-a transmis și asupra picioarelor, care 
au apăsat mai puţin pe frână și mai mult pe acceleraţie” își 
zise Novac, răstignit pe fotoliu. „Și totuși, somniferele au 
efecte  «secundare»!” socoti el, calificând calitatea 
comprimatelor ce i le dăruise și i le recomandase cu atâta 
căldură doctorita Tudor. 


* 


Maiorul Cozac de la biroul economic, cu încă trei 
ajutoare, incepu o altá serie de verificári asupra actelor 
sterse de praf, doar cu o zi in urmá, din arhiva 
întreprinderii. Din nou cele două fetiscane, Liliana Balica si 
Maria Orza, asigurând transportul dosarelor. lacob - 
contabilul principal - dădea o mână de ajutor echipei lui 
Cozac, aflată acum în efervescenta verificărilor. Maiorul 

chemă la telefon o nouă echipă, pe care o trimise la 
diferite adrese, pentru verificári grafologice si pentru 
luarea unor declaratii de la diferite persoane care au 
incasat in mod ilegal sume de bani, iar ele nici mácar nu 
știau că au efectuat lucrările pentru care au semnat statul 
de plată. 

In jurul orei trei după masă, toate concluziile erau 
înscrise pe câteva coli de hârtie, pe care maiorul Cozac le 
asezá în fata ochilor fostului contabil șef - Achim, ce se 
apucă să studieze cu mare atenţie cele scrise de maior; iar 
pe măsură ce înainta în lectură, chipul îi devenea tot mai 
desfigurat; transpiră, apoi se albi ca varul, infiorándu-se 
sub calvarul deznădejdii. 

Inainte cu cinci ani ca Achim să fie eliberat din funcţie, 
pe unele state de plată, trei dintre contabili au trecut nume 
fictive, sau adevărate, de persoane, cu sume de bani, ce 
erau apoi încasate și împărţite după reguli ce Cozac se 
străduia să le afle. 


* 


Jos, la subsol, în sala de proiecţie, imaginile se perindau 
pe ecranul improvizat. 

— Stop! - strigă deodată Novac, apoi reluă pe un ton 
ușor: Ursane, copilul e al decedatului? _ 

— Da; de unde stiti cá avea copil? In dosarele noastre 
apare: necăsătorit, iar de copil, nici pomeneală - răspunse 
locotenentul. 

— De ce crezi tu că v-am trimis la Brașov? Am aflat că 
are un copil și am vrut să verific dacă băieţelul are... și 
mamă; altfel, nu era cazul să faceţi așa drum lung. Simplu 
de tot. Nu? 

— Ce chestie! Să aibă și mamă!!? Destul de interesant! 

— Cum aţi aflat atât de repede? 

— Am aflat de la Otto, colegul lui Iulian. Tu ce ai aflat? 

— Iulian Sima a avut copilul cu una din alea... începu 

Ursan. Când a împlinit trei ani, nenorocita aia de maicá-sa 
a venit cu el la părinţii lui Sima si le-a spus că copilul este 
al lui Iulian - feciorul lor - și că-l lasă la ei un timp, 
deoarece ea trebuie să se interneze într-un spital, pesemne 
că era bolnavă - așa mi-a spus bunica lui. Mama lui Sima 
spunea celor ce se aflau în preajma sa, în timp ce se 
întorcea de la înmormântare, că mama copilului, de când l- 
a lăsat acolo, n-a mai trecut pe la el. Și asta, ne determină 
să credem că nu avem de-a face cu o femeie din cele 
serioase. 

— Azi dai o fugă până la Brașov și culegi informaţii cât 
mai exacte despre mama copilului, direct de la bunicii lui. 
Cauti poze de-ale lui Sima, verifici la sora acestuia când a 
venit după hainele fratelui său, dacă nu a văzut în dulap și 
hainele de care am dat eu!... 

Rola începu din nou să se rotească, iar bâzâitul 
aparatului de proiecţie îi aduse lui Novac, o amintire 
plăcută din copilărie, când venise la ei în sat caravana 
cinematografică, care le-a proiectat un film în aer liber, 
direct pe peretele imaculat al școlii. Atunci a văzut el 
pentru prima dată un film și din momentul acela a stat tot 
timpul lângă aparatul de proiecţie, ce făcea un zgomot 
asemănător cu aparatul lângă care era așezat acum. Novac 
îi identifică pe membrii formaţiei de muzică ușoară cu care 
evoluase și Iulian, ce páseau încet, foarte aproape de sicriu 
și duceau o coroană mare de flori. Nu reuși să depisteze și 
alte fizionomii cunoscute! Personajele principale - pe care 
le căuta cu înverșunare - încă nu se întrezăreau din marea 
mulțime. 

— A avut cam multe admiratoare iluzionistul nostru - 
tulbură Ursan liniștea din sala de proiecţie, la vederea 
chipurilor de tinere din convoiul cernit, ce avansa prin 
zăpada proaspăt căzută. Dar nu primi niciun răspuns. 
Novac mai comandă de câteva ori „stop”, mai ceru ca 
filmul să fie derulat de câteva ori în ambele sensuri, studie 
prim-planuri, dar nu reuși să descopere ceva deosebit. 

— Nu uita să aduni date cât mai exacte cu putință 
pentru portretul-robot al mamei copilului - completă 
Novac. 

— Până sosesc eu, cred cá va fi developată pelicula 
realizată cu aparatul acela minuscul de fotografiat - mai 
rosti Ursan. 


* 


Doctorita Tudor se afla in apartamentul ei, pe care nu il 
párásise de douá zile. Concediul medical, in care se afla, se 
datora unei depresiuni nervoase, ce o nápádise de cánd 
căpitanul o puse în gardă asupra  provenientei 
somniferului, ajuns nu știu prin ce căi, tocmai în stomacul 
lui Iulian Sima. Acum se știa că nu i le-a strecurat nimeni 
în mâncare, dimpotrivă, le-a luat cu bună știință. 

Usa se deschise încet. Silueta corpului bine proportionat 
al doctoritei se distingea discret prin capotul auriu, în care 
a fost întâmpinat căpitanul Novac. 

— Am vorbit cu soţul meu la telefon. Își amintește că a 
dat cuiva două pastile, dar nu mai știe cui... Dar nu se mai 
poate aștepta până sâmbătă, când o să fie acasă? 

— Spuneati că somniferul nu are efecte secundare, zise 
Novac, după ce se convinse că femeia din fata lui se simte 
în apele ei. 

— N-am spus asta! Adevăratele efecte secundare ale 
unui medicament se constată numai în urma unor analize 
chimice de laborator și în urma unor testări îndelungate 
asupra pacienţilor. Dar și o simplă migrenă, după ce te-ai 
sculat, poate fi categorisită ca efect negativ - preciză 
doctorita. 

— Dimpotrivă, l-aţi folosit? Ce efect a avut? 

— Cel scontat. Cu precizarea că... 

— ..somnul a venit mai târziu decât mă aşteptam și 
efectul adormirii a survenit brusc! replică Novac. Cam 
după o jumătate de oră! Așa e? 

— De unde stiti?! se mirá doctorita. Pe mine m-a 
surprins imbrácatá de zi, si nu de culcare - continuá sá 
confirme, ceea ce Novac verificase deja în noaptea 
precedentă, când a rămas ghem pe dușumeaua rece - cu 
pijamaua descheiată - la o temperatură cam nepotrivită 
pentru organism. „Deci știa ce efecte are somniferul; 
rezultă că putea să acţioneze cu siguranţă”, - aprecie 
Novac, apoi spuse: 

— Eu am scăpat cum am scăpat; m-a adormit brusc și 
am petrecut cinci ore pe dușumea, dezbrăcat, cu ușa 
camerei deschisă, însă pe Sima l-a costat viata!... 

Pentru prima dată de când începură discuţia, chipul 
femeii își schimbă culoarea, acceptabilă până atunci. După 
câteva clipe deveni și mai palidă; Novac socoti că e cazul 
să o ia mai ușurel, altfel pátea ca si data trecută, când a 
fost nevoit să-și amâne discuţia, și adăugă după ce se 
convinse că femeia își mai reveni: 

— Aţi mai văzut undeva o astfel de jucărie simplă de 
aprins aragazul? Ştiu eu, la vreun vecin sau în alte 
împrejurări, poate... 

— În magazinele din Cehoslovacia, acum patru ani - îi 
răspunse doctorita, de data asta mult mai sigură pe ea. 

— Despre familia Suman, ce îmi puteţi spune? 

— Deși unora li se pare că nu au și ei necazuri, vă spun 
doar dumneavoastră că și ei au destule probleme... Abia 
acum Suman a făcut niște analize medicale, în urma cărora 
s-a constatat că are anumite glande care nu funcţionează 
normal, și din acest motiv nu pot avea copii. 

— I s-a comunicat diagnosticul? 

— Soţul evită să-i spună. Cred că trebuie să procedăm 
puţin mai delicat. O astfel de știre te poate distruge, dacă 
te prinde nepregătit - se tàngui femeia din fata căpitanului. 

— De ce tineati mașina afară? se interesă Novac. 

— Soţul a pierdut cheile de la mașină și, odată cu ele, si 
pe cele de la garaj! Nu știu ce sistem complicat de 
deschidere are garajul, și soțul nu voia să-l strice, sperând 

cà va găsi cheile sau că va angaja un mecanic specialist să 
repare ușa. Nu știu cât de special este sistemul, fiindcă 
băieţii aceia trimiși de dumneavoastră l-au deschis cu 
foarte multă ușurință: fără nicio cheie! 

A sosit momentul pe care Novac îl aștepta cam demult. 

— [nchipuiti-vá, doamnă, că medicamentul acesta a 
favorizat moartea unui cetățean. Soţul dumneavoastră va 
trebui să-și reamintească neapărat cui și când a dat 
pastilele... Cred că má-ntelegeti!? 

— Firește! 

— Când ati vorbit cu dânsul? 

— Cu vreo oră în urmă. Abia am reușit să-l găsesc - 
spuse femeia, a cărui chip se lumină instantaneu și 
paloarea acceptabilă a feţei, de până atunci, dispăru, 
apărând pe faţa ei distinsă un zâmbet care reuși să-l mai 
aducă și pe căpitan în apele lui... 

— Totuși, dacă aflaţi noutăţi de la soțul dumneavoastră, 
vă rog, să mă căutaţi imediat. La revedere! 


* 


Cobori strada Piezisá până la barul unde găsea 
întotdeauna o delicioasă cafea turcească, pe care o servi, si 
de astá datá, in picioare, rezemat de peretele zgrunturos al 
încăperii. 

Abordá din nou  stráduta, îndreptându-se spre 
Inspectorat. Pe masă îl așteptau datele complete privitoare 
la expertiza  criminalistică făcută de băiatul cu 
„aspiratorul”, în garajele blocului cu faţada albastră. Până 
și nervurile cauciucurilor corespundeau cu cele ale mașinii 
roşii, în care iluzionistul zburase, în chip de planor, peste 
parapet, aterizând în acel salcâm... Se instală repede la 
volanul unei mașini și porni să-l caute pe maiorul Cozac, 
care îi promise cu o zi în urmă, că astăzi va face lumină în 
situaţia deloc clară în care zăceau actele contabile ale 
întreprinderii de la marginea orașului. 

— [ntrá, cápitane! il pofti maiorul, cánd Novac abia 
crăpă usa unui birou al contabilităţii. 

— Ești aproape de final? se interesă Novac. 

— Mai sunt de clarificat unele lucruri, dar, în general, 
pot să-ţi spun la ce rezultate am ajuns. 

Cozac își deschise servieta și scoase un carnet, unde 
erau consemnate toate observaţiile pe care el și echipa lui 
le-au făcut în urma unei intense activităţi. 

— A fost și multă alergătură; să cauţi atâtea persoane în 
oraș, nu e o treabă ușoară, plus că am dat și peste destule 
nume fictive; pe urmă expertize grafologice, declaraţii 
peste declaraţii, pentru ce?... 

— Pentru optsprezece mii de lei! 

— Trei contabili au fost reținuți și și-au recunoscut vina, 
nesperat de repede pentru noi. In ceea ce privește situaţia 
lui Achim, ea se agravează din acest moment pentru 
neglijnte în serviciu, el fiind răspunzător de aceste 
nereguli, pentru că el își punea viza controlului financiar 
preventiv pe actele de plăţi. E adevărat că nu putea 
verifica actele în cea mai mare amánuntime, dar nu se 
poate admite ca o persoană să semneze trei state de plată 
in aceeasi luná. 

— Toate astea s-au întâmplat cu multi ani in urmă - zise 
Novac. 

— Cu vreo șapte sau opt. Am ajuns să dezgropăm și noi 
morţii, așa cum mai faceți și voi uneori... 

— Consideri că era posibil ca unul dintre contabilii 
arestaţi de voi să fi atentat la viaţa Adrianei Goga? îl iscodi 
Novac. 

— Personal, cred cá e greu de presupus acest lucru. 
Pentru cinci - șase mii de lei, cât ar fi revenit pentru unul 
dintre ei, nu se face să iei viața cuiva, mai ales în astfel de 
condiţii. Unde mai pui că unul dintre acești contabili 
lucrează acum la altă unitate, iar doi dintre ei au ieșit la 
pensie și nici măcar nu locuiesc în oraș. 

— Înseamnă cà nu am făcut nimic - zise Novac 

nemultumit. 

— Cum... N-am făcut nimic? S-a depus o muncă titanică 
și am reușit să-i rețin pe răufăcători, și toate acestea în 
timp record, iar tu de colo, mai ai îndrăzneala să spui că n- 
am făcut nimic - sări supărat maiorul. Păi, munca noastră, 
e zero? 

— Nu la asta m-am referit. Eu unul vă felicit pentru 
operativitate! Cred că ţi-ai bătut propriul record cu 
afacerea aceasta? Nu? 

— Mersi - răspunse acru maiorul. 

— Eu mă gândesc la morti, iar voi la nereguli financiare. 

— Fiecare cu creanga lui de producţie - replică, de astă 
dată mai amabil, Cozac. 

Novac se îndreptă spre casierie, unde doi ochi verzi, cu 
privirea lor fascinantă, reușiră să-l facă din nou să uite de 
necazurile sale, sau să-i mai aline unele migrene rebele. 

— Cam multe treburi dificile aţi avut în săptămâna asta 
pe cap - rosti căpitanul, închizând usa casieriei. 

— Nu mai pot! Două înmormântări, controlul celor de la 
economic si plecarea noastră în concediu, cu toate 
pregătirile de care e nevoie, m-au obosit foarte mult - 
spuse  roșcovana, păstrând în ochi aceeași privire 
pătrunzătoare. N 

— Mai rámáneti la program? întrebă Novac. În cazul in 
care timpul và permite, si v-ar face plăcere, sunteti invitata 
mea la o cafea in drum spre casă, sau poate aveți alte 
treburi mai importante de făcut? 

Zita Suman il privi zâmbind: 

— O cafea ar fi nimerită, mai ales că astăzi eu am să fac 
cinste. 

— Nu se cuvine ca o doamnă să-i plătească unui bărbat 
consumatia, când acesta o invită - replică Novac. 

— ...Prezentabil şi amabil ca dumneavoastră - completă 
roscovana. Credeti că am uitat? 

— Aha! Problema cu paşapoartele... Legea nu-mi 
permite să accept nimic in schimbul unui ajutor dat 

cetáteanului, la nevoie... 

— Eu nu uit niciodată, nimic! sublinie Zita, in timp ce 
preda actele si cheile unei tinere intrate in incápere. Sá 
mergem! 

Mașina alerga pe noul pod, construit peste calea ferată, 
apoi se opri la semafor și, după ce acesta le dădu cale 
liberă, spre centru, Novac apăsă puternic pe acceleraţie. 
Parcă mașina în fata noului hotel , Continental". 

— Încercăm la bar? O să găsim mai ușor locuri, propuse 
Zita. 

Au fost întâmpinați de obscuritatea specifică barurilor, 
fiind nevoiți să mai zăbovească câteva clipe la intrare, 
până își obișnuiră privirile cu întunericul. Găsiră două 
locuri la o masă lângă un geam întredeschis, pe unde 
năvălea aerul rece și curat de afară. 

Zita își scoase tigárile din poșetă, oferindu-i una și 
căpitanului, apoi începură să fumeze amândoi în tăcere. 

— Spuneati că nu uitaţi niciodată nimic! 

— Dacă e important - se corectă tardiv Zita. 

— Ati putea să-mi spuneţi, unde ati văzut acest obiect, 
cu care se poate aprinde gazul într-o bucătărie? 
Bineînţeles, dacă l-aţi mai văzut! 

— La familia Rogoz... deși nu e un lucru important. 

— Cum să nu fie, din moment ce de la scânteile acestei 
brichete s-a declanșat incendiul de sâmbăta trecută din 
apartamentul soţilor Goga! spuse Novac, în timp ce 
continua să apese pe lama în formă de liră, ce avea la un 
capăt o pilă, și când se freca de celălalt capăt al ei, 
declanșa scântei. În acel moment căpitanul se așteptă să 
surprindă o reacţie aparte pe fata Zitei, dar nu obtinu 
niciun rezultat în urma tentativei lui. 

— Vă rog să mai aduceţi încă șase prăjituri la pachet - se 
adresă el barmanului, în timp ce așeza cele două cafele pe 
masă. 

— Imediat! răspunse acesta. 

— Ce faceţi cu atâtea prăjituri, doar n-o să le mâncaţi 

singur pe toate? se mirá Zita, cánd vázu voluminosul 
pachet adus de barman. 

— [mi plac si mie, dar astea sunt pentru copii. 

— Câţi copii aveţi? 

— Şase! 

— Câţi? 

— Şase! Dar ce vă mirati așa? 

— Cât de fericit puteţi fi - zise cu invidie roșcovana. 

— Cineva spunea că după moarte, noi trăim prin copiii 
nostri. Dati-và seama, eu am șapte vieţi: una a mea și șase 
ale lor! 

— Sunteţi un paraleu! îl flată Zita, adăugind apoi 
imediat: Dacă o să am ocazia vreodată, tin neapărat să vă 
văd familia! 

— Oricând! spuse Novac, în timp ce achita nota de plată 
barmanului, deosebit de amabil, aflat acum în picioare, 
lângă masa lor. 

— Si... nu uitaţi! Am dat un rámásag... 


* 


Ursan, analiza pentru a nu știu câta oară, pozele in care 
Sima, bronzat si pletos, zâmbea încadrat de chipuri tinere 
de fete și băieţi. Puse deoparte cinci dintre ele, socotind că 
vor prezenta interes deosebit pentru căpitan. Se dedică 
apoi în întregime dezlegării ultimului careu din revistă, pe 
care nu reușise să-l termine; a fost prea ocupat în ultimele 
zile, iar puterea de concentrare i-a scăzut considerabil, 
găsind cu greu sensurile figurative ale cuvintelor. 

Presupunând că va avea mult de lucru în după amiaza 
acelei zile, căpitanul dăduse o raită pe acasă; mâncase la 
repezeală, iar copiii, bucuroși de prăjiturile aduse, au fost 
mai cuminţi ca de obicei, și apoi au început să-și 
pregătească lecţiile pentru a doua zi. Ala Micu' nici măcar 
nu a ieșit să-l întâmpine pe tăticul lui. Era preocupat cu 
reparația capitală a basculantei pe care o primise doar de 

cáteva zile, iar acum se stráduia cu asamblarea pártilor 
componente; și s-a arătat foarte mulțumit constatând, când 
a terminat lucrarea, că i-au mai rămas piese de schimb 
pentru încă o reparaţie. 

Scoase anevoie mașina parcată pe o stradă alăturată, 
înconjurată de alte vehicule, stopate acolo doar de câteva 
minute. Porni apoi în viteză spre Inspectorat. 

— Îngeraș, când ai aterizat? îl stârni Novac pe 
locotenent, cufundat cu totul între coperţile unei reviste. 

— Aproape de o oră. Aduc și vești rele - se lamentă 
Ursan. 

— Să le auzim pe cele bune! Pe urmă vom mai vedea... 
încercă Novac să-l antreneze pe tânărul de la masă, pe a 
cărui faţă citi multă oboseală. 

— Am aici portretul-robot al mamei copilului, făcut după 
descrierea bunicii acestuia - începu Ursan să prezinte 
veștile bune. 

Novac studie cu atenţie liniile trase de locotenent pe 
coala de hârtie și ajunse la concluzia, deloc falsă, că 
desenul prezenta caricatura, și nu portretul femeii care și- 
a abandonat odrasla, cu aproape doi ani în urmă. Novac 
vru să pronunţe cuvântul „caricatură” dar Ursan nu merita 
asta după atâta alergătură, așa că luă o mină sobră: 

— Prezintă desenul făcut de tine și, separat, în scris, 
detaliile. Cei specializaţi în robotizarea portretelor, sper că 
vor face un lucru bun, care să ne ajute la depistarea mamei 
copilului. 

— Mama copilului nu era una din alea... cum am crezut 
eu. Bătrânica spunea că femeia aceea arăta a avea bani 
multi, era bine îmbrăcată și trimitea des sume mari de bani 
și pachete voluminoase, dar niciodată din aceeași 
localitate. Pe mandatele poștale era întotdeauna alt scris, 
ea având grijă să nu-și dezvăluie identitatea. Nu am dat 
nici de învelitoarea vreunui colet, din care să depistăm ce 
scris avea. 

Privirile lor se opriră asupra câtorva poze de grup, 

înșirate de Ursan. Cinci dintre ele, le atraseră atenţia. 

— Alte poze mai interesante, n-am găsit! se scuză 
locotenentul. 

— Dacă nu erau și cu femei, sunt sigur că veneai fără 
nicio poză. 

— Să fie aceasta? Parcă se aseamănă cu desenul meu - 
evită Ursan să intre în clinciurile căpitanului. 

— Femeile, sunt femei! 

— Mie îmi spuneţi? nu se lasă mai prejos locotenentul. 

Novac se porni în hohote de râs: 

— Auzi domnule, cine vorbește de femei! De fapt nici nu 
poti fi un regizor cu adevărat celebru dacă nu esti tare în 
materie de femei. E și normal, la vârsta înaintată pe care o 
ai si la experienţa îndelungată de viaţă, de nici 
douăzecișicinci de ani, nu-i de mirare să fii așa „tare” în 
chestiuni femeiești - îl întărâtă căpitanul. Mai bine să 
așteptăm portretul-robot și apoi să ne pronuntám - își 
potoli cu greu Novac hohotele de râs, în care alunecase. 

— Când am pornit din Sibiu... 

— Dar acolo, ce ai mai căutat?! i-o reteză căpitanul. 

— Femei! Mai bine zis, o femeie... Pe sora lui Sima... 
Acolo locuiește și am așteptat să iasă de la serviciu, pe 
urmă am stat de vorbă cu ea... 

— Ei, și? 

— Susţine că a văzut hainele acelea în dulapul fratelui 
ei, dar nu a îndrăznit să le ia, crezând că sunt ale unei 
prietene de-ale lui Sima și presupunând că va veni 
proprietara după ele. 

— Doar n-ai fi vrut să umble aia dezbrăcată! 

— Asta ca asta, dar nu vi se pare curios că hainele au 
fost puse în dulapul lui Sima și nu în cel al colegului său de 
cameră? 

— Tu zici ceva! Femeia îmbrăcată în verde știa care este 
dulapul lui Sima, probabil în urma unor vizite la... 
domiciliul acestuia. Dar bărbatul susţine și acuma cu tărie 
că la ei în cameră nu au fost femei în vizită, de cum să-și 

mai lase hainele pe acolo. Dar cu ce s-o fi imbrácat dupá ce 
si-a párásit hainele? 

— S-o fi costumat în ele, doar pentru a intra în bloc, ca 
să nu fie recunoscută, sau le-o fi folosit un bărbat? 

— Încurcată de tot, situaţia... 

— Cred că cineva a vrut și, până acum, se pare că a si 
reușit, să îl facă răspunzător pe Sima de uciderea Adrianei 
Goga. Dacă într-adevăr el ar fi omorât-o, sigur că nu și-ar fi 
lăsat hainele în dulap, ci ar fi făcut totul ca ele să dispară. 

— Despre mama copilului, ce părere ai? 

— E o femeie de condiţie bună, ca să folosesc un termen 
uzitat de bătrânică, dovadă banii trimiși, precum și coletele 
voluminoase expediate pentru copil. Spera, desigur într-o 
reîntregire a familiei! A părăsit copilul fie din cauza 
sănătăţii, pe care de altminteri a invocat-o, fie din cauza 
unor chestiuni de ordin familial... Chipul ei îl vom vedea în 
portretul-robot ce trebuie să sosească din clipă în clipă... 

— Sau în diafilmul care se va derula peste și mai puţine 
clipe. 

— ...sau există deja în aceste poze - adăugă Ursan. 

,.. cu femei!” era să spună Novac, dar nu voia să-i 
răpească locotenentului elanul. 

Se developase și pelicula din minusculul aparat de 
fotografiat. 

— [ncepeti! ordonă Novac, trăgând cu coada ochiului 
spre Ursan, ce se arăta într-adevăr foarte curios să vadă ce 
s-a reţinut în momentul când Sima se despártea de 
pământeni. : 

Seria a doua a ,premierei" incepuse! In jurul gropii, 
numai fete lácrimánde si oameni sfásiati de durere. Peste 
umárul unui bárbat, mascat cu doi ochelari mari si negri, 
un cap de femeie acoperit cu un turban, privea spre 
operator zàmbind parcá: dezváluindu-si dintii dedesubt, 
printr-un rânjet de încordare. 

— Stop! dictă căpitanul. Un stop-cadru cu femeia cu 
ochelari negri dacă se poate - spuse el, privind spre 

operator, apoi se intoarse spre Ursan: Adu-l pe cel care a 
tras secventele! 

— [mediat! se conformá locotenentul. 

Ín salá se aprinse un bec. Cápitanul privi atent portretul- 
robot al femeii, adus in acel moment de cineva, si incercá 
să facă o comparaţie cu chipul aflat in stop-cadru pe 
ecranul sálii. 

— Am efectuat pozele de pe o parte, la inceput - explicá 
operatorul, după ce Novac îl întrebă din ce poziţie s-a 
filmat. La urmă m-am mutat exact în partea opusă, adică 
vizavi, chiar atunci coborau mortul în groapă și toţi au 
izbucnit în plânsete și vaiete, iar eu am declanșat aparatul, 
știind că surprind cel mai important moment psihologic. 

— Chipul acela nui pare să fie afectat de coborârea 
sicriului în groapă, din contră, parcă rânjește și culmea ar 
fi să mai și râdă... 

— M-ati dat gata! zise Ursan, privind admirativ spre 
căpitan. Persoana cu ochelari nu l-a iubit pe Iulian Sima! 

— N-a venit pentru el, nici într-un caz! 

— E și normal! A vrut să-și vadă copilul. De ce crezi că 
te-am trimis la Brașov? 

— Vedeţi, avem deja un personaj principal, primul dintre 
sutele de figuranti... spuse Ursan. 

Novac nu-i răspunse locotenentului și, privind atent în 
ochii celui care a efectuat secvențele din cimitir, îl întrebă: 

— Îţi amintesti lângă cine erai când ai imortalizat si 
acest chip de femeie? Fii atent! Direcţia capului cu 
ochelari e întoarsă puțin spre dreapta, adică în stânga ta! 
Încearcă! 

— Când am început să pozez, în dreapta mea se afla 
locotenentul Ursan, iar în stânga se afla un copil tare 
drăgălaș, el era singurul ce nu părea afectat de cele 
întâmplate, poate nici vârsta... 

— Dacă ai început filmarea de lângă Ursan, apoi ai 
trecut exact în direcţia opusă, adică lângă femeie, atunci 
va trebui ca în secvențele ce urmează, să apară pe ecran 

locotenentul si copilul. 

Novac se rásuci spre bărbatul de la aparatul de proiecţie 
Si zise: 

— Continuati! 

— V-am spus eu că o să ne angajeze la Hollywood - sări 
Ursan, când se văzu pe ecran cu mâna pe umărul copilului. 
Asta e! Am găsit-o pe mama copilului. Rânjetul acela e un 
semn de îndârjire și nicidecum de compasiune. 

— Stop! spuse din nou Novac. Am găsit și mama și 
copilul! Mai bine zis: am găsit o mamă pentru acest copil, 
parcă s-ar fi putut altfel... Acum sunt sigur că vei avea o 
critică de „specialitate” favorabilă - îl gratulă căpitanul pe 
tânărul și atât de celebrul regizor. 

Becurile aprinse invadară sala cu o lumină albă, iar 
acum toţi cei ce au vizionat diafilmul se frecau la ochi. 

— Ce ar fi dacă acestui portret-robot i-am aplica o 
pereche de ochelari? propuse Novac, ridicându-se de pe 
scaun 

— Mai rămân la vedere nasul și gura. N-ar fi mare 
necaz! dar ne lipsește rânjetul acela... spuse Ursan. 

— Dacă n-ar fi fost și turbanul, aproape că ne alegeam 
cu ceva, dar așa... Si, totuși, robotului îi mai lipsește ceva - 
adăugă Novac. 

— Ce-i lipsește? 

— Sonorul! 

— La acest lucru nu m-am gândit! 

— Telefonul dat de femeie în noaptea de duminică la 
orele douăsprezece și treizeci de minute și apoi încă la o 
jumătate de oră după aceea, ar întregi acest personaj, pe 
care noi ne chinuim să-l dăm gata. 

— La prima mea leafă o să fac cinste - îl asigură Ursan. 

— Toată lumea face cinste când semnează pentru primii 
bani pe un stat de plată, nu știai? 

— E vorba de a doua cinste. Ar fi pentru... preciză 
Ursan. Stiam că la prima leafă se dă de băut. 

— Si eu, săracul de mine, care credeam cá te pricepi 

numai la femei! 

— Mă abtin! Astăzi nici filmul, dar nici eu nu prea stăm 
bine cu sonorul - stávili Ursan tachinarea pornità de 
cápitan. 

— Si acum să mergem, să punem la punct sonorul 
portretului-robot, fiindcă ochelarii i-am pus - îl zori 
căpitanul. 

— Dar nu înainte de a vă comunica știrile rele pe care le- 
am adus de la Brașov - propuse locotenentul. 

— Să le auzim și pe acestea! 

Ursan luă o mină cât se putea de solemnă și începu: 

— Astăzi în jurul orei treisprezece, copilul Dan Sima a 
dispărut în timp ce mergea acasă de la grădiniţa specială, 
după terminarea programului. Cum bunicii copilului 
locuiesc foarte aproape de grădiniță, acesta mergea acasă, 
ca de obicei, nesupravegheat. 

Novac își strânse pumnii, mușcându-și buza pe 
dedesubt. 

— De ce nu mi-ai spus până acum? 

— Prima dată ati cerut să vă spun veștile bune. Nici eu 
nu am insistat prea mult, deoarece am așteptat să 
terminăm odată cu filmul acela, crezând că vom descoperi 
cine știe ce mare minune, și numai după aceea, în funcţie 
de noile rezultate, să facem un nou plan de bătaie; vă 
repet, mă asteptam la mai mult din partea secventelor care 
ne-au fost proiectate, iar dacà ar fi apárut ceva ce ne-ar fi 
putut ajuta, atunci stirea nu v-ar fi cázut atát de greu. 

— Înţeleg, zise mâhnit căpitanul. 

— Într-adevăr, lucrurile s-au complicat foarte mult odată 
cu dispariţia copilului. Parcă e făcătură! Când ne apar în 
cale noi semne în legătură cu descoperirea asasinilor, 
atunci intervine ceva imprevizibil și ne dă totul peste cap, 
inclusiv ipotezele pe care le enuntám în baza dovezilor 
existente. 

— Să mergem - îi propuse cu un glas stins Novac. 

— Cum consideraţi că vom face rost de sonor pentru 


126 


portretul pe care îl aveţi în mână? 

— Vom da pe rând telefoane tuturor locatarilor din bloc, 
le vom înregistra pe bandă, apoi îl vom chema pe bărbatul 
Otto, poate va recunoaște vocea... 

CAPITOLUL VIII 


TELEFOANELE DE LA MIEZUL NOPŢII 


- Vineri - 


Tânărul aflat la volan, nu era pentru Novac nici 
subaltern, nici ucenic, nu-i era nici coleg mai vechi, nimic 
altceva, decât un locotenent tânăr, trimis de comandant cu 
mai bine de o săptămână în urmă în biroul lui, fiindcă acolo 
era o masă liberă, deoarece ocupantul de până atunci al 
mesei era plecat în concediu, și la care locotenentul putea 
să lucreze în voie, la niște hârtii ce trebuiau îndosariate în 
ordinea cerută de regulament. Trebuia să lucreze și el la 
ceva! Lui Novac, la început, i se păruse cam curioasă 
plantarea locotenentului în biroul său, în care, pe una 
dintre mese, începând cu aceea zi, veșnic zăcea o revistă 
de cuvinte încrucișate. În primele zile căpitanul cu greu 
reușise să-i scoată din vocabular, locotenentului, 
expresiile: „Să trăiţi!” și „Am înţeles”. După câteva zile 
Ursan îi deveni apropiat sufletește și îl considera ca pe 
unul dintre fii săi mai mari. Totul a început - prea repede 
pentru locotenent, poate prea târziu pentru căpitan - în 
acea zi de sâmbătă, când comandantul i-a zis: „Il iei si pe 
Ursan cu tine!..." 

— Semnalizeazá stânga! îl dirijă Novac. 

Mașina se opri în parcarea de la hotelul Grand. 

În bar se așezară la o masă de șase persoane, în 
apropierea ușii. 

— Tot cafea servesti si tu? 

— Astăzi n-am avut nici atâta timp ca să pot bea o cafea - 
se căină Ursan, apoi comandă cu fermitate si bátosenie 
două cafele barmanului. 

— Mă cam lasă balamalele și pe mine... 

Novac nu-și mai auzi vocea; difuzoarele suspendate pe 
pereţi  declanșară o melodie, apoi altele, șlagăre 
curgătoare, siropoase și sentimentale, aflate pe benzile 
magnetofonului, manevrat cu multă dibăcie de barman. 

— Asta e cafea specială! zise Ursan, analizând conţinutul 
din cele două pahare de douăsutecincizeci de mililitri. 

Prinse paiul sterilizat de un capăt și îl despachetă, 
scotándu-l din învelitoarea lui. Amestecă încet conţinutul 
maroniu, trase o inghititurá, apoi se retrase brusc: 

— Frige binișor - îl preveni pe căpitan. 

— Aveţi două locuri libere? le întrerupse discuţia o voce 
de femeie, ce i se părea cunoscută căpitanului. 

— Mimi, tu ești? Pentru tine... se poate? Ocupă loc, te 
rog! 

Femeia, neobișnuită cu întunericul din bar, realizá târziu 
cá in fata sa se afla o mai veche cunostintá: Novac, fostul 
ei prieten din copilárie. 

— Tu erai? Zău că nu te-am văzut! Cum vii de-afará, nu 
mai vezi nimic în obscuritatea asta... Sá vă prezint pe 
colega mea! 

— Si eu, pe colegul meu - spuse Novac. Văd că amândoi 
avem colaboratori foarte tineri. 

— Luaţi loc! deveni amabil, ba chiar jovial, locotenentul. 

— Văd că mi s-au terminat - se miră Mimi, constatând că 
în poșeta, în care scormonise adineauri, nu mai găsea nici 
urmă de țigări. 

— Cu un Snagov, te servesc eu; domnisoara nu fumează? 
Știu că domnișorul nu obișnuiește... 

— Si domnisorul mai trage câte una, la o cafea, si mai 
ales în prezenţa unei fete atât de... se fâstâci Ursan, lăsând 
fraza neterminată. 

— Ca sá arate cá-i bárbat! nu se lásá Novac. 

Ursan schiță un zâmbet spuzit de scântei, cu destinaţia 
Novac. 

— Tu cum o mai duci? 

— Ca toată lumea. Necazuri, bucurii... Am șase copii. 
Dar tu? 

— Săptămâna trecută am terminat cu divorțul. Poate știi, 
am doi copii. Sunt mari. 

— Doi băieţi, dacă nu mă înșel. 

— Exact! 

— Unde lucrezi? Înainte parcă... 

— La poștă! răspunse Mimi, privind spre Novac și, 
trăgându-i cu ochiul, îl făcea atent; Ursan și fetișcana cu 
care venise Mimi, se înțelegeau de minune; locotenentul 
declanșase un atac, la care blondina cu greu reușea să-i 
facă faţă. 

Novac începu să vorbească cu voce destul de tare, verzi 
și uscate, dar și el și Mimi trăgeau cu urechea la discuţiile 
agreabile ale celor doi tineri. 

Se părea că Ursan câștigă teren. 

— La posta din apropiere lucrezi? întrebă Novac, când 
se convinse că reduta blondă, de lângă Ursan, era cucerită. 

— Da - răspunse Mimi. 

— Atunci, ești a mea! Tocmai spre poștă am pornit, avem 
de rezolvat unele probleme... 

— Personale? 

— Ei, as!... De serviciu. Sper să mă poti ajuta cu ceva. 
Sunt înarmat cu un casetofon; doresc să înregistrez niște 
voci. Tu poţi face treaba asta mai ușor decât mine. Mă 
înţelegi, voci, nu altceva. 

— Încerc! se oferi Mimi, trăgând cu sete din ţigara 
aprinsă recent. Dacă te grábesti, putem să și plecăm. 

Isi báurá cafelele, iar Mimi își adună de pe masă restul 
de bani, inapoiati de barman. Privind în stângă sa, puturá 
constata că tânărul locotenent nu-și pierduse vremea de 
pomană, ci o ametise pe mai tânăra ei colegă, continuând 

sá-i ciripeascá ceva discret blondinei, fiindcà se apropiase 
prea mult de urechea ei. 

— Plecarea! decretá Mimi. 

— Dacă noi nu mai suntem tineri, asta nu înseamnă cá 
alții nu mai au voie să se distreze! spuse Novac. 

Poșta era amplasată într-o clădire nouă, la răscrucea de 
drumuri și vânturi a orașului, dar aproape de zona 
centrală. Pe holul celui de-al doilea etaj, Mimi îi rugă să o 
aștepte. 

Blondina se întâlnise cu Mimi doar întâmplător și o 
conduse până aici, iar acum cobora cu Ursan scările, 
plănuind să-l aștepte pe căpitan jos, împreună cu acesta, 
până ce își isprăvește treburile. 

Până la ora douăzeci și unu, când trebuia să-și ia postul 
în primire, Mimi mai avea o jumătate de oră la dispoziţie, 
timp în care, era necesar să-l ajute pe căpitan, să 
înregistreze vocile posesorilor de telefoane - cinci la număr 
- din blocul întreprinderii, și al doctoritei Tudor. 

— Cred că într-o jumătate de oră voi rezolva totul - îl 
asigură Mimi, în moment ce consulta din nou numele celor 
șase familii ce posedau telefon, de pe lista oferită de 
căpitan. 

Rămas singur în încăperea de la poștă, Novac încerca să 
facă din nou ordine, plănuind o nouă conexiune a 
întâmplărilor care au determinat moartea celor trei 
persoane. Timpul care îi rămase la dispoziție pentru 
prinderea răufăcătorilor, era extrem de scurt, doar 
patruzecișiopt de ore, din intervalul oferit iniţial de către 
comandant. 

Într-un timp, Novac socoti: ,Doctorita Tudor, putea să 
favorizeze accidentul stupid al iluzionistului - ea știa 
efectul medicamentului - dar refuză mai departe să 
recunoască amestecul ei în această întâmplare penibilă, 
mai mult, plasează totul pe soţul ei, care, nu e acasă. 
Aflase înainte de ora șapte de relatarea minorului George 
Maxim, despre datele posibilului asasin al Adrianei Goga. 

Numai din casa ei, sau din gura copilului, putea asasinul sá 
afle, cá a fost observat in momentul în care părăsea 
imobilul de la numărul doisprezece. Unde să mai socotim 
că mașina roșie a fost parcată chiar în garajul lor. Să nu fi 
știut ea acest lucru? Nici soțul ei? De la ei din garaj a 
plecat asasinul pentru a-l suprima pe minorul Maxim. Isi 
aprinse o ţigară, apoi se puse din nou pe gânduri: 
iluzionistul Sima, dintr-o relaţie amoroasă cu câţiva ani în 
urmă, se trezește pe cap cu un copil, lăsat în grija 
părinţilor săi, de o femeie ce se pare că nu ar fi una dintre 
alea care bat barurile. Oare de ce a abandonat copilul, 
dacă avea cu ce să-l crească? Dovadă sunt banii trimiși, 
precum și pachetele voluminoase. Ori că nu voia să știe 
familia ei: părinţii, soțul, ori din alte motive! Atunci, cum 
de a putut să-l crească până la vârsta de trei ani, și în 
ultimul timp nici măcar nu mai mergea să-l vadă sau deja l- 
a și luat pentru totdeauna - răpindu-l de la grădiniţă, 
făcându-se apoi nevăzută cu copil cu tot! Oare să nu fi 
contribuit și ea la moartea tatălui copilului ei? Dacă a 
contribuit numai, sau chiar l-a ucis pe iluzionist, atunci 
putea să-l ucidă si pe minorul Maxim. Bine, dar cu Adriana 
trebuia să se afle în conflict din punct de vedere 
financiar...” 

Se descurajă pe moment, presupunând că a mers mult 
prea departe cu imaginaţia lui, ce în astfel de cazuri, il 
purta printre tot felul de situaţii, dintre cele mai 
incredibile. Azi e vineri și e aproape ora nouă seara, iar 
cazul trebuie rezolvat cel târziu până duminică după 
amiază, și eu am la îndemână o jucărie care face scântei și 
niște haine de damă! Femeia din filmul lui Ursan, care este 
și mama copilului, trebuie neapărat identificată, altfel... Isi 
făcu noi griji căpitanul. Aruncă nervos capătul de ţigară 
într-un coș de gunoi, apoi ieși pe coridor, în căutarea unui 
pahar cu apă. Gura îi era uscată, ca după o zi de coasă, 
într-o vară fierbinte, acolo în valea copilăriei... Mai erau 
puţine minute până la ora nouă, iar Mimi, încă nu apăruse, 

deși trebuia să intre în schimbul de noapte. Novac obtinuse 
dintr-un birou alăturat un pahar cu apă, apoi se scuză și 
mai ceru încă unul de la aceeași femeie, ce lucra la un 
aparat, într-un birou aproape de capătul coridorului. 

Se întoarse la locul lui de meditaţie, privind la ceas, își 
aprinse altă ţigară, iar acum stătea pe scaunul de lângă 
másutá cu privirea pironitá pe harta turistică a ţării; își 
așeză apoi bărbia în podul mâinii stângi și începu să scrie 
pe o hârtie, numele câtorva femei, considerate de el 
asasinii prezumtivi ai Adrianei Goga: Zita Suman, până nu 
demult, făcea tratamente sub îndrumarea medicului 
specialist Tudor. Când medicul a ajuns la un capăt al 
investigaţiilor sale, din care a dedus că nu Zita era de vină 
că nu au copii, s-a decis să-i facă unele analize soţului ei, 
Ionel Suman; și s-a convins repede că acesta avea 
dereglate anumite glande și, din acest motiv nu puteau să 
aibă copii împreună. Conflicte financiare ar fi putut avea 
cu Adriana Goga, dar un casier nu întocmește state de 
plată, el doar efectuează plăţile angajaţilor. Într-adevăr, 
Zita își dorea un copil, altfel nu făcea atâtea tratamente, 
care au costat-o timp și bani. Dacă ar fi însușit sume de 
bani, în locuinţa lor ar trebui să se vadă acest lucru, deși 
nu se poate spune că nu ar exista o notă de lux. Două 
salarii, adunate timp de cincisprezece ani, desigur le-ar 
permite să aibă mai mult decât o mașină cumpărată în 
rate, neachitată încă, o locuinţă închiriată de la 
întreprindere, deci... În afară de astea, Zita are și un alibi 
aproape perfect; la orele când se pare că a acţionat 
asasinul, ea se afla în prezența unor persoane care au 
dovedit acest lucru, mai puţin duminică noaptea, când 
putea da telefon în două rânduri la Camping. 

Novac puse în dreptul numelui Zitei un mic semn de 
întrebare, ce putea fi șters, atunci când Mimi îi va infirma 
presupunerea, sau îngroșat - dacă vocea sa va fi 
recunoscută de Otto. 

In schimb, cu Valeria Buza, amanta lui Achim, care avea 

Si picá pe Adriana Goga, datele sunt mai interesante. 
Valeria are si gestiune. La acest din urmá motiv Novac avu 
o tresărire si regretă că nu-i ceruse maiorului Cozac să-i 
verifice gestiunea. La ora când asasinul pregătise moartea 
Adrianei, Valeria se afla împreună cu Achim, la ea acasă, în 
imobilul de la numărul doisprezece. De prezenţa acestuia 
se putea folosi pentru a se acoperi în cazul verificării 
alibiului, dar putea să urce în apartamentul soţilor Goga și 
să pună la cale moartea femeii. Valeria Buza putea fi tot 
atât de bine ea, persoana îmbrăcată în straiele verzi, pe 
care a văzut-o copilul. Inainte de a-i încercui numele, 
Novac socoti că aceasta putea fi și femeia care i-a lăsat 
părinţilor lui Iulian Sima copilul spre îngrijire, dar nu se 
asemăna deloc cu femeia din filmul lui Ursan. De fapt 
chipul femeii din peliculă era foarte confuz iar după 
relatarea bunicii minorului Dan Sima, în vârstă de aproape 
șaptezeci de ani, este greu de întocmit un portret-robot, 
care să se mai și asemene cu chipul care există în realitate. 
Valeria Buza a dus știrea doctoritei Tudor, cu datele 
relatate de minorul Maxim... 

De asemenea, Maria Orza putea să aibă un copil cu 
Sima, în vreo aventură la mare. Fiind necăsătorită, de la 
un timp și-a abandonat copilul, pe care l-a crescut o bună 
bucată de vreme, nu aici în localitate iar la urmă nu se mai 
putea feri de ochii lumii, și a considerat că e cazul să-l mai 
crească și tatăl lui; ea, poate avea de gând să se 
căsătorească. Rămasă însă cu sufletul la copil îi trimitea 
destul de des bani și lucruri. Maria putea să aibă conflicte 
financiare cu Adriana, de fapt și erau în conflict, ea fiind 
trecută într-un referat, înaintat către conducerea unităţii, 
pentru sanctionare, întocmit de Adriana doar cu câteva zile 
înainte ca aceasta să moară. Toate cele trei femei puteau 
să-și facă copie după cheile Adrianei, pe care le-ar fi putut 
sustrage din poșeta ei într-un moment favorabil. Căpitanul 
puse un mare semn de întrebare în dreptul numelui Mariei 
Orza. 

Ín dreptul numelui Lilianei Balica, Novac puse un mic 
semn de intrebare, din considerentul cá aceasta nu putea 
să aibă copii cu Sima, ea fiind prea tânără acum șase ani, 
și era cu mult mai tânără decât persoana descrisă de 
mama lui Sima. Dacă ea ar fi fost, bătrânica ar fi putut 
retine cu ușurință părul ei galben ca lanul de ovăz... 

Novac fuse oprit din analizele lui, de apariţia lui Mimi. 

— Aci, ai pe bandă, înregistrate, vocile de care mi-ai zis, 
dar... de fapt n-ar trebui să mă intereseze... 

— Nu te inteleg?!! 

— De ce nu te intereseazà toate vocile din acel bloc, 
scara A si, doar a acelei femei Delia Tudor - din alt bloc? 

— În bloc nu sunt decât cinci persoane care posedă 
telefon. 

— Totuși - spuse la plecare Mimi - sunt consemnate 
impulsuri, de curând și puţine, la o persoană care deţine 
telefon, dar această nu este trecută pe lista ta. 

— Nu se poate! sări Novac. Numai aceste familii au 
telefoane! 

— Așa o fi, dar colega mi-a dat aici un nume ce figurează 
și în cartea de telefoane, iar adresa exactă a acelei 
persoane, nu e în altă parte decât în apartamentul doi, de 
la blocul doisprezece, strada Îngustă, scara A. 

— Acolo nu mai stă nimeni de o lună! repetă Novac 
spusele Valeriei Buza, care-i transmise această informaţie, 
cu câteva zile în urmă, atunci când își începuse 
investigațiile la imobilul cu pricina. 

— Ei! exclamă Mimi. Din acest apartament s-a vorbit de 
aproximativ patru-cinci zile; cam două convorbiri, dacă 
stăm să ne luăm după numărul de impulsuri înregistrate... 
Dar de ce te-ai bosumflat, așa? Eu mă perpelesc și tu nici 
măcar nu catadicsești să scoţi un singur cuvânt. 

Novac se buimăci cu totul. Doar când Mimi ajunse deja 
pe coridor, căpitanul ieși repede pe ușă strigând în urma ei 
un răspuns de mulțumire, privind satisfăcut banda pe care 
era imprimată și vocea care telefonase la Camping, cu 

cáteva zile in urmá, la miezul noptii. 

Nu-i ráspunse nimeni, cáci Mimi apucase sá intre intr-o 
cameră din apropiere... 

Cobori la parter, unde Ursan continua să-i facă curte 
blondei, fiind antrenați amândoi într-o discuţie agreabilă. 
Cum stăteau în picioare, lângă o cabină telefonică, 
chipurile le erau puternic luminate de neonul din plafon. 
Novac, care nu văzuse prea bine până atunci chipul fetei, 
când se apropie, se întrebă mirat dacă fata de lângă Ursan 
e într-adevăr una și aceeași persoană cu cea pe care i-o 
prezentase Mimi în bar. Ea era, dar acum părea strălucitor 
de frumoasă. 

— Ursane, tu vezi și pe întuneric? 

— Ce întrebare mai e și asta? 

— Cu premiu! 

Tinerii începură să râdă, semn că au înţeles aluzia 
căpitanului. Căpitanul îl chemă pe Ursan de-o parte. 

— Să-ţi mai pun o întrebare: Cum poti face tu rost, la 
această oră târzie, de vreo doi-trei băieţi harnici, dintre 
care unul să manevreze cu mare precizie un „aspirator” și 
alte scule trebuincioase într-un apartament în care nu mai 
locuiește nimeni de cel puţin o lună, dar din care se fac 
convorbiri telefonice clandestine? 

— Cam lungă întrebarea! remarcă Ursan. 

— Întrebările lungi, au, de obicei, răspunsuri scurte. 

— Doar nu vreţi să spuneţi că din apartamentul doi... 

— Nu fi curios! Strică la frumuseţe, iar acum cred că ai 
nevoie de așa ceva - zise Novac zâmbind. 

Ursan scotoci grăbit în buzunar, în căutarea unei fise. 

— Vorbesc de aici - arătă el spre cabina telefonică. 

— Eu vă zic noapte bună! spuse fata, răsucindu-se pe 
tocurile pantofilor. Stau pe aproape. La revedere! 

Priveau amândoi în urma ei cum se îndepărta tot mai 
adânc în noapte. 

— Ar fi trebuit să o conduci - sublinie Novac. 

— Cu femeile trebuie mers până la capăt - spuse Ursan, 

cu siguranta unui mare cunoscátor in materie de cuceriri 
sentimentale. 

— Mă faci să râd - mârâi căpitanul. 

— Un regizor celebru... începu locotenentul, 
îndreptându-se spre cabină, cântărind parcă în palmă fisa 
dată de Novac. 

Locotenentul se întoarse repede. 

— Trebuie să mergem cu mașina după ei; ne așteaptă la 
sediu... 

— Le e greu să care un „aspirator” trei patru sute de 
metri? Toţi au pretenţii să aibă mașina la scară, altfel nu 
mai fac niciun pas pe jos! 

Din parcarea de la hotelul Grand, mașina străbătu 
repede cei trei sute de metri până la intersecţia din centru; 
Ursan semnaliză dreapta, urcând încet stráduta Piezișă, pe 
care Novac o urcase în ultimele zile de atâtea ori, 
pedestru. Apoi, cotind la dreapta, opri. 

— Pe mine mă lași aici. Până îi aduci pe cei de la 
criminalistică, eu voi încerca să-l scol pe administrator, 
fiindcă ceasul arată ora zece și e destul de târziu. 

După ce mașina demară domol, din cauza pantei, 
căpitanul întoarse capul și privi în adâncime strada 
îngustă, ca și cum avea să călătorească pe un drum 
necunoscut. Înainte de a face primul pas, ceva îi stârnise 
curiozitatea: semnul de circulaţie, pe care îl descoperi sub 
crengile unui copac aflat chiar la capătul străzii! Din cauza 
cetii din zilele trecute, nu îl zărise până atunci. Indicatorul 
de circulaţie avertiza că circulaţia pe strada Ingustà se 
face în sens unic! 

Novac se mai zgâi încă o dată la táblita rotundă ascunsă 
pe jumătate în crengile copacului, apoi porni hotărât spre 
imobilul de la numărul doisprezece. Nu apucă să facă 
decât câţiva paşi si se opri din nou. În direcţia lui de 
înaintare, din strada Îngustă se ramifica la dreapta, o altă 
strádutá. Căpitanul se opri iarăși, socotind că până la 
stâlpul lângă care avuse loc accidentarea minorului 

Maxim, mai erau cel putin treizeci de pasi. , Conducátorul 
mașinii de culoare roșie, după ce l-a lovit pe băieţel, cu 
toate emoţiile pe care le-ar fi avut după comiterea 
accidentului putea să vireze pe stráduta asta și nu risca să 
întâlnească un alt vehicul ce ar fi venit din sens opus, care 
i-ar fi putut bara calea și putea fi prins, deoarece pe 
această porţiune strada fiind atât de îngustă, nu pot trece 
două vehicule alăturate. Dacă mai punem la socoteală și 
declaraţiile subofiterului nostru, care susținea că motorul 
era peste măsură de ambalat, înseamnă că cel de la volan, 
era un conducător auto foarte slab! Să circule el pe sens 
interzis! Putea foarte bine să o ia pe strádutá și nu să se 
lase condus de hazard. Slab șofer! concluzionă Novac. Se 
întoarse spre capătul străzii, dar nu făcu decât câţiva pași 
constatând iarăși, parcă surprins de propriul său gând: 
„Sunt aproape sigur că nu avea permis de conducere!”. 

Între timp, patru bărbaţi, dintre care unul ţinea în mână 
un „aspirator”, se îndreptau spre scara B a blocului. 

Administratorul, pășea înaintea lor, ţinând în mână o 
mare legătură de chei, apoi intrară cu toţii la cealaltă 
scară și se opriră la ușa apartamentului doi. 

— De când nu aţi mai intrat aici? întrebă Novac. 

— Să tot fie o lună de atunci - răspunse administratorul. 
Cei care au locuit aici, la câteva zile după ce s-au mutat 
definitiv, au venit și m-au rugat să le deschid; își uitaseră 
niște lucruri în cămară. 

— De ce, totuși, mai păstrează telefonul? 

— În locul lor urmează să se mute un frate de-al 
bărbatului, și... consideră că vor putea face economii. Stiti, 
trebuie plătită o taxă pentru instalarea aparatului și cum 
au același nume de familie... Dar mă rog, telefonul nu intră 
în atribuţiile mele. Măcar de ele să n-am parte, fiindcă am 
atâta bătaie de cap cu achitarea consumurilor, încât mi- 
ajunge... 

Novac propuse un plan de acţiune: 

— Prima dată, vom verifica dacă s-a intrat în apartament 

prin alt loc, decât pe ușă. Vom încerca geamurile, 
împingându-le! 

Novac și cel cu „aspiratorul” ajunse în spatele blocului și 
încercau rezistența geamului la o ușoară împingere. Un 
geam se deschise. Cu cotul, băiatul cu „aspiratorul” 
împinse complet geamul. 

— Pe aici s-a intrat! zise el. Să vină și colegul meu! 

Căpitanul începu să-i explice lui Ursan greșeala comisă 
de conducătorul aflat la volanul mașinii de culoare roșie 
imediat după accidentarea minorului Maxim, greșeală ce 
putea să ducă la imobilizarea mașinii iar făptașul, putea fi 
prins. 

— După ce l-a lovit pe copil, putea să vireze pe stráduta 
aceea - arăta Novac spre drumeagul ce se trunchia din 
strada Îngustă. Era cam în pom cu regulile de circulatie!... 

— Vreti să spuneţi, că în salcâm! replică Ursan. 

— Iulian Sima avea permis de conducere; altcineva era 
în pom cu regulile de circulaţie și chiar cu simpla 
conducere a unui autoturism... Dar să vedem ce se mai 
întâmplă în spatele blocului! 

Aparatul depistă locul unde mâinile celui care intrase pe 
geam, exercitând acţiunea de împingere asupra acestuia. 
Pe geam nu găsiră amprente! In cameră, pe parchet se 
distingeau urme clare de pantofi. La aterizare, greutatea 
corpului apăsă astfel că urmele lăsate pe parchet erau 
distincte, apoi, pe măsură ce pașii se îndepărtau, de geam, 
urmele deveneau din ce în ce mai neclare, suprapunându- 
se, iar în apropierea telefonului erau aproape imposibil de 
identificat. Desigur, se vorbise de la acest aparat! 

— Pe aici a trecut un bărbat - spuse mai mult ca pentru 
sine unul dintre băieţii din echipă. 

Novac nu își dădu nicio părere și continuă să privească 
cum se prelevau urmele de pe receptor. Băiatul cu 
„aspiratorul” mulţumit și el de cele descoperite, își termină 
lucrarea și, după ce demontă discul telefonului, încercă să 
depisteze urme pe numerele discului. Dar nu găsi pe disc 


139 


nimic edificator. 

— Foarte interesant! exclamă el. Nici pomeneală de 
amprente, doar niște zgârieturi. 

— Or fi urmele lăsate de vreun degetar sau de unghiile 
lácuite ale unei femei - își dădu din nou Ursan, părerea. 

— Nu sesizez urme de lac de unghii - răspunse unul 
dintre cei doi criminalist în timp ce celălalt învelea discul 
într-o pungă. 

— Sâmbătă puţine femei mai au lac pe unghii... 

— Mai lasă-mă cu femeile tale! i-o reteză Novac. Deși se 
pare cá ar fi o explicaţie bună, dar când te aud pronuntánd 
cuvântul femeie, pentru mine totul își pierde valabilitatea. 

— Femeia este un element inevitabil într-o crimă! întări 
Ursan. 

— Iar începi? Dacă ziceai că acolo unde intervin femeile 
nu iese lucru curat, era cu totul altceva, dar văd că din nou 
încep să iasă maxime din gurita ta... Dimineaţă la ora șase 
treizeci ne întâlnim aici! 

— În ceea ce privește amprentele, băieţii nu m-au 
încurajat deloc. Vagi! Vagi de tot! După aproape o 
săptămână nici nu-i de mirare dar... Mâine după masă 
luăm toţi locatarii la rând: amprentele și pantofii. Știu că 
băieţii vor face o lucrare a-ntâia. Îl prindem noi! 

— Dar ce? Nu putea fi o femeie? Parcă a zis Otto. Nu-i 
exclus următorul fapt: pur și simplu o femeie a incáltat 
pantofi bărbătești și s-a strecurat în apartamentul doi. 

— Trebuie să-i dăm de capăt! Zău că nu mai pot! Nu 
uita: dimineaţă la șase treizeci ne vom întâlni din nou în 
strada Îngustă! Noapte bună! 

O pereche de pantofi bărbătești mărimea patruzecișiunu 
și amprentele lăsate de mâna stângă pe receptor, destul de 
confuze, de altfel, erau indicii, care îi dădeau curaj și 
liniște lui Novac, socotind că a doua zi, o eventuală 
verificare a nervurilor de pe talpa tuturor incáltámintelor 
din bloc, va scoate la iveală un asasin: cel al iluzionistului 
Iulian Sima. 

Adormise mai repede decât sperase. Ăla Micu’ se 
dezvelea destul de des si trase plapuma si de pe Novac, 
astfel încât trupurile lor se chircirá până la ziuă de frig. 

Dar seara, obișnuitul program de călărie, dinainte de 
culcare, nu mai avuse loc, deoarece Novac venise cu prea 
mare întârziere acasă. 

CAPITOLUL IX 


REGULA JOCULUI 
- Sâmbătă - 


La locul stabilit de cu seara, locotenentul se infiintá de 
aproximativ cinci minute privind cum aburii din mașină se 
condensau pe geamuri. Novac își făcu apariţia de pe 
stráduta ce se trunchia din apropierea străzii înguste, pe 
acolo pe unde omul de la volanul mașinii, care-l lovise pe 
minorul George Maxim, putea să vireze după ce comisese 
accidentul; căpitanul, fiind convins că șoferul a făcut o 
greșeală uriașă intrând pe sens interzis. 

Ursan apăsă pe butonul soneriei apartamentului trei. 
Sofia Maxim, pe cale să plece la serviciu, deveni statuia 
mirării când văzu în faţă doi lucrători de la poliţie, la o oră 
atât de matinală! 

— Ne-am gândit că timpul pe care o să-l pierdeţi, stând 
de vorbă cu noi, va putea fi lesne recuperat; colegul meu 
vă va duce cu mașina și nu veţi întârzia niciun minut de la 
serviciu. 

Gazda dispăru câteva minute, dându-i lui Ursan prilejul 
să facă următoarea constatare: 

— Pe asta parcă am văzut-o în pozele pe care mi le-a dat 
mama lui Sima; nu vi se pare? Poate ne spune ea. 

— Altfel nu mă sculam atât de devreme. Desigur că se 
aseamănă - întări Novac. Dacă ar avea și ochelarii aceia 
mari și negri, precum și rânjetul aceia, mâine am avea și 

noi zi liberă, iar luni aș pleca liniștit la instructaj. 

— Bine, dar la Brașov, la înmormântare, nu am văzut-o! 

— Sunt sigur de asta. La femei, sunt încredinţat, te-ai 
uitat mai mult. Totuși... Mai știi, cu femeile astea văd că 
nu-i glumă! insinuă Novac. 

Locotenentul zâmbi complice și adăugă: 

— ...Niste ochelari imaginari îi punem noi! lar rânjetul 
acela imortalizat pe diafilm, în cimitirul de la Brașov, îl 
scot eu numai să mă lăsaţi... 

Locotenentul nu mai reuși să termine fraza începută, 
fiindcă Sofia Maxim apăruse, mult prea repede, având în 
mâini două cești cu ceai fierbinte. „E mai bun decât toată 
cafeaua din lume” constată Novac degustând cu lingurita. 

— Moartea fiului dumneavoastră, desigur cà v-a... 
începu Ursan discuţia. 

Peste puţin timp din ochii femeii curgeau șiroaie de 
lacrimi însoţite de hohote de plâns. Femeia se cutremura 
din tot corpul; își micșoră privirea și cum suspina își 
dezveli buza dedesubt. Cei doi, în acel moment i-au aplicat 
doi ochelari imaginari, încercând să facă o comparaţie 
între fizionomia ei și cea a femeii din diafilmul făcut la 
Brașov. Dar nu era aceeași! Ursan n-o văzuse, într-adevăr, 
la Brașov! 

Novac curmă suspinele gazdei cu o întrebare: 

— ÎI cunoasteti? îi arătă el o poză de-a lui Sima, într-un 
grup. 

— Da! Desigur, iar aceasta sunt eu! Dar de unde o aveţi? 

— Iulian Sima a decedat într-un accident de mașină! 

— Ce legătură are... cu copilul meu? 

— Cu mașina lui a fost lovit copilul dumneavoastră. 

Suspinele brăzdau din nou chipul femeii. 

— Îi cunoasteti pe ceilalţi din fotografie? 

— Da. Pe toti. Acum vreo sase-sapte ani, intreprinderea 
noastrá a organizat excursii pentru fruntasii in muncá. 
Întotdeauna făceam o escală si la mare, de trei zile, iar 
masa o serveam la același restaurant, cu meniu 

ardelenesc. 

Sofia Maxim mai suspiná o dată adânc, apoi adăugă: 

— La restaurantul la care serveam masa, cánta aceeasi 
formaţie de muzică ușoară; dar începând cu primele zile 
ne-am și împrietenit cu membrii ei, cu care ziua făceam 
plajă și sporovăiam când, bineînţeles, eram liberi. 

— Deși momentul este nepotrivit, vrem să știm dacă 
între femeile din grupul dumneavoastră și membrii 
formaţiei de muzică ușoară s-au statornicit relaţii mai mult 
decât amicale? 

Sofia nu răspunse nimic, iar Novac se hotări să adauge: 

— Situaţia este delicată, dar puteţi fi sigură de discretia 
noastră. Cred că și dumneavoastră vreţi să-l prindem pe 
asasin? 

— Cum eram divorțată recent - se urni într-un târziu 
femeia, încercam să mă atașez de cineva... Atunci a apărut 
Otto, băiatul cu barbă din fotografie. 

— Cu lulian Sima cine s-a împrietenit? forță Novac nota. 

— A cam trecut de la una la alta... Asa cá nu vă pot 
spune ceva precis. El își prezenta numerele lui și la alte 
localuri, îl vedeam mai rar! 

— Aveţi încălțăminte bărbătească în apartament? reluă 
căpitanul. 

— Nu; nu sunt căsătorită! Ca să nu mai fiu deranjată și 
altă dată, poftiti... 

Ursan se ridică de pe scaun... 

Novac și-o închipui mai tânără cu șapte ani și realiză că 
în vremea aceea trebuia să fi fost o femeie foarte 
frumoasă, din moment ce și acum, îmbrăcată în haine de 
doliu, avea atracţie. 

— Ce program ati avut sâmbătă? fu curios căpitanul. 

— Am avut o sesiune de comunicări științifice cu 
participarea tuturor celor care lucrează la cercetare. Am 
susținut în fata celor de la centrală două invenţii si trei 
inovaţii. Dar aceste lucruri vi le-am mai spus. 

— Între ce ore? apăsă Novac. 

— De la opt la trei dupá masá. S-a cam prelungit toatà 
activitatea. 

— Multumesc! 

Novac se ridicà de la masá si zise: 

— Până adunaţi farfuriile, noi o să coborám, iar jos, vá 
rog sá và urcati in masina din fata blocului. Colegul meu o 
să và ducă la serviciu. 

În faţa blocului cei doi mai schimbară câteva vorbe: 

— Ştie ceva, dar nu vrea să spună, începu Ursu. 

— Păi, cum să facă astfel de confidente unuia cu mutrá 
de licean, ca tine. Apropo, nu ţi se pare că ai cam forțat 
nota, făcând-o pe femeie să plângă doar ca să-i scoţi 
rânjetul acela? zise Novac. 

— Altă metodă n-am găsit, de râs cred cá nu era cazul 
pentru o femeie ce își pierduse singura odraslă cu șapte 
zile în urmă, se apără Ursan. 

— Aplici metode noi, rebusistule... Am să intervin pe 
lângă comandant să-ți breveteze metoda și să o 
popularizeze și celorlalţi din breasla noastră. 

— Trebuie să apreciaţi că metoda a fost originală și n-aș 
crede că o să vând patentul nici la rugămintea 
comandantului. 

— Te-aș vedea eu... Astăzi trebuie răscolit tot blocul, 
până se vor găsi pantofii care și-au lăsat „amprentele” pe 
parchetul din apartamentul doi. Sper, că proprietarul lor 
nu i-a vândut. Nu uita să vii cu mandatul de perchezitie, să 
nu ne trezim cu surprize neplăcute... Tot astăzi, trebuie să 
confruntăm vocile de pe bandă, poate Otto recunoaște 
vocea care a vorbit cu Sima în acea noapte la Camping. 

— Numai dacă ne-ar ajunge timpul. Cât despre locatarii 
din bloc, cred că n-o să-i găsim acasă până după amiază, 
pe niciunul... spuse Ursan. 

Sofia Maxim urcă în mașină și Ursan porni în mare 
viteză. 

La cererea lui Novac maiorul Cozac formă două echipe 
care pe la ora nouă începură verificarea gestiunilor 
Zamfirei Rogoz, de la magazia de semifabricate, și a 
Valeriei Buza, de la bufetul întreprinderii. Era primul lucru 
pe care îl făcu Novac de cum ajunse la Inspectorat, dar nu 
înainte de a privi nostalgic poza multiplicată a minorului 
Dan Sima, dispărut acum două zile, în timp ce mergea de 
la grădiniţă spre casa bunicilor săi. Pe urmă se prezentă la 
comandant și-i raportă noutăţile. 

În drum spre Inspectorat, după ce a cerut ajutorul 
zugravilor ce dereticau prin apartamentul inginerului 
Goga, pentru a-i infrumuseta și apartamentul sáu cu patru 
camere, pe care nu-l avea, Ursan reuși să dea de 
incáltámintea familiei, pusă toată într-un sac de hârtie. Mai 
zăbovi câteva minute, pentru a le lăuda lucrătura apoi, 
profitând de un moment de neatentie al zugravilor, reuși să 
verifice tălpile incáltárilor inginerului. Dar nu găsi nimic 
care l-ar fi putut interesa. Reuși să mai câștige timp pentru 
verificările de după amiază. Voise să fie scutit de orice 
surpriză. 

Revista de cuvinte încrucișate rămase deschisă la 
ultimul careu, care îl ţinea în loc pe Ursan de câteva zile, 
deși pe celelalte le dezlegase mai repede decât s-ar fi 
așteptat. „Îl ia tare comandantul - gândi Ursan -, cred cá va 
prelua altcineva cazul; căpitanul, luni trebuie să plece și 
cum astăzi e sâmbătă..” N-a apucat să-și termine gândul, 
când Novac intră în birou și trânti ușa mult mai tare decât 
îi era obiceiul. Se îndreptă spre masa lui Ursan, spre 
surprinderea acestuia. 

— Cazul va fi preluat începând cu ziua de astăzi, orele 
cinsprezece - se căină Novac, apoi privi spre revistă și 
adăugă: Pare-mi-se că acest careu este tot atât de greu de 
dezlegat ca și enigmele ca învăluiesc cazul nostru. Pentru 
cinci cuvinte să te chinui câteva zile! 

Ursan era surprins de calmul cu care căpitanul citea 

definitiile cuvintelor ce trebuiau gásite. 

— Ascultă, rebusicá! îl porecli pentru a nu știu a câta 
oará cápitanul, eu nu sunt un mare dezlegátor, dar din 
umila si modesta mea experienţă știu că aici, ca si în 
rezolvarea cazurilor noastre, e nevoie și de puţină deducție 
dacă nu găsești un anumit cuvânt, deoarece nu pe toate le 
cunoaște dezlegătorul, iar unele dintre ele au o circulaţie 
mai restrânsă în vorbirea curentă. 

Căpitanul se aplecă asupra revistei, adăugând: 

— [a să vedem! „Internat în caz de boală”. Vezi, nu 
cumva e: spital? Era ultimul cuvânt pe vertical. 

— Chestia cu deductia merge cu o singură condiţie: 
cuvintele trebuie să se potrivească atât pe orizontală, cât și 
pe verticală, altfel nu e respectată regula jocului. Aţi spus: 
spital. Merge! E din șase litere. Ce definiție mai e si asta!? 
Până te prinzi... 

— Trece-l! Ia să vedem, care-i ultimul cuvânt pe 
orizontală. 

Novac trase revista spre el și citi: 

— „Îl potcovim ca să-i fie bine". 

— Parcă e ceva mai ușor. În afară de „cal”, nu cred că ar 
mai putea fi alt cuvânt. 

Căpitanul se așeză la masa lui, își aprinse o ţigară și 
privea spre Ursan cum completa ultimele pătrăţele 
nedescifrate. 

— Au mai rămas de găsit încă trei cuvinte, se tângui 
locotenentul. 

— Restul e pur și simplu deducție. îi repetă Novac, apoi 
deveni absent și gândurile îi fugiră în alte direcţii. 

„Cum a ajuns Adriana Goga să caute greșeli în statele de 
plată de care aminteau Liliana și Maria Orza? Ca să ajung 
în starea în care se afla ea în acele momente trebuie să 
gândesc așa cum gândea ea! Dar cum pot să?...” 

După scurt timp tânărul locotenent scoase un chiot 
sărind în picioare de bucurie: 

— E gata! Regula jocului a fost respectată. Să știți că 

orizontalul acum puscá cu verticalul! Sunt cel mai mare! 

Euforia lui se stinse, cánd constatá cá fata cápitanului 
devenise incruntatá, in loc sá fie radioasá asa cum sperase, 
apoi observá cum pupilele cápitanului se micsoreazá, si il 
auzi răcnind: 

— Pe cai, rebusistule! Mi-ai dat o idee grozavă! 

— Ce s-a întâmplat? 

— Echi-pa-rea! ordonă căpitanul, și fusese primul care 
își luă pardesiul din cuier. Repede, altfel am încurcat-o! 

Mașina demară scurt; cauciucurile mușcară lacom din 
beton, învârtindu-se puternic, iar caroseria, parcă rămasă 
pe loc cu botul ridicat și cu partea din spate aproape 
atingând betonul, se roti năprasnic, apoi izbucni ca o 
rachetă pe ușa Inspectoratului și dispăru în mare viteză pe 
șoseaua umedă și alunecoasă. Jeturi de apă murdară și 
bucăţi de gheaţă, tásneau de sub roţile ce inghiteau rapid 
cei câțiva kilometri ce mai rămăseseră de străbătut până la 
întreprinderea la care până acum o săptămână era contabil 
șef Adriana Goga. 

Noul pod construit, întins peste calea ferată ca un 
animal preistoric, fu străbătut în câteva clipe, apoi mașina 
viră spre stânga. 

Dosarele din arhivă, ce două zile la rând au fost 
verificate de oamenii maiorului Cozac, erau aduse rând pe 
rând la masa din birou. Iacob rămase uluit, când i s-a 
comunicat că actele ce îi umpleau masa, vor fi supuse unei 
noi verificări. 

— Începem cu ultimul dosar, care a fost întocmit 
înaintea numirii Adrianei Goga în funcţia de contabil șef, 
se adresă căpitanul chipului mirat si nàucit din fata sa. 

Contabilul principal Iacob era îngrozit de-a binelea. 

Novac se așeză la altă masă, luă dosarul întins de 
contabilul principal și i se adresă lui Ursan: 

— Ai luat mașina de calculat cu tine? 

— Avem și noi, interveni Iacob. 

Trecuse binisor de ora doisprezece când Novac, 

înfierbântat până atunci, repetase de mai multe ori 
operatia de adunare la un stat de platá, apoi se inviorá 
brusc si privi spre chipul candid al locotenentului: 

— Spre deosebire de jocul táu, aici nu mai puscá 
orizontalul cu verticalul, desi regula e valabilá si in acest 
caz! 

Pe chipurile celor de fatá apáru, ca o floare ofilità, 
nedumerirea. 

Locotenentul introduse in calculator cifrele dictate de 
Novac de la rubrica „rest de plată”, din dreptul numelui 
fiecărui salariat. Fácu totalizarea pe vertical, apoi scázu 
suma din cifrele care compuneau rubrica ,total general" si 
asa vázurá toti cá prima cifră era mai mică decât cea de-a 
doua, cu zece mii de lei. Operatia a fost repetată rând pe 
rând, de câteva ori, de către fiecare dintre cei prezenti în 
birou. Au verificat dacă pe orizontal cifrele erau bine 
calculate până la ultima rubrică. Nu era nicio greșeală! Pur 
și simplu, rubrica ,Total general" era majorată cu cifra 
unu, urmată de patru zerouri. 

— Schema-i mult mai simplă decât ne-am închipuit noi. 
La un eventual control, dacă s-ar fi aflat, cel care întocmise 
statele de plată se scuza: am greșit cu cifra unu, dar vedeţi 
că e urmată de prea multe zerouri. Viza controlului 
financiar preventiv, a fost pusă de contabilul șef de atunci, 
Achim. Adriana Goga a avut curiozitatea să vadă cât face 
doi plus doi, atât pe orizontală, cât și pe verticală, spuse 
căpitanul, savurându-și descoperirea. 

— Curiozitatea uneori strică... preciză Ursan. 

— Uite cum unii oameni își găsesc moartea... Aflând că 
Adriana a descoperit manevrele din statele de plată, cei 
care sunt vinovaţi au pus la cale îndepărtarea ei. 

În același dosar mai găsiră aceeași diferenţă la încă un 
stat de plată, semnat de alt economist la rubrica 
„întocmit”. În următoarele dosare găsiră aceleași diferenţe 
în două din statele de plată ce purtau semnăturile tot ale 
celor doi economiști. 


149 


Novac zise: 

— Chemati-l pe director! Sunt sigur că o să-l intereseze. 
Văd că schema fixă, folosită de cei doi economiști, are de 
gând să se repete la infinit. Propun să luăm câte un dosar 
și să încercăm să avansăm cercetările... 

Ursan, contabilul principal, alături de Novac atacară 
fiecare câte un dosar. Suma de douăzeci de mii lei la 
fiecare dosar, ce reprezenta diferenţele însumate la câte 
două state de plată, ce purtau aceleași semnături, reieșeau 
fiecăruia dintre cei trei. Directorul sosi și el tocmai când 
diferenţele cumulate, formau cifra de două sute de mii lei. 
Nu-i venea să creadă că la întreprinderea pe care o 
conducea, poate să se întâmple o fraudă financiară atât de 
mare. Privi mirat suma uriașa de care a fost frustrată 
întreprinderea; se așeză pe scaun și luă la întâmplare unul 
dintre dosarele analizate până atunci și începu să 
calculeze... Când operaţia de verificare era terminată, își 
supse buzele, apoi după ce privi speriat spre feţele celor ce 
se adunară ciorchine în preajma lui, își îndreaptă spatele 
în scaun și, oftând, se hotări să zică: 

— Achim unde-i? La așa ceva nu m-aș fi așteptat. 
Chemati-l! 

— Parcá e plecat la politie, spuse Iacob. 

— Să dăm un telefon, propuse căpitanul. Să trimitem si o 
mașină după el. Ar fi bine să ne grăbim! 


E 


Din mașina întreprinderii, ce frână brusc pe prundisul 
din curte, coborâră doi lucrători de la biroul economic, 
încadrându-l pe Achim, de această dată foarte îngândurat. 
Presupunea că cei de la poliție au găsit noi nereguli în 
acte, iar aducerea lui, cam forțată și sub escortă, din nou 
la sediul întreprinderii, nu era întâmplătoare. Pe Novac îl 
salută din priviri, iar în ochii directorului nu mai cuteză să 
privească. 

— Semnátura controlului financiar preventiv, de pe 
statele de plată, e a dumneavoastră? întrebă căpitanul. 

— Da. Este a mea, spuse el. 

— În aceste state de plată, îi arată Novac câteva dintre 
ele, au fost comise, mai bine zis strecurate cu bună știință, 
diferenţe ce prezintă sume care ulterior au fost încasate de 
anumite persoane. Aveţi cunoștință de așa ceva? 

— Nu. 

— În câte două dintre statele de plată, ce poartă 
semnătura a doi economiști, au fost majorate cifrele ce 
reprezintă „totalul general”, sume care, după efectuarea 
plăţilor au luat alte căi. 

— Încerc să înţeleg despre ce este vorba. Ce înseamnă 
să te încrezi în unii oameni... rosti Achim încet. 

— Dar cum se poate așa ceva? Mai bine ne-ati spune 
căror persoane aparțin semnăturile de pe statele de plată 
de la indicativul „întocmit”, vru să afle Novac. 

— Fostelor economiste: Liliana Balica si Maria Orza! zise 
Achim, retrágándu-si privirea de pe dosar. 

— Interesant! exclamă Novac. Aici se vorbește numai, de 
„foști” și de „foste”. Cum devine cazul?... 

— La propunerea Adrianei Goga, au fost trecute din 
funcţia de economist în cea de contabil, chiar de la 
numirea ei, pe motivul că lucrau neglijent și în noile lor 
funcţii se aflau mereu sub directa supraveghere a Adrianei. 

— Cred că a avut dreptate! Unde se află acum cele două 
contabile? 

— Programul lor pentru astăzi s-a terminat... 

— Sunt plecate la o nuntă, interveni Anton. La noi în 
birou se află o invitaţie de nuntă, iar din ea putem afla 
unde au plecat. 

— Pot să văd și eu invitaţia? se rugă Novac. 

Căpitanul citi cu mare atenţie invitaţia și se încruntă la 
gândul că va trebui să facă un drum lung și obositor în fapt 
de seară, departe, undeva într-o comună situată la poalele 
Feleacului. 

— Plecati în după amiaza aceasta? se interesá Ursan. 

Novac isi consultá ceasul, pe urmá bátu de cáteva ori cu 
degetul in masá si, intorcándu-se spre locotenent, spuse 
încetișor: 

— La ora trei trebuie să fim la sediu să predăm dosarul 
celui care va prelua cazul, de fapt, cazurile. Te-aș ruga pe 
tine să te ocupi de acest lucru, fiindcă eu trebuie să plec. 
Comandantul va fi și el acolo, tot la ora trei, și va trebui să- 
i comunici ce am descoperit până acum și ce am de gând 
să fac. 

— Din acest moment vom prelua noi ostilitățile! se oferi 
unul dintre ofițerii care îl insotirá pe Achim. 

— Din punct de vedere financiar, da. Mai rămân însă o 
serie de chestiuni pe care trebuie să le rezolvăm noi, în 
legătură cu dispariția Adrianei Goga si mai avem de 
rezolvat și alte probleme... 

— Drept să vá spun - reluă ofiţerul - lucrez de 
optsprezece ani în domeniul economic, dar metoda asta 
încă n-a mai fost aplicată de nimeni până acum. 

Mașina cu care venise Achim, îi duse pe Novac și pe 
locotenent până în centrul orașului. 

— Rebusică, ai ceva bani la tine? 

— Am destui. Azi dimineaţă am luat prima mea soldă. 
Dumneavoastră nu i-ati scos? Sau, poate ati și uitat cá mai 
există retributii pe lumea asta, glumi Ursan! 

— N-am avut vreme. 

Locotenentul scoase din buzunar un plic de culoare 
albastră, în care se aflau primii lui bani, din care îi oferi lui 
Novac un teanc de bancnote de câte o sută de lei. 

— Ce faceţi cu atâta bánet? Doar n-o să dati si o fugă 
până la Cluj, unde se poate face un chef, ca pe vremea... 

— Când eram student și puteam face chefuri, cum spui 
tu, nu aveam bani, iar acum când mai sunt ceva parale la 
dispoziţie, nu pot să dispun nici măcar de atâta timp ca să 
mă destind puţin. Dar despre acest lucru vom mai vorbi 
când o să fii și tu familist... Când plec la drum îmi place să 

am intotdeauna bani la mine. Nu se stie niciodatá ce se 
poate întâmpla si, gândește-te, mă duc la o nuntă cu dar! E 
ultima din acest sezon si n-as vrea s-o scap nici in ruptul 
capului! 

Novac privi in ochii locotenentului, zàmbindu-i acestuia, 
de parcá s-ar fi despártit pentru totdeauna: 

— Colaborarea noastrá se incheie aici! Rezultatul ei, se 
află in dosarul pe care trebuie să-l predai celui ce va 
prelua cazul. Dacá aveam si noi ceva mai multá experientà 
si mai mult noroc, poate acum îţi făceam un apropo discret 
să dai o bere la prima ta leafă... 

— Așa, parcă nu pot da? sări Ursan. 

— O răcoritoare ar merge, propuse Novac, conciliator. 
Dar repede... 

Își băură citronada la mare repezeală, într-o cofetărie 
mai puţin aglomerată. La ieșire, căpitanul își aprinse o 
ţigară. Coborau spre semafor și culoarea roșie ce se ivi în 
ochiul de sticlă îi determină să se oprească. Discutau ceva 
foarte captivant, din moment ce neglijau culoarea ce le 
permitea să traverseze strada, de acum. E 

— Ce ar fi să dăm o fugă până pe strada Îngustă, poate 
găsim o pereche de pantofi ce ne-ar putea interesa, zise 
Novac, agátándu-se de puţinele minute ce le mai avea la 
dispoziţie. 

— Așa să fie! se învoi locotenentul. 

Fete tinere se opreau și priveau spre marele ceas floral, 
veștejit acum, în prag de iarnă, situat în centrul orașului, 
aruncându-le celor doi, aflaţi în imediata apropiere, priviri 
curioase. Dincolo de trecerea de pietoni se întindea strada 
Piezișă, pe care curgea un șuvoi de lume, în care cei doi se 
avântară peste câteva minute. După ce s-au oprit și au 
privit prin geamul de la Consignatia, începură să abordeze 
stráduta, cotind apoi la dreapta. 

— Acum exact o săptămână, la această oră, a avut loc 
explozia! spuse Novac, când ajunseră în faţa imobilului cu 
numărul doisprezece. 

— Ati calculat bine, să ajungem la două si jumătate fix, 
constată Ursan, privindu-și ceasul. Numai că, astăzi nu mai 
este zi de salariu, deci nu mai putem relua „faza”, ca să 
vorbim în termeni sportivi. 

— Vreau să văd, oare nu cumva casierita Zita Suman are 
cunoștință de banii ce rămâneau în urma plăţilor, iar tu 
poti continua cercetările si ar fi potrivit ca astăzi după 
amiază să verifici toată incáltámintea din bloc. Să vedem 
noi dacă frumoasa vrăjitoare e acasă. 

Apăsară pe rând butonul soneriei apartamentului patru, 
dar nu le răspunse nimeni. 

— Nu sunt acasă, se auzi o voce de la etaj. 

Administratorul cobora încet scările, ţinând în mână un 
tabel in care erau trecuţi toti locatarii blocului. Desigur, 
încerca să  încaseze cheltuielile comune sau poate 
consumul pe luna precedentă. Când se apropie de cei doi, 
îi salută spunând: 

— Au plecat încă de azi dimineaţă. Doamna Zita zicea că 
abia apucă să facă o baie la băile Felix. 

Administratorul se opri în faţa lor. Ursan, urmărind cu 
privirea pe lista ţinută în mână de acesta, constată că 
aproape toţi cei înscriși pe tabel au semnat în dreptul 
numelui lor. 

— Văd că o parte dintre ei n-au achitat banii, însă cei 
mai multi... 

— Da... Aproape toţi sunt acasă. Frigul îi mai adună pe 
oameni la căldură, rosti mătăhălosul. 

— Mai târziu o să trec pe la dumneavoastră! îl preveni 
Ursan. Cam la ce oră îi găsesc pe toţi locatarii la casele 
lor? 

— Cel mai bine ar fi să veniţi după ora cinci, îl asigură 
administratorul. E nevoie și de mine când o să vă 
reintoarceti? 

— S-ar putea să fie nevoie, spuse absent Ursan. La 
revedere! 

La capătul străzii, lângă indicatorul de circulaţie, ascuns 

pe jumátate intre crengile copacilor, cápitanul zise: 

— E aproape ora trei. Tu vei merge sá predai dosarul si 
nu uita sá faci precizárile necesare pentru datele, 
cumulate in ultimul moment, prin care, eventual, ii poti 
ajuta pe cei care preiau cazul, să îi prindă mai repede pe 
răufăcători. Eu plec la nunta cu dar... 

— Cum s-ar zice: dosarul îl predăm, dar cazul, nu! spuse 
Ursan. Apoi întrebă: Cu ce mașină o să plecaţi? Mașina de 
serviciu e ocupată. 

— Cu a mea. Si așa, de când cu necazurile astea, a postit 
destul. 

— Drum bun și... Distracţie plăcută! îi ură Ursan. 

— Mulţumesc, așijderea! zâmbi Novac. 

Își strânseră mâinile cu căldură, iar Novac îl ciupi ușor 
de obraz pe tânărul locotenent... Ursan se oprea des, 
privind cum spatele lat al căpitanului dispărea prin 
mulțimea străzii, ca o vălurire multicoloră... 

CAPITOLUL X 


DEMARAJ SPRE INFERN 
- Sâmbătă - 


Cei ai casei erau adunaţi ciorchine în fata televizorului 
urmărind meciul de fotbal. Căpitanul deschise ușa și, ca la 
un ordin, toti cei șase copiii tăbărâră asupra lui. Ala Micu”, 
aflat mai aproape de ușă, de astă dată reuși să-i sară în 
braţe și acum îl strângea puternic de gât, ca să nu-l piardă 
ca în serile precedente. Se gândea, desigur, la partida de 
călărie ce trebuia să urmeze și care nu putea avea loc dacă 
nu era și calul la îndemână. 

— Ultima etapă s-a terminat miercuri, din câte știu, 
spuse Novac surprins, când își dădu seama că pe ecran 
evoluau două echipe ce își disputau un meci restantá din 
penultima etapă de campionat, care trebuia, în mod 
obligatoriu, să se desfășoare sâmbătă trecută. 

— A fost amânată din cauza cetii. Tu nu știi ce ceaţă a 
fost? îl mustră fiica sa cea mare. Mai bine că a fost așa, 
acum o putem urmări la televizor. 

Când pe micul ecran evolua echipa din orașul lor, toţi ai 
familiei se adunau, ca și acum, și urmăreau partida cu 
sufletul la gură. Din meciul ce se transmitea se prezentau 
ultimele secvenţe. „Ce greșeală am putut să fac - își zise 
Novac - tocmai eu care, sunt sportiv de meserie: să nu știu 
că echipa locală are un meci restantá, amânat din cauza 
cetii! Măcar dacă aș sti că nu e singura greșeală pe care 

am comis-o de o săptămână încoace!” 

Se înserase. 

Căpitanul ráscoli toată garderoba, până găsi costumul 
preferat. Căuta o cravată care să se potrivească la 
culoarea gri a hainelor, în timp ce nevastă-sa îi pregătea 
ceva de mâncare. Deschise ușa la baie și, după ce făcuse 
un duș la repezeală, se apucă să se bărbierească în timpul 
scurt ce îi mai rămase și în care își propuse să se încadreze 
până la plecare. 

Reuși cu mare greutate să-și scoată mașina din curte, 
din cauza mormanului de pământ lăsat aproape de poartă 
de către instalatorii ce schimbau conducta de canalizare. 
Apoi demară scurt spre intersecţie, rulând pe un drum 
pavat cu piatră cubică, ce îl dirija spre șoseaua principală. 
Deși era seară târzie, forfota de lume și mașini nu 
contenise încă. Crăpă geamul din stânga sa, atât cât să 
iasă fumul de ţigară și să audă zgomotul aparte al 
mecanismului de rulare al mașinii, care-i ţinea o plăcută 
companie întotdeauna când călătorea singur pe distanţe 
mari. Cum puţine porţiuni din asfalt erau umede, căpitanul 
păstra o viteză constantă în mers, doar uneori încetinea, și 
aceasta se întâmpla atunci când șoferii de pe marile 
camioane de transport uitau să aprindă faza de întâlnire 
sau aveau farurile prost reglate. După câteva tatonări, 
reuși să stabilească poziția precisă a radiatorului de 
încălzire în raport cu geamul întredeschis de la portieră; 
își aprinse o nouă ţigară și reduse viteza binișor, apoi se 
opri: două bariere coborau încet și barau șoseaua în 
așteptarea trenului ce nu se grăbea să sosească... 

După o jumătate de oră de mers mașina semnaliză 
stânga și se avântă pe drumul spre Cluj. Nu trecuse niciun 
sfert de oră de mers și o tablă indicatoare îl avertiza că 
pentru a ajunge în satul cu... nunta, trebuia neapărat să 
vireze în dreapta. Era un drum asfaltat de curând, mărginit 
cu plopi plantați într-o perfectă linie dreaptă, care prin 
parbriz își unduiau chipul în clătinarea lunară dintre 

coline. Nu trebuise să întrebe unde avea loc nunta, 
deoarece imediat când intră în sat, în curtea mare a 
căminului cultural lumea ce se bulucea pe poarta 
împodobită cu crengi de brad, indicând cu siguranţă locul 
unde avea să le găsească pe cele două contabile: Liliana 
Balica și Maria Orza. Novac le depistă ușor, undeva lângă 
masa mirilor. Luá rapid o mutră de petrecáret, încercând 
cu greu să avanseze printre mesele ticsite de nuntasi. Le 
salută vesel și, cu un semn discret, le chemă spre ieșire. 

Fetele se dezmeticiră greu. 

Căpitanul se retrase de-o parte, iar când fetele se 
apropiară de el renunţă la mutra de nuntas, adresándu-li- 
se pe un ton pe care cele două fete îl mai auziră: 

— Vă caut, de mult... 

— Cu noi aveţi treabă? se mirară fetele. 

— Da! Vă rog, avem de lămurit o situaţie cam delicată, 
ce s-a ivit în urma efectuării unui control de ultimă oră la 
întreprinderea la care lucraţi. 

— Despre ce este vorba? întrebă Liliana. 

— În unele state de plată, pe care voi le-aţi întocmit, 
există diferenţe între rubrica „rest de plată” și „total 
general”, care e de câte zece mii de lei la fiecare stat iar 
per total au ieșit peste două sute de mii lei, cel puţin până 
am participat și eu la verificări. Cifre, constituind sume 
care au fost însușite în mod sistematic, fie de persoanele 
care le-au întocmit, fie de alte persoane. Din acest motiv 
m-am echipat pentru nuntă, iar pe voi vă poftesc să vă 
pregătiţi de plecare; lucrurile trebuiesc lămurite în faţa 
organelor competente... 

În loc de răspuns, Novac citi spaima, care înnoură chipul 
celor două tinere, ce priveau una spre cealaltă cu 
disperare și teamă. 

— Va trebui să mă urmaţi! le reaminti Novac scopul 
drumului făcut de el tocmai până în această localitate.. 

— Nu știm despre ce este vorba... nu ne dăm seama, zise 
Liliana, privind în ochii mirati ai Mariei. 

— Vă rog să vă grăbiţi, se pare că o să avem cam multă 
treabá... Faceti in asa fel incát sá nu observe nimeni cá 
sunteti supárate: lásati cadourile si spuneti cá trebuie sá 
plecati de urgentá... Undeva. 

Maria, îmbrăcată într-un pardesiu roșu se îndreaptă prin 
mulțime, întorcându-se apoi peste câteva minute, printre 
mese, ţinând într-o mână două poșete și în cealaltă scurta 
de lână a Lilianei. 

Plânsete si sughituri se auzeau de pe bancheta din 
spate. 

— Noi nu am băgat niciun ban în buzunar! Cum să facem 
așa ceva, se tânguia Maria. 

— Dacă nu sunteţi vinovate, atunci nu mai e cazul să vă 
faceţi probleme... Va trebui să dovediti cum au apărut 
diferenţele și mai ales, cine a luat banii statului. V-am mai 
spus, suma este foarte mare, prin urmare pedeapsa va fi pe 
măsură. 

— Maria, nu ţii minte că la început, când am fost 
angajate, noi îi dădeam statele de plată casieritei ca să le 
verifice; ea le copia din nou iar la urmă, după ce greșelile 
erau corectate, doar le semnam? 

— De când un casier verifică statele de plată ale unei 
întreprinderi? observă căpitanul. 

— Cum să vă spunem... Când eram economiste, chiar 
după angajare, ne descurcam mai greu cu actele. Atunci ni 
se cerea de către contabilul șef să prezentăm de urgenţă 
statele de plată pentru verificare și centralizare și trebuia 
să mai prezentăm și celelalte acte pentru încheierea lunii... 
Intotdeauna eram în criză de timp, iar doamna Zita ne 
venea în ajutor; lua statele de plată și le recalcula, apoi tot 
ea le trecea pe curat, iar noi doar le semnam. La bancă nu 
se poate merge cu mâzgălituri... După ce le semnam, le 
dam contabilului șef să le verifice și să le centralizeze. Noi 
nu am luat niciun ban în plus! 

— Aha! mârâi cu răutate Novac. Vasăzică mai sunt si alti 
coautori la afacerea asta! 

— Ajutati-ne! se rugà Maria. Nu noi am falsificat datele. 
Doar le semnam, după ce doamna Zita le întocmea. 
Credeti-ne! 

— Acum va trebui sà stau de vorbá si cu casierita. Dar 
unde pot să o găsesc? A plecat de dimineaţă spre băile 
Felix și de la noapte de la ora zero are pașaport de trecere 
peste graniţă. Dacă n-o să ajung la ora aceea, n-o să puteţi 
da vina pe nimeni. 

— Doamna Zita le întocmea... 

Și, dintr-o dată, de când auzise cuvântul Zita, gândurile 
căpitanului se aprinseră instantaneu. Zita! Zita Suman! 
Vrájitoarea... 

Isi privi automat ceasul si frână brusc! Simti apoi cum 
greutatea corpurilor celor două fete apăsă bancheta din 
faţă. Se afla la intersecţia cu șoseaua naţională. Calculă 
repede: deși semnalizase spre Turda - de care era mai 
aproape - comută maneta spre... Cluj. Zita i se afla în 
drum, iar timpul scurt care-l mai avea la dispoziţie parcă 
nu-i mai ajungea. Timpul!... Ora Zero! Mai era puţin până 
la ora Zero când, Zita putea trece granița. Porni de pe loc 
cu viteza a doua, ambalând profund acceleraţia. Mașina 
demară scurt! Cauciucurile se porniră într-un fluierat 
amenintátor. Caroseria balansă sacadat în toate planurile, 
scártáind din mecanismul de suspensie subit încercat. 
Demară într-o cursă infernală, un drum spre... Infern! În 
mai puţin de câţiva metri, acul vitezometrului depăși cifra 
o sută... Din spate, de pe banchetă, nu se mai auzea nimic. 
Absolut nimic. Doar un muget, un vuiet de sfortare al 
motorului care mânca la repezeală metrii ce se întindeau 
de-a lungul drumului în pantă, pe care era strunit, 
trepanând cele trei cranii angajate într-o cursă contra 
cronometru. Într-o cursă imposibilă. Pe viață și moarte. 
Era cursa spre Zita. Cursa spre Infern. Astrul nopţii, ivit pe 
neașteptate, mângâia cu razele sale reci cutia albă, 
metalică ce zbura, zbura... „Mi-a făcut-o! După ce ne-am 
convins că alibiul ei este inatacabil, am încercat să-i dau 

senzatia cá poate lucra in voie. Am considerat cá in cazul 
in care are totusi un amestec in aceastá afacere, ii dau 
certitudinea cá a scăpat, astfel cà putea să acţioneze fără 
să mai fie sub imperiul suspectării. Și a acţionat! Dar a 
încălcat o înțelegere. A uitat să ne anunţe că va părăsi 
localitatea. În mod legal, am greșit! Favorizarea aplicării 
vizei pe pașaport, precum și eliberarea lui pentru a doua 
zi, contravin legilor de urmărire penală. Cine mă poate 
crede? Nu putea să o ucidă pe Adriana Goga: la acea oră 
se afla în casieria unităţii, eliberând salariile angajaţilor. Și 
atunci? Trebuie să mai văd încă o dată, dacă am să mai 
pot, ochii aceia verzui care, culmea, mi-au inspirat totuși, 
încredere. Si, totuși, a avut un amestec în toate tragediile 
astea! își zise căpitanul, rămânând cu privirea fixă pe acul 
de la bord ce cobora încet. Urcau Dealul Feleacului! 

Un cer cu lună plină, inundat de stele, lumina ca în plină 
zi. Poate pentru sufletul lui mohorât s-ar fi potrivit mai 
bine timpul cu ceaţă densă și persistentă din zilele trecute. 
Dar timpul... Timpul! Își privi din nou ceasul. Privi din nou 
spre acul de la bord. Simti în ceafă un glob de foc! Ce 
ardea! Ardea... Acum cobora cu precauţie dealul 
Feleacului având viteza redusă simţitor, când se apropie de 
„curba morţii”, mulţumit oarecum că migrena de adineauri 
parcă îl mai slăbise. Își mai aruncă o dată privirile asupra 
panoramei orașului în care își făcuse studentia; gândurile 
zburându-i pentru câteva clipe la anii fericiţi când se 
număra printre tinerii studenţi... „Ce vremuri au mai 
fost!”... Deodată frână brusc. Năpădit de gândurile și 
amintirile fierbinţi ale tinereţii, era cât pe-aici să intre într- 
o mașină aflată cu partea din faţă în sant. În fata ei o altă 
mașină era oprită la câţiva centimetri de un microbuz, aflat 
de-a latul șoselei, care bloca circulaţia în ambele sensuri. 
Novac opri motorul, trase frâna de mână și după ce se 
descátusá din centura de siguranţă, cobori. Simti deodată 
aerul rece și curat al nopţii. Accidentul avuse loc doar cu 
câteva clipe înainte de sosirea lui. Explozia unui cauciuc de 


161 


la o roată din faţă a microbuzului, îi surprinserá 
nepregátiti pe cei doi conducători auto aflaţi în mașinile 
din spatele lui, astfel încât prima a frânat brusc, iar cea de- 
a doua, frânând si ea, a ajuns cu fata în șanțul dalat din 
dreapta șoselei. După bagajele ce atârnau deasupra 
microbuzului, Novac deduse că în el se afla o formaţie de 
muzicanți, ce se deplasau pentru susţinerea unui concert. 
„Cam prea mare e toba aceea - își zise el, desigur vor da 
un spectacol retro!” După ce se convinse că niciuna dintre 
persoanele din cele trei autovehicule nu era în pericol, 
căpitanul se retrase în mașina lui, privindu-și din nou cu 
nerăbdare ceasul, făcând tot soiul de calcule... Dădu 
îngândurat din cap și deveni atent, auzind șuierul ce 
despica liniștea nopţii, declanșat de mașina Circulatiei ce 
venea către locul accidentului. Prima grijă a celor de la 
,circulatie" a fost să descongestioneze șoseaua, după ce 
analizară cauzele evenimentului. Hotărât lucru, mașina din 
sant nu mai putea circula datorită radiatorului spart, din 
care începuse să se scurgă un lichid brun-roșcat, ce se 
prelingea pe dalele de beton ale șanțului. 

Luându-și din nou ochii de pe ceas, pe care-l privea cu 
nerăbdare, Novac observă că uriașa și demodata tobă de 
pe microbuz se mișcă puţin. Puse totul pe seama oboselii. 
Mai retinu apoi pe retină numeroasele lumini din 
depărtare, ce dădeau conturul marilor cartiere nou 
construite. Mașina lui Novac se urni, iar el își aruncă încă 
o dată privirea asupra microbuzului ce părea un animal 
ostil, care stă la pândă, sub însângerata lumină ce se 
revărsa din apus... 

La staţia de benzină de la intrarea în oraș făcu plinul 
rezervorului, pornind apoi în iureș pe șoseaua lată, pe care 
n-o mai străbătuse de atâţia ani... 

De la Poliţia din Cluj îi anunţă pe cei de la sediu că 
itinerarul pe care se va înscrie de acum va fi cu totul altul. 
Si, până ce formele pentru arestul preventiv al fetelor fură 
întocmite, transmise Poliţiei din Oradea semnalmentele 

mașinii care nu trebuia sub nicio formă să treacă 
frontierele ţării, începând cu ora zero... Si ora aceea era 
atât de aproape. Dar el voia să ajungă la timp! 

— Mă luaţi și pe mine până în centru? se rugă un maior, 
care tocmai își încheiase misiunea pentru ziua aceea. 

Pe maior îl lăsă cu ceva mai sus de Casa de cultură a 
studenţilor pe care, o privi nostalgic și un zâmbet îi înflori 
pe buze și în ochi când trecu pe lângă cofetăria „Croco”, 
dar se tinu tare și alungă toate nălucirile lumii vechi, căci 
el trebuia să aparţină acum, mai mult ca oricând, 
prezentului... 

Depăși un troleibuz, a cărui legătură electrică, ce culisa 
deasupra, emitea un val continuu de scântei. 

Multitudinea de culori străvezii ale farurilor de la 
mașini, părea să depună pe volan și pe tabloul de bord un 
praf auriu pe care putea să-l îndepărteze cu mâna și, dintr- 
o dată șoseaua, înaintea sa, păru mai întunecată. Doar 
zgomotul roţilor îi ţineau companie gândurilor sale care 
învârteau tot felul de ipoteze despre finalul acestui drum. 
„Dar dacă n-au înţeles bine numărul mașinii? Sau folosesc, 
pentru a deruta, mașina altcuiva? Orice este posibil! Așa 
că trebuie să ajung, negreșit la frontieră înainte de ora 
zero. Numai dacă motorul nu mă va lăsa în pană. Nu! 
Trebuie să ajung!” Si aceste curbe strânse și numeroase 
nu-l lăsau să câștige timp... Rotile fluierau din nou, trezite 
și ele parcă din amorteala ce se instalase înainte de ultima 
curbă. Apucă la drum drept, întins. Uruitul motorului nu se 
mai auzea, și acul de la bord sălta sistematic, având 
intenţia de a nu se mai opri. Niște faruri prost reglate, 
determină să strângă puternic de volan și să tragă binișor 
în dreapta, continuând însă să ruleze. La voia întâmplării... 
Dar pericolul a trecut! Depăși cu greu un șir de camioane 
uriașe, interminabile... Si din nou cu ochii pe ceas. 
Sperantele renásteau. Mașina, motorul își făceau din plin 
datoria, funcţionând perfect. „Dar dacă tocmai acum, 
întâlnind-o pe Zita, tot nu îl prind pe criminal. Dar de ce nu 

a respectat consemnul stabilit, neanuntánd părăsirea 
localitátii? Ceva, nu e suficient de clar..." 

CAPITOLUL XI 


INCIDENT LA FRONTIERĂ 
- Duminică - 


După ce se întoarse din vizita făcută locatarilor din 
imobilul cu numărul doisprezece, de pe strada Ingustá, 
Ursan așeză cu grijă o cutie de carton, în care se aflau o 
pereche de pantofi bărbătești, și privindu-le desenul 
tălpilor, încercă o mare satisfacţie; apoi, surâzând, îi 
analiză din nou și zâmbi acru când își aminti că încă nu știa 
cui îi aparţin. Luă cutia subsuoará și cobori spre camera 
ofițerului de serviciu, unde, peste puţin timp, trebuia să-și 
ia postul în primire. 


* 


Locotenentul formá pentru prima oará in acea noapte 
numărul de telefon al locuinţei comandantului și-i raportà 
acestuia: 

— Două tinere, pe numele lor: Liliana Balica și Maria 
Orza, implicate în delapidările de care v-am informat ieri 
după masă, au sosit la sediul nostru acum cinci minute, la 
ora doisprezece și zece minute, aduse de o mașină a 
Poliției municipiului Cluj. 

— Orice alt element nou apărut în legătură cu cazul 
Adriana Goga doresc să-mi parvină imediat, se auzi în 
receptor vocea plină de rezonanţă a locotenent-colonelului 

Filip, pe care Ursan și-l inchipuia cu ochelarii alunecándu-i 
spre várful nasului. 

— Să trăiţi! Am înţeles! se conformă Ursan, privind apoi 
spre cele două tinere speriate, din fata sa, care constituiau 
primul transport expediat de Novac în această incursiune 
pe drumul adevărului. Pletele Lilianei îi amintiră 
locotenentului de blonda pe care i-o recomandase, Mimi, și 
pe care nu o mai văzuse din seara aceea, deoarece timpul 
nu-i permisese. 


* 


Se apropia miezul nopţii, când Novac se adresă unui 
lucrător vamal de la punctul de frontieră: 

— Aici aveţi datele complete cu numele persoanelor si 
numărul de circulaţie al autoturismului care trebuie 
reţinut. Am comunicat încă din Cluj aceste date și 
superiorilor voștri! se adresă de astă dată Novac unui 
locotenent, prezent la vamă în acea noapte caldă de 
noiembrie. 

— Da. Le-am primit și noi! Deja au fost luate măsurile 
corespunzătoare, iar un echipaj de-al nostru se află în 
căutarea mașinii. 

Oftă ușurat. Scăpase de un calvar, dar va trebui să 
îndure altul. Și apoi, după o scurtă pauză de relaș, se așeză 
în mașină cu intenţia vădită de a-și trage puţin sufletul. 
Simtea o căldură ce începuse să-i alunece pe șira spinării. 
Lăsă capul să-i cadă pe volan... De când plecase sudase 
țigară la ţigară si acum simţea o usturime insuportabilà în 
gât, iar în mădulare căldura aceea se permanentiza, ca 
rezultat al unei săptămâni de solicitări maxime... Huruitul 
unui motor în apropiere îl enervă cumplit. Cel de la volan 
ambala motorul fără niciun rost chiar lângă geamul 
deschis al mașinii, și o bună parte din fumul scos de 
eșapament intra pe portiera semideschisă. „Ăștia când 
dracu' au mai sosit?” se întrebă căpitanul privindu-și 

mașinal ceasul. Era ora trei. Doar trei ore să fi trecut de 
când s-a despărțit de microbuzul care avuse explozie la un 
cauciuc, în curba morţii? Dacă ar mai pune la socoteală si 
timpul pierdut cu cei de la Circulaţie, înseamnă că 
microbuzul a venit ca un bolid. „Uite și mașina care era să 
intre în microbuz. Sunt sigur că au același itinerar!” 
constată Novac, mustrându-se că atipise, timp în care cei 
urmăriți puteau trece graniţa, deoarece locotenentul 
întâlnit la ora doisprezece nu mai era acolo. Era înlocuit cu 
un altul mai rotofei, mai înalt... Microbuzul avansă încă 
câţiva metri, iar vameșii începură să-și facă datoria. 

— Asta-i culmea! exclamă Novac, sărind de pe bancheta 
din spate unde se ghemuise de frig. ,Tamburul, într- 
adevăr, se clatină! Am început să vorbesc singur!” își zise 
căpitanul. 

Cobori încet, cu ochii pironiti pe instrumentele muzicale 
îngrămădite pe microbuz. „Da. Într-adevăr, se clatină!” se 
edifică Novac apropiindu-se de microbuz. 

Vameșul înmână actele celor din microbuz și le dădu 
cale liberă. Căpitanul tásni din spatele microbuzului, 
pipăindu-și cheile; se trânti lângă volanul mașinii sale și 
porni brusc de pe loc. Ambală puternic, viră scurt și în 
forţă, prin spatele microbuzului, iar peste o clipă frână în 
fata acestuia, aflat pe punctul de a pleca de pe loc; bariera 
ridicată acordându-i deplină libertate de trecere. Frâna 
apăsată brutal scoase un scártáit strident și scurt! Toti cei 
de faţă alergau spre mașina lui Novac. Căpitanul trânti 
puternic portiera, își făcu cale liberă prin barajul viu din 
fata sa și din trei mişcări escaladă microbuzul, 
îndreptându-se către uriașa și enigmatica tobă, care îi 
trezise atâta suspiciune. Incercá să desprindă ghergheful 
metalic de pe tamburină. Nereușind, se sprijini în 
genunchi, trăgând cu nădejde de mâner. 

— Ce cauţi acolo, omule? Ai înnebunit? răcni vameșul, 
înfuriat. 

— Aici ati uitat să controlati! Dati-mi repede, un patent, 

un ciocan, sau altceva sá desfac drácia asta! Dar mai 
repede... 

Cápitanul trase puternic, páná rámase cu ghergheful in 
mână. Îl aruncă undeva jos, auzindu-l cum zăngăne pe 
asfaltul rece. Apoi desprinse cu ușurință capacul si îl dădu 
la o parte. Un val de căldură îi inunda fata! Cei prezenţi 
priveau uimiti la străinul îmbrăcat în haine de nuntas, cum 
ridica din tobă un ghemotoc care i se încolăcea în jurul 
gâtului, strángándu- cu tărie. „Regulamentul face 
numeroase precizări cu privire la stăpânirea de sine, pe 
care trebuie să o aibă un lucrător de poliţie în situaţii 
limită” își zise Novac. Acum nu mai putea respecta litera 
regulamentului, din moment ce, lacrimi mari i se 
prelingeau pe obraz. lubea atât de mult copiii! 

— La ora două, a sosit si la noi poza copilului dispărut 
acum două zile din Brașov, de la acea școală specială, 
spuse locotenentul, sosit de curând la vamă. Căutăm una și 
dăm de cu totul altceva. Interesant! 

Novac încercă să scoată câteva cuvinte de la drăgălașa 
făptură din braţele lui, dar strădania îi fusese răsplătită 
doar cu câteva zâmbete. Deși nu mai era deloc speriat, 
copilul nu rosti niciun cuvânt Era mut! Constatarea îl 
demoraliză pe căpitan. Formă repede numărul colegilor 
din Oradea. 

— Da! Poliţia suntem! 

— Novac la telefon. 

— A. Da. Imi amintesc! Ne-aţi rugat să depistăm o 
mașină. Se află parcată în staţiunea Felix, iar proprietarii 
sunt cazaţi într-un hotel. Se află sub supravegherea 
noastră directă. 

— Mulţumesc! A intervenit ceva deosebit, chiar acum am 
depistat copilul dat dispărut joi... Aș dori să asiguraţi 
transportul acestuia, precum și al persoanelor care îl 
aveau asupra lor. 

— Aveţi noroc și de data asta. Chiar acum vă pot trimite 
un echipaj care e liber. 

— Va fi nevoie sá plece la un drum ceva mai lung. 
— Am înţeles despre ce este vorba! 


E 


Era duminică. Era ora șapte fără câteva minute, 
dimineaţa. Ursan apucă receptorul, formând pentru a doua 
oară numărul de telefon de la locuinţa comandantului. 

— Locotenentul Ursan la aparat. Să trăiţi! Acum câteva 
clipe a sosit copilul iluzionistului Sima, găsit de căpitanul 
Novac în moment ce răpitorii încercau să-l treacă în mod 
fraudulos graniţele ţării... 

— Ce vorbești acolo, măi? se enervă Filip. Ce caută 
Novac tocmai la graniță? De când își permite să facă 
derogări de la consemnul stabilit? Parcă plecase la o nuntă 
după fetele acelea... 

— Într-adevăr, acolo a plecat, dar urmele l-au condus 
până la frontieră. De fapt, ne-a dat telefon că se va abate 
de la traseul știut... Şi-a ajuns tocmai la graniță, unde l-a 
găsit pe copil, iar copilul e, deja, aici! 

— E culmea, căpitanul ăsta! Cazul la care lucrase a fost 
preluat, iar acum el trebuia să se pregătească pentru a 
pleca la un instructaj. Si el umblă pe unde îl taie capul... 

— ...gi-a transmis un mesaj! 

— Ce mesaj? 

— Un mesaj prin care îmi cere să plec de urgenţă la 
Brașov să o aduc pe bunica copilului, ca să-l recunoască... 
Eu tre... trebuie să ies peste cinci minute și sunt nedormit, 
așa că, de condus nu pot conduce, eventual dacă îmi daţi 
un șofer... 

— În zece minute sunt la sediu și rezolv eu, așteaptă-mă! 
Dar ce îi mai trebuie lui Novac, din moment ce pe 
delapidatori i-a găsit? Ăștia trebuie să recunoască cum au 
pus la cale moartea Adrianei Goga și cu asta am cam 
terminat.. Copilul e, de asemenea, găsit! Cazul e preluat de 
altcineva, el ar trebui să se odihnească la această oră și nu 

sà umble aiurea... 

— Permiteti să raportez? 

— Ce mai vrei? 

— Din declaratiile celor douá fete reiese cá si alte 
persoane sunt implicate in delapidárile de care e vorba... 
Copilul trebuie recunoscut, dar poate că va trebui să fie si 
crescut de cineva. 

— Trimite mașina după mine! O întrebare: copilul 
seamănă cu cel din fotografie? 

— El e! 

— Trimite masina! 

Era al doilea transport expediat de cápitanul Novac. 


* 


Mașina soţilor Suman era parcată pe aleea unui 
párculet, sub o salcie, aproape de intrarea principală în 
Băile Felix. Cineva avuse grijă să-i dezumfle roţile, pentru 
orice eventualitate. 

Cu șeful echipajului se întâlni chiar în holul hotelului. 

— Am primit ordin că fără dumneavoastră să nu 
actionez. M-am rezumat la o strictă supraveghere a celor 
doi soţi! 

— Bine aţi procedat! 

— S-au sculat chiar acum. Ce facem? 

— Am să fac o baie la repezeală, și apoi... Simt că 
oboseala m-a făcut praf și n-o să mai pot face faţă... 

De câteva minute, căpitanul exersa stilurile, de înot pe 
care le știa. Se bălăcea într-unul din bazinele cu apă 
fierbinte și binefăcătoare pentru organismul clienţilor 
prezenţi în număr mare la băi, pentru această perioadă a 
anului. Se mai cufundă de câteva ori în apa cáldutá, apoi 
se opri din obositorul efort, chiar lângă orificiile prin care 
apa caldă din subteran pătrundea direct în bazin. O 
migrenă rebelă îi dădea târcoale tot mai des. Moleșeala îl 
cuprinse. Mai zăbovi pret de câteva clipe la marginea 

bazinului, parcă pentru a-și lua rămas bun de la apa 
binefăcătoare, apoi se mai cufundă încă o dată, 
îndreptându-se spre ieșire... Apa îi ajunse până la bărbie; 
se săltă, dar rămase pentru o clipă nemișcat! Pe scările de 
la intrare se distingeau picioarele splendide ale unei femei 
aflate într-un costum de baie negru; picioarele coborau în 
apă, aducând odată cu ele un corp armonios de pe care 
încă nu se șterse bronzul de astă-vară. Arătarea îl ului pe 
căpitan; îi căuta cu emoție privirile, dar nu observă mare 
lucru din pricina a doi ochelari mari și negri, ce îi 
acopereau o bună parte a feţei. Picioarele îi ajunseră, în 
sfârșit, în contact cu apa fierbinte din bazin, iar vârful 
acestora se bálácea ușurel, sondând grațios temperatura 
apei. Când făcu primul pas, efectul îi provocă femeii o 
tresărire, dezvelindu-i dinţii dedesubt. „Asta e mama 
copilului! Asta e femeia din filmul lui Ursan!” își zise 
Novac, apoi cu voce tare: 

— Asta e Zita Suman! 

— Excelent, căpitane! Dar ce treburi te-au adus tocmai 
aici? 

— Se pare că același motiv ne poartă pe amândoi destul 
de departe de casele noastre, replică Novac. Era vorba de 
un rămășag. Pe un sărut! L-am câștigat! 

— Dacă ne-ar vedea cineva împreună, sunt sigură că ar 
intra la bănuieli, cum că mi-ai face curte zâmbi Zita, 
bălăcindu-și vârful degetelor în apa caldă. 

— Si noi, cetăţenii de rând, care avem copii, mai greșim 
câteodată. 

— Depinde cu cine greșim! 

— Asta, într-adevăr, contează! 

— Ce vânturi te poartă pe aici, căpitane? întrebă Zita din 
nou. 

— Caut cu disperare o femeie frumoasă care în ultima 
săptămână mi-a făcut cam multe dureri de cap și, culmea, 
tot ea reușește să mi le îndepărteze. 

Căpitanul își concentră privirea să poată pătrunde prin 

ochelarii Zitei si aceasta, știind parcă de intenţia lui, prinse 
cu mâinile ramele metalice, trăgându-le ușor. 

Căpitanul constată din nou că îngrozitoarea migrenă îi 
dispăruse. 

— Cine este femeia aceea care... 

— Dumneavoastră, frumoasă doamnă! 

Chipul Zitei rămase impasibil. 

— Si de ce, mă rog, mă căutaţi cu atâta înverșunare? 

— Ca să vă răpesc! 

— Ca în basme... 

— Însă nu definitiv, ci pe un timp, totuși, limitat. 

— Si după aceea? 

— Depinde de felul cum o să vă purtaţi. Din acest 
moment vă aflaţi la dispoziţia mea, spuse sobru Novac, 
urcând scările și oprindu-se lângă Zita. 

Pe fata ei căpitanul citi o expresie ciudată. 

— Pot afla și eu pentru ce o să mă răpiți? 

— Pentru însușirea unei sume foarte mari de bani din 
fondul întreprinderii la care, aţi lucrat și... 

— Ajunge, căpitane! 

— N-aș crede că numai pentru atât... 

— Altceva, pentru ce? 

— Ca asasin prezumtiv al Adrianei Goga, al iluzionistului 
Sima și al minorului George Maxim. Ar mai fi și altele, dar 
aici nu e locul cel mai potrivit, poate că în altă parte... 

— Dacă numai prezumtiv, atunci nu e chiar atât de rău! 

— Soţul dumneavoastră, unde se află acum? 

— În bazinul celălalt. Lui îi priește apa mai caldă. Nu-l 
înţeleg cum o poate suporta! 

— Comunicati-i să se grăbească. Cineva i-a luat ventilele 
de la roti si o să trebuiască să dea cam mult la pompă... 

...Un dus rece, înainte, cred cá nu i-ar strica. Poate nici 
mie! 

— Poate nici mie, se asocie Zita. Am o rugăminte, reluă 
ea când ajunseră în hotel... 

— Să aud! 

— La ora zece trebuie să fim la vamă... 

— V-am îndeplinit si alte rugáminti, dar m-au cam costat. 
Acum pe aceasta v-am îndeplinit-o chiar fără să mă rugaţi. 
Nu mai e cazul! Copilul se află de acum pe mâini bune... 

Zita se agită instantaneu: 

— Unde? Ce-i cu copilul? A păţit ceva? Dar... 

— Nu vă agitati, doamnă! V-am spus: copilul e pe mâini 
bune. Se află în siguranţă. Era, cât pe aici, să se asfixieze. 
Cui i-a putut veni o asemenea idee? 

— Lui Ionel! 

— Omul ăsta!... Si din acest motiv nu ati fost curioasă să 
așteptați copilul la graniță? 

— A fost ideea lui. 

— Numai de curiozitáti am avut parte în ultimul timp. 
Dar... era să nu vă recunosc cu ochelarii ăștia. 

— Si era să mă confundati cu cineva, nu? 

— Da... cu femeia care a participat miercuri la 
înmormântarea unui iluzionist, tocmai la Brașov, făcând 
totul ca să-și revadă copilul și mai puţin pe tatăl acestuia. 

— Fiţi sigur că nu mă confundați. Eu sunt femeia! 

Răspunsul a fost neașteptat pentru căpitan și în loc să 
mai zică ceva, îi făcu semn să se grăbească. Ajunși în holul 
hotelului, Novac preciză: 

— Garda de onoare vă va însoţi pe acest drum! 

Ionel Suman apăsa de zor pompa, străduindu-se să umfle 
cauciucurile turtite pe prundișul aleii. 

CAPITOLUL XII 


CINE A UCIS-O PE ADRIANA GOGA? 
- Duminicá - 


A] treilea convoi, si ultimul, expediat de Novac, ajunse la 
destinatie imediat dupà orele amiezii, ale acelei duminici 
lungi si triste de noiembrie... 

Locotenent-colonelul Filip, aștepta cu  nerábdare 
întâlnirea cu Novac... Ochelarii îi alunecará din nou spre 
vârful nasului, iar atunci când căpitanul deschise ușa, îl 
privi pe acesta cu o vie curiozitate pe deasupra ramelor. 
Puse pe masă una dintre declaraţiile celor două contabile: 

— Cum îţi explici prezenţa tocmai la graniță, din 
moment ce consemnul era doar pentru nuntă? 

Novac se aștepta să fie primit cu o astfel de întrebare. 
Era pregătit pentru o altfel de primire. 

— Urmele m-au dus până la frontieră! Dacă mai 
întârziam puţin, infractorii puteau trece graniţele ţării. 
Eram în criză de timp și, totuși, am reușit să dau telefon la 
sediu, numai că... 

— De la mine retine un lucru: întotdeauna să respecţi cu 
sfinţenie regulamentul! 

Dar Novac știa că nu acesta este motivul pentru care 
Filip îl admonestase ci, inițiativa lui de a favoriza aplicarea 
vizei pe pașapoartele soţilor Suman. Dar atunci când 
făcuse acest lucru, nici cea mai vagă urmă nu îi conduse 
spre Zita. Ea deţinea un alibi perfect, ca și soţul ei, de 

altfel. 

Comandantul schimbá tonul si socoti cá incheie aceastá 
afacere murdará. 

— Persoanele care au avut asupra lor pe copilul răpit, 
declará cá nu au niciun amestec in incercarea de a trece 
peste graniţă persoana in cauză, mai mult, unul dintre 
bătrânii care fac parte din vechea orchestră, la vederea lui 
Suman, când a coborât din mașina cu care l-aţi adus, a 
socotit că au fost duși în eroare... de acest Suman. Cred că 
nu mai are niciun sens să-i mai reținem si asa nu știu cum 
o să fie prezenţi mâine la Viena, unde se vor întâlni, mai 
multe orchestre care au făcut gloria muzicii prin anii... 

— Ionel Suman a declarat cá lui i-a venit ideea aia 
năstrușnică, iar orchestrantii habar n-au avut... 

— Cu ăștia am terminat!... Din declaraţiile celor două 
contabile, reiese că: Zita Suman le întocmea statele de 
plată, strecurând cifrele de care numai ea știa, iar cele 
două tinere doar semnau statele de plată la indicativul 
„întocmit”. Ele au partea lor de vină, dar asta e o chestiune 
ce mai poate aștepta. Să intre Zita Suman! 

Roșcovana făcu doi pași timizi; se oprise aproape de 
masa comandantului, în timp ce un locotenent, de la o altă 
masă, declanșă magnetofonul, apoi începu să stenografieze 
interogatoriul. 

Filip se adresă căpitanului: 

— Suma exactă, delapidată din fondul întreprinderii, 
este de două sute treizeci mii lei... Dumneata ai verificat și 
ai întocmit statele de plată pentru cele două economiste în 
acea vreme și ai majorat sistematic „totalul general” la 
fiecare stat de plată cu câte zece mii lei, sumă care după 
efectuarea plăţilor rămânea disponibilă,  însușind-o! 
Recunoști acest lucru? 

— Da; recunosc! răspunse Zita, privind spre Novac, ce 
stătea pe un scaun la masa comandantului. 

— Ati avut, în urma unor relaţii intime, un copil cu Iulian 
Sima? 

— Da! 

— Sunteţi suspectată de asasinarea Adrianei Goga! Ce 
amestec aveţi în uciderea acestei femei? 

— Niciunul. Nu eu am omorât-o! 

— Nici în punerea la cale a morţii lui Sima nu aveţi 
niciun amestec? Vă atrag atenţia că, în cazul în care o să 
ne ajutaţi în munca noastră, prin simplul fapt cá 
recunoasteti deschis ceea ce a fi comis, pedeapsa vă va fi 
mult redusă. 

— Và spun deschis, asa cum cereti dumneavoastrá, cá nu 
am omorát pe nimeni, nici mácar o gázá nu sunt in stare sá 
strivesc... 

Filip reveni cu o altă întrebare. 

— În ce scopuri aţi delapidat o sumă atât de mare? 

— Copilul nu vorbește... Am luat acești bani și, prin 
excursiile pe care le-am făcut în străinătate, i-am 
transformat în valută. Nu m-am atins de niciun ban... 
Voiam să-i fac copilului o operaţie sau un tratament 
special... Banii îi am în mașină... 

— De ce nu aţi cerut oficial acest lucru? Nu mai era 
nevoie să vă puneţi libertatea în pericol. De altfel, în ţară 
sunt medici foarte buni, poate știți că sunt destui străini 
care vin să se trateze la medicii noștri... 

— Medicii din ţară mi-au spus că o asemenea operaţie 
nu poate să reușească și nu au vrut să se angajeze... Ştiţi, 
copilul... E mut! 

Zita izbucni în plâns, apoi, în timp ce ofta, mai adăugă: 

— Copilul nu e pe numele meu și după ce a murit Iulian 
a trebuit să-l iau... 

— Nu vi se pare că moartea Adrianei Goga are o strânsă 
legătură cu banii pe care i-ati sustras? 

— Așa se pare... 

Táráitul telefonului  intrerupse  interogatoriul, iar 
comandantul, după o discuţie scurtă, spuse: 

— Căpitane Novac, eu trebuie să plec, urgent, undeva! 
Te rog să continui tu. 

Zita isi fácu ochii mici si, cum avea capul dat putin intr-o 
parte, se uita rugátor spre căpitan. Acesta se instală în 
biroul comandantului si, privind inspre usá, apásá pe un 
buton alb: 

— Să fie adus minorul Dan Sima! 

Fata roscovanei se inviorá brusc si ochii ei îi multumeau 
căpitanului, asa cum știau mai bine să o facă. Novac sesiză 
reacţia de pe fata subofiterului care o însoțea pe Zita si 
deveni precaut. 

— Ce se întâmplă cu copilul? izbucni Zita. 

— Acum e prea târziu, doamnă! 

Usa se deschise încet. Báietelul se aruncă în braţele 
mamei sale de care se despártise doar de aseară, în ale 
cărei braţe a stat două zile încheiate (joi și vineri) și pe 
care o vedea doar sporadic, acolo, în grădinița din Brașov, 
când Zita, tot la două săptămâni, își vizita copilul. 

— Puiul mamei... puiul mamei, scump și drag!... 

— Luaţi copilul de-o parte! ordonă căpitanul, sergentului 
care-l adusese. Să lăsăm sentimentele pentru alte ocazii. 
Zita Suman recunoasteti în persoana lui Dan Sima pe 
copilul dumneavoastră? 

— Da. Copilul e al meu! răspunse încet femeia. E al 
meu... nu mi-l luaţi! striga ea cu disperare. 

Novac avu o strângere de inimă când realiză că băieţelul 
era de aceeași vârstă cu Ála Micu', de care îi era dor, care, 
desigur, îl aștepta acasă pentru o nouă partidă de călărie... 

Căpitanul se răsuci în scaun și ordonă: 

— Puteţi duce copilul! 

Zita se zbátu, dar braţul sergentului o retinu pe loc, ca 
într-un cleste. Încercă din nou să scape din stránsoare, dar 
nu reuși. Se porni din nou pe plâns, de această dată în 
hohote puternice. 

— Zita Suman! Ce amestec aveţi în asasinarea Adrianei 
Goga? 

— Eu nu omor oameni! De ce nu vreţi să mă credeţi 
odată? 

Novac apásá din nou pe butonul alb: 

— Sá viná Maria Orza si Liliana Balica! 

Cele două fete, înspăimântate peste măsură, oftará 
adânc, atunci când dădură cu ochii de Zita. 

Căpitanul, după ce citise încă o dată declaraţiile lor, le 
adresă următoarea întrebare: 

— Ştiaţi că Zita Suman strecura sistematic în statele de 
plată cifre ce reprezentau sume mari de bani pe care ea 
apoi și le însușea? 

— Nu, nu m-am putut gândi la așa ceva, răspunse Maria 
Orza. 

— Întotdeauna s-a oferit să ne ajute singură, dar să ne 
bage în asemenea încurcătură nici n-am visat, zise Liliana. 

Locotenentul continua să stenografieze spusele din 
timpul interogatoriului. 

— Legea vá va pedepsi asa cum se cuvine, pentru 
neglijentele voastre. Sergent, poti să le duci! ordonă 
căpitanul. Trimite-l pe Ionel Suman! 

Căpitanul știa că în curând oboseala îl va dobori. De 
aceea se concentră, să fie gata pentru ultimul asalt. Dar 
simţea că i se închid ochii. Un val de căldură îi cuprinse 
organismul într-o dulce moleșeală, simțită încă de când se 
afla la volanul mașinii, la întoarcerea spre casă. Nici 
cafeaua consumată până acum nu îi adusese nici cel mai 
vag fior de înviorare, mai mult, simțea o usturime 
insuportabilă în gât, din cauza numeroaselor ţigări... 

Privi spre Ionel Suman și se hotări să procedeze aparte 
cu el; acesta era un tip care manevra bine arta oratorică. 

— Din declaraţia ta deduc că sâmbătă, când a avut loc 
incendiul în apartamentul soţilor Goga, erai la meci! Din 
câte știu, ceata nu a permis disputarea partidei de fotbal si 
meciul a fost transmis la televiziune. Cred că l-ai văzut și 
tul! 

— La ora aceea eram la o bere... 

— [n declaraţie nu sustineai, așa... Instanţa va pedepsi 
acest lucru, de fapt ai dat trei declaraţii și de fiecare dată 

ai sustinut altceva. 

— Sotiei asa i-am spus și așa v-am declarat și 
dumneavoastră... 

— Ştiai cá soția ta sustrăgea bani din fondul 
întreprinderii? 

— Mi-a spus acum vreo cinci săptămâni. 

— Ştiai că soţia ta are un copil cu Sima, iluzionistul? 

— L-au avut într-o perioadă când eram despărțiți, apoi 
ne-am împăcat cu condiţia să-l ducă, cel puţin pentru un 
timp, la tatăl lui. Copilul a fost născut și crescut în Sibiu. 
Mama ei l-a crescut, și când copilul a avut trei ani maică-sa 
a murit, iar noi ne-am împăcat. Trei ani am stat singur... 
Dar după aceea am regretat, fiindcă noi n-am putut avea 
copii împreună. 

Căpitanul ieși din birou să-și aducă un pachet de ţigări; 
știa că acolo, într-un dulăpior, mai era unul, ce constituia o 
rezervă. Pe masă, învelită într-un ziar și pusă deoparte, 
într-o cutie de carton, se afla o pereche de pantofi, iar într- 
unul dintre ei găsi un bilet, lăsat de Ursan: „l-am găsit la 
coșul de gunoi, stăteau acolo si mă așteptau să-i iau. Si 
asta, după ce am răscolit tot blocul. Nu știu ai cui sunt!” 
După ce citi biletul, refăcu coletul așa cum îl găsise, luă 
pachetul de ţigări dintr-un sertar, apoi reveni în birou, 
reflectând: „Deci, asta e surpriza pe care mi-a pregătit-o, 
după ce am telefonat din Oradea!”. 

— Aşteptaţi pe coridor; o să và rechem, se adresă lui 
Suman și subofiterului care-l însoțea. 

Zita își reveni după întâlnirea avută cu odrasla ei. 

Așezat pe fotoliu, căpitanul puse coletul pe masă și îl 
desfăcu. 

— Cunoasteti ai cui sunt acești pantofi? 

Zita tresări. 

— l-am aruncat la gunoi în ziua când am plecat în 
concediu. Soţul meu nu îi mai folosea de mult timp. 

— Vă mulțumesc. Sergent, puteţi pleca! 

Căpitanul îi conduse până pe coridor. 


179 


— Intră! se adresă din nou lui Ionel Suman. 

— Acești pantofi, iti aparţin; cel puţin așa mi-a declarat 
soţia ta. Când i-ai folosit ultima dată? 

— Sunt pantofii mei, dar nu mai rețin cu exactitate când 
i-am purtat ultima dată, spuse Suman, mușcându-și buza 
superioară. 

— [ncáltat cu acești pantofi, ai pătruns acum o 
săptămână mai precis în noaptea de sâmbătă spre 
duminică, la orele douăsprezece și treizeci, apoi la ora unu, 
în apartamentul doi de pe scara voastră. La acele ore ai 
dat telefon de două ori și ai vorbit la Camping, camera 33, 
cu iluzionistul Sima. 

— Pe ce vá bazati când afirmati acest lucru? 

— Urmele pantofilor lăsaţi pe parchetul încăperii, 
precum și amprentele mâinii stângi de pe receptorul 
telefonului! aruncă Novac această din urmă învinuire, de 
care nu era încă sigur - amprentele fiind vagi -, dar 
interveni imediat pentru a nu-i lăsa lui Suman timp să-și 
pregătească apărarea: Un singur lucru nu am priceput! Ai 
folosit un degetar în momentul în care ai format numerele 
pe disc, sau?... " 

— Nu, n-am folosit niciun degetar. În mâna dreaptă, de 
fapt între arátátor și inelar imi tineam ţigara, iar numerele 
le-am format cu degetul mic de la mâna dreaptă. 

Novac admira satisfăcut unghia mare de la degetul lui 
Suman... 

— Ar fi bine să luăm lucrurile într-o ordine, altfel nu mai 
terminăm nici mâine și nu uita să-mi spui ce ai făcut în 
timpul în care era vorba că ai vizionat meciul. Te previn că 
detinem date precise și nu ne mai poti duce cu vorbária... 

Ionel Suman stia că nu mai poate scăpa din plasa 
cápitanului si incercá sá reproducá cu mare exactitate tot 
ceea ce a făcut în ziua de sâmbătă, dar era atent si își 
impuse să fie precaut, pentru a ascunde anumite fapte pe 
care Novac nu trebuia să le afle. 

— Dimineaţa de la șapte am fost prezent la serviciu. N- 

am stat acolo nici douăzeci de minute - șeful mă învoise la 
medic -, apoi am plecat, iar cánd am ajuns in centru am 
băut o cafea, se făcuse ora opt, fără vreo zece minute. 
Trebuia să ajung repede la policlinică să-mi scot număr de 
ordine pentru consultaţii. Deși îl cunosc bine pe medicul 
Tudor, nu-mi place să profit de astfel de favoritisme. În 
acel moment, cu mine se mai afla un prieten... 

— Numele lui și adresa exactă! 

— |l cheamă Stan si locuiește pe strada Lalelei la 
numărul 307. 

Novac ceru să fie adus amicul lui Suman de la adresa 
indicată, apoi făcu semn acestuia să continue. 

— ..deodatá văd, în parcarea de la Grand, mașina 
iluzionistului și m-am hotărât să dau o fugă cu ea până la 
policlinică. 

— De unde aveai cheile? 

— Credeţi că e atât de greu de deschis o rablă de Skoda 
din secolul trecut? Doar sunt electrician auto și nu mi-a 
fost greu să leg două fire și să stabilesc contactul, că de 
deschis nici nu s-a pus problema: băiatul cu care eram, e 
de profesie lăcătuș-mecanic. El s-a urcat la volan, eu nu 
pot suporta ceața... Pe urmă trebuia să aştept să intru la 
doctor în cabinet și ne-am pierdut o groază de timp la o 
cofetărie din apropiere de unde i-am dat telefon Amaliei 
Proca, la serviciu, și i-am fixat o întâlnire la ea acasă, 
pentru ora doisprezece. La zece eram la doctor în cabinet 
și analizele m-au ţinut acolo cam o jumătate de oră, dar nu 
am mai stat să-mi scot rezultatele, aveam timp după 
aceea... Să nu uit: pe urmă i-am dat lui lulian un telefon să- 
i spun că i-am luat mașina și să nu fie, îngrijorat, fiindcă 
după masă i-o va aduce înapoi prietenul cu care eram... 
Din acel moment m-am speriat, deoarece lulian anunţase 
Circulaţia că i s-a furat mașina; așa că am luat-o pe străzi 
dosnice până ce o da telefon din nou că și-a găsit-o. Iulian 
mi-a spus că mașina o dăduse încă de vineri unui prieten, 
pentru reparaţie, dar acesta vineri o și reparase lăsându-i- 

o in parcarea de la Grand, unde noi am gásit-o... Cheile le 
lásase la restaurantul la care trebuia sá viná seara, 
devreme, Iulian si trupa lui; de acolo, până la parcarea de 
la Grand nu e mult... Ce se întâmplase? Imediat după ce 
noi am trecut prin parcare și am luat mașina, a venit la 
vreo zece minute în urma noastră și amicul lui lulian, care 
îi reparase mașina. Ála s-a alarmat și i-a dat telefon la 
camping că mașina nu mai e acolo unde o lăsase el... S-a 
alarmat și a anunţat Circulaţia. Atunci, eu... 

Ușa se crăpă și în prag se ivi Ursan. 

— Pare-mi-se că am făcut un drum degeaba din moment 
ce Zita și-a recunoscut copilul, se căină el. 

— Pe bătrânică ai adus-o? 

— L-a recunoscut și ea! 

— Chestii de procedură penală. Si nu te mai zgâi asa, 
fiindcă trebuie ca cineva să-l crească pe copil și așa a fost 
lăsat singur șase ani, pentru că părinţii lui n-au fost 
oameni de omenie... Ai trecut și pe la arestul preventiv? 

— Da! 

— Cele două fete, ce mai fac? 

— Ce să facă?!! Una tace și alta ascultă, răspunse Ursan 
în stilul său inconfundabil, răspuns ce îl mai destinse pe 
căpitan. 

— Mai departe! îl îndemnă pe Suman. 

— După ce am sosit de la clinică, am trecut pe la medic 
să-i repar sistemul special - zise el - de închidere a ușii de 
la garaj. Mi-a dat în grijă să nu-i pierd cheile, fiindcă pe 
celelalte le pierduse astă-vară și altele nu mai avea... Am 
reparat noi ce era de reparat, apoi am dat o fugă până 
acasă, deoarece pierdeam întâlnirea cu... Era aproape 
doisprezece. 

— Ai lăsat mașina în faţa blocului? 

— În ea mă aștepta amicul meu, cu motorul pornit... 

— Pe la ce oră ai urcat sus? 

— Era deja doisprezece și eram în întârziere. 

Novac îi șopti ceva la ureche lui Ursan și acesta porni ca 

din puscá, apoi se intoarse indárát cu o boccelutá pe umár. 

— ...am căutat niște haine în dulap de-ale soției... 

— Astea sunt? îi arătă Novac hainele pe care le găsise 
într-un dulap la Camping, camera treizeci și trei. 

— Cu pantofii a fost mai greu... 

Novac tresări, apoi întrebă formal: 

— Uiti să ne spui că aveai și ochelari! 

— Cum să nu vă spun, dar lásati-má... 

— Pe la ce oră ai coborât în stradă? 

— Trecuse de doisprezece... Am pierdut timpul cu 
pantofii, deoarece îmi erau prea strâmţi și mă strângeau... 

— Nu te-ai întâlnit cu nicio persoană cunoscută în timp 
ce coborai scările sau, eventual, jos în stradă? 

— Când am coborât în stradă, niște copii veneau de la 
școală, dar nu m-am uitat atent ca să le pot reţine 
fizionomiile. Mă grăbeam dar în același timp mă și feream 
să nu fiu recunoscut de cineva în straiele femeiești... De 
aceea am dat o fugă până la Casa de cultură de unde mi- 
am făcut rost de o perucă blondă, pe urmă m-am dus la... 

— De ce trebuia să mergi în travesti, din moment ce 
soțul Amaliei nu era acasă. 

— ?! 

— Vezi, noi știm și acest lucru: soțul Amaliei Proca era 
internat în spital în ziua aceea, preciză Ursan. 

— Eu nu mă feream de soţul Amaliei. Voiam să nu mă 
vadă vecinele ei, știți cum sunt femeile: bârfitoare! Am stat 
la ea până la ora unu, iar de acolo am plecat la repetiţie, 
care s-a terminat repede. Cam la două fără un sfert! 

Novac îi făcu semn să continue: 

— Păi, nu v-am spus că jucam într-o piesă de teatru? 
reluă Suman, când citi nedumerirea de pe faţa căpitanului. 

— Bine, dar... 

— De aici îmi venise ideea cu hainele femeiești! 

— [nteleg! Jucai rolul unei femei. 

— Desigur! 

— Asta ar însemna să imiti foarte bine vocea unei femei, 

pentru cá spectatorii nu sunt niste ageamii. 

— Consideraţi cá nu sunt în stare să... 

— Nu te cred! Dar má rog... poti să imiti o voce de 
femeie pe care sá o cunoastem amándoi? propuse Novac, 
privind discret spre locotenentul care înregistra 
interogatoriul. Acesta reglà imediat acordul fin si astepta 
momentul... Zic sá... reproduci vocea sotiei tale. Oricum, e 
cunoștință comună si mi-ar veni mai ușor să te cred. 

Vocea Zitei se auzea, ca si cum aceasta ar fi fost de faţă. 

Zàmbirá cu totii. 

— V-am spus eu cá... bravă Suman. 

— Ai fi meritat aplauze, dar aici nu e un cadru atât de... 
Și în tot acest timp ai umblat cu aceste haine prin oraș? 
întrebă Novac, punând mâna pe boccelutá. 

— Le-am schimbat la toaleta hotelului Grand... Prietenul 
meu a luat hainele, le-a pus în mașina pe care a dus-o în 
garajul doctorului, iar de acolo urma să o ducă seara, până 
la ora șapte, ca să aibă ăla cu ce veni la restaurantul din 
centru, pentru a-și da numărul de iluzionism, bineînţeles, 
apoi urma să se întoarcă la camping. 

— Cum îţi explici, că mașina doctorului nu a fost parcată 
în garaj, nici după ce ușa a fost reparată? 

— Cheia a rămas la prietenul meu si cu el m-am întâlnit 
abia miercuri, iar eu i-am înapoiat-o medicului abia joi 
seara. Nu știu de ce, dar Stan parcă a evitat anume să mai 
dea faţă cu mine. 

— Când ai aflat rezultatele analizelor medicale? 

— Sâmbătă! Am dat telefon de la Amalia la cineva 
cunoscut la policlinică și am aflat că nu mai sunt bun de 
nimic, răspunse cu amărăciune Ionel Suman. Medicul 
Tudor și acum evită să-mi spună adevărul adevărat. 

— Totuși nu mi-ai spus ce ai făcut după terminarea 
repetitiei? Cum ţi-ai petrecut timpul începând de la ora 
două fără un sfert? Dar vreau cu exactitate. 

— M-am întors la serviciu ca să-mi scot salariul și pe la 
doi și ceva am pornit spre oraș și m-am întâlnit cu un 


184 


prieten mai vechi, plánuind sá vedem meciul, dar pe drum 
am aflat că este amânat din cauza cetii, și ne-am hotărât să 
trecem pe la bar să bem câte ceva, doar era zi de leafă. 

— Ora exactă a intrării în bar, mă interesează! 

— Era... Cam trei. Deci, cu aproximaţie! făcu din umeri 
Suman. 

— La ce oră ai părăsit barul? 

— Nu se făcuse cinci, aprecie Suman. 

— Dacă prietenul tău ţi-a dat cheile doctorului miercuri 
seara, de ce i le-ai înmânat doar joi seara? 

Suman zâmbi teatral, refuzând să răspundă. 

— Îţi spunem noi! Ai fost la Brașov ca să luaţi copilul. 

Suman înclină afirmativ din cap. În fotoliu, Ursan îl călca 
pe căpitan pe pantof. 

— Numele prietenului cu care ai stat la bar, dar și 
adresa lui exactă. 

— Costel Burz, strada Piatra Arsă, nr. 411; locuiește 
singur într-o garsonieră, dar nu știu cam pe unde o fi... 

— O s-o găsim noi! Ursane, trimite pe cineva să-l aducă! 

După ce îl expedie și pe Suman, Novac apăsă pe un 
buton alb: 

— Să vină, Zita Suman! 

Zita era de nerecunoscut; de când plecase din birou, 
plânsese continuu, iar ochii i se înroșiră și erau lipsiţi de 
farmecul luminii aceleia pătrunzătoare care reușise în 
atâtea rânduri să-i alunge lui Novac îngrozitoarele 
migrene... 

— Soţul dumneavoastră a venit sâmbătă să-și ridice, 
personal, salariul? o luă Novac în primire pe roșcovană. Nu 
puteaţi să-l luaţi dumneavoastră, doar se mai obișnuiește 
așa ceva? 

— Ba da! Imediat după ce am servit-o pe Adriana, i-am 
dat lui banii, dar mi se pare cá i-am mai auzit vocea încă 
vreo zece minute pe coridor. De obicei i-l iau eu, dar atunci 
nu știu cum de a mai venit, fiindcă, era sâmbătă și destul 
de târziu... 

— Puteti pleca! 

După ce Zita părăsi biroul, se ivi Ursan. 

„De ce o fi venit Suman atât de târziu la serviciu? Da! 
Acum sunt sigur. Dorea să știe toate mișcările Adrianei. Si 
ce e mai interesant e că s-au văzut la ora două, când totuși 
se presupune că criminalul a intrat în bucătăria soților 
Goga, a montat bricheta și a deschis robinetul de la 
aragaz... 

Suman fu rechemat la birou. 

— Ce ai discutat cu Sima la prima convorbire? 

— La care? 

— La prima, repetá Novac. ,Ai cam incurcat-o artistule! 
Nu mai stii care a fost prima ta convorbire cu Sima. 
Probabil, au fost ceva mai multe, din acest motiv nu mai 
cunosti ráspunsul" socoti Novac. 

— ...ji-am spus că mașina lui se află la Camping, dar el n- 
o văzuse, poate nici nu se aștepta să îi fie dusă la o oră atât 
de târzie. L-am rugat să coboare să-și vadă mașina și să ia 
și două comprimate din somniferele pe care mi le-a dat 
doctorul Tudor, să se mai liniștească. Le uitasem în mașina 
lui... 

— Pe urmă ce i-ai spus? 

— Să vină în oraș. 

— De ce? 

— Ca să văd cât de mult imi mai iubește nevasta. Păi, el 
câte nu mi-a făcut? 

— Sper că nu glumești? 

— Deloc! 

— Spunând aceasta, ai recunoscut fără să vrei, o crimă! 

— Ce crimă? 

— La câteva minute somniferul și-a făcut efectul. În acel 
moment Sima se afla la volan și a adormit brusc... Ai 
omorât un om, domnule Suman, din glumă sau că așa ai 
vrut, l-ai omorât! Poate ca să vă rămână și copilul și banii! 


— Glumiti, probabil! Nu mă puteţi acuza de ceea ce nu 

am făcut! 

— Controleazá-ti vorbele! Doctorul Tudor ţi-a dat 
somniferele? 

— Da. După ce m-a consultat, mi-a dat să iau seara ca să 
mă liniștesc. li zisesem mai înainte cá am insomnii. 

— Ştiai cât sunt de puternice? 

— De unde să știu? Ce, eu sunt doctor? 

Novac răsfoi într-un carnetel, căutând adresa familiei 
Tudor. 

— Ursan, te duci în biroul nostru și-l întrebi prin telefon 
pe medicul Tudor, dacă atunci când i-a dat somniferele i-a 
făcut și precizările de rigoare pentru administrare! 

Căpitanul se frecă îndelung la ochi, întrebând: 

— Cum de au ajuns hainele soţiei tale în dulapul lui 
Sima? 

— Asta n-o mai știu... 

— Se pare că ai vrut să-i vâri cine știe ce nenorocire, pe 
gât, lui Sima... 

— Nicidecum, replică absent Suman. 

Novac privi pe geam. Afară se înserase de-a binelea. Se 
hotărî să le dea celor de acasă un telefon. El o să mai 
întârzie, dar nu avea să știe cât timp. Privi din nou spre 
Ionel Suman. 

Căpitanul se cătrăni rău de tot constatând cum multe din 
supozitiile sale din timpul anchetei erau date peste cap, in 
urma declaratiei acestuia... 

— Această brichetă de aprins aragazul, o cunosti? 

— Le-am dat-o sotilor Rogoz acum vreo doi ani, cánd m- 
am întors dintr-o excursie din Cehoslovacia. De ce má 
întrebaţi? 

— Glumesc și eu... Si dumneata ţi-ai permis să glumesti 
cu viaţa iluzionistului. De ce n-aș glumi și eu. Probabil, cel 
care i-a luat viața Adrianei Goga a glumit și el! 

Căpitanul nu se aștepta să citească pe faţa celui pe care 
îl interoga, vreuna din reacţiile ce l-ar fi putut trăda. Era 
convins că și acum, ca și atunci când se afla pe scenă, 

prezentándu-si rolurile, se descurca tot atát de bine, dacá 
nu cumva si mai strălucitor. „Până acum a uitat să-mi 
spuná a cui este bricheta. Suman stia foarte bine cum s-o 
mânuiască!!” își zise Novac, apoi îl întrebă pe Ursan, intrat 
chiar atunci în birou, care e rezultatul convorbirii sale 
telefonice avute cu medicul Tudor. 

— Medicul mi-a spus că l-a avertizat pe pacientul său, că 
un singur comprimat poate adormi și un bou! Chiar așa s-a 
exprimat, preciză Ursan, relatând apoi cu lux de amănunte 
discuţia avută cu medicul Tudor, sătul si el de necazurile 
aduse de înstrăinarea acestor somnifere buclucașe. 

— Poţi să-mi explici cum a ajuns bricheta în mâinile 
criminalului? 

— Nu e treaba mea... 

— E treaba noastră! Adriana Goga aflase de delapidările 
uriașe făcute de soţia ta, iar acum o lună si tu stiai de ele. 
Ea putea fi suprimată doar de tine sau de soţia ta! 

— Eu, de ce aș fi omorât-o? Ca să rămână cu iluzionistul 
și cu miile de dolari în occident iar eu să le admir 
progenitura? Pe mine nu m-ati găsit; cáutati-và alt vinovat! 

Novac era frânt de oboseală, dar nu avea de gând să 
renunţe, îndârjindu-se să-l demaște pe criminal. 

— Cum aţi pus la cale răpirea copilului? 

— Nu l-am răpit, l-am luat doar. E al soţiei mele, l-am 
luat de mână și l-am dus la mașină, fiindcă așa m-a rugat 
nevastă-mea, adică mama copilului. Două zile l-am ţinut la 
cineva la Sibiu... În Turda ne-am oprit la restaurant să 
mâncăm ceva. Am intrat în vorbă cu niște muzicanți 
bătrâni, iar ei mi-au spus că pleacă în Austria, la un 
festival, sau cam așa ceva, unde se întâlnesc mai multe 
formaţii vechi. Așa am dedus că, cel puţin până la un loc, 
drumurile noastre sunt comune. Mi-a venit ideea să-l pun 
pe copil în toba aceea, fără ce ei să-și fi dat seama de acest 
lucru. Ne-am dat întâlnire pentru duminică, ora patru, într- 
un oraș din Ungaria unde urma să le dau ceva. Am inventat 
întâlnirea asta ca să pot să iau copilul... 

— De ce nu i-ati asteptat la granitá, pentru a va asigura 
dacá a trecut sau nu. Nu vá mai inteleg. 

— Ne-am dat intálnire si la frontierá pentru duminicá, 
între zece și unsprezece. Dar nu știu de ce s-au răzgândit! 

„Așa se explică faptul că ei dormeau liniștiți, iar copilul 
lor se afla în grija nimănui. Halal părinţi! Au un singur 
copil și nici de el nu se ocupă cum trebuie” se amări 
Novac. 

— Nu v-a fost frică, micuțul se putea asfixia? Sau, putea 
să se îmbolnăvească, afară era destul de frig? 

— Când l-aţi scos din tobă, ati constatat desigur, cá nu 
suferea de frig și avea aer din abundență: i-am lăsat un 
orificiu liber, pentru respiraţie. Mai departe mă descurcam 
eu... 

— Nu știu cum o să te descurci acum, când ai la activ: 
asasinarea lui Sima, furtul mașinii, răpirea și tentativa de 
trecere frauduloasă peste graniță a copilului, dar o să-ţi 
mai găsim și altele, suficient să înfunzi mulţi ani de 
pușcărie, dacă tot nu ai de gând să recunoști asasinarea 
Adrianei Goga! 

Un ofiţer se infiintá in prag cu Costel Burz, vesel, nevoie 
mare. 

— L-am găsit acasă, făcea omul chef... spuse ofițerul. 

— Dumneata ești Costel Burz? îl chestionă căpitanul. 

— Da, eu sunt! 

— [n săptămâna trecută, sâmbătă, te-ai întâlnit cu Ionel 
Suman? 

— Am fost cu el la niște coniace, răspunse vesel 
mustăciosul, ce plescăia repetat din limbă, lucru care-l 
enervă pe căpitan. 

— Pe la ce oră te-ai întâlnit cu el? 

— La două, când am ieșit de la serviciu. 

— Cât timp ati rămas împreună? 

— Am pornit spre stadion, dar de la un loc ne-am întors, 
lumea venea înapoi că au amânat ăia meciul din cauza 
cetii, așa că ne-am dus la bar si am tras, ba câte un coniac, 

ba cáte o cafea... El a plecat mai repede, cá avea nu stiu ce 
treabă, dar eu am mai rămas, dar nu știu cât să fi fost 
ceasul, că m-am ametit de tot! 

„In momentul exploziei erau împreună, iar Suman are o 
acoperire bună; de la ora două, când se presupune că s-a 
intrat în locuința soţilor Goga, până după ora trei, când 
deja totul se terminase. Alibi perfect: ar zice el!” calculă 
din nou căpitanul. 

— Așteaptă afară! Te voi chema dacă o mai fi nevoie. 

Privi din nou spre Suman, întrebând: 

— [n jurul orei șapte, unde te aflai? 

— V-am mai spus... cu inginerul Goga la morgă, să-și 
vadă nevasta. 

Stan intrase în birou, însoţit de omul trimis de Ursan. 

— Numele dumitale? 

— Alexandru Stan. 

— Ai permis de conducere? 

— N-am! răspunse încet Stan și își fixă privirea în 
dușumea. 

— Sâmbătă trecută, imediat după ora șapte, ai condus 
autoturismul Skoda de culoare roșie cu numărul de 
înmatriculare 415, de la garajul familiei Tudor, din blocul 
acela cu faţadă albastră, la Camping... 

— L-am condus... 

— Erai singur în mașină? 

— Da! 

— Ești arestat pentru uciderea minorului George Maxim! 
Nu mai adaug fuga de la locul accidentului și conducerea 
unui autovehicul fără a poseda permis de conducere... 

— Nu l-am văzut! Era ceaţă... 

— O întrebare, și apoi... Tu ai pus hainele acelea verzi în 
dulapul lui Sima? 

— Eu le-am pus. Nu știam ce să fac cu ele. Am întrebat 
de femeia de serviciu unde stă, apoi i-am pus hainele în 
dulap... Să știți că nu am vrut să-l lovesc pe copilaș. Am 
vrut să opresc dar mi-a fost frică; nu aveam permis de 


190 


conducere si mai era un politist care patrula prin fata 
blocului incendiat. 

— Du-l la arest! îi ordonă Novac celui care îl adusese. 

Apoi privi ostentativ spre Ionel Suman și adăugă: 

— Un singur lucru mă intrigă! Cum e posibil ca Sima să 
nu se fi prins că vocea nu e a Zitei, dar nu faptul cà ai 
reușit să imiti la perfectie mă surprinde, ci faptul că ei 
totuși își aveau poate vorbele lor. Sau poate... oscilă voit 
Novac, abordându-l amical pe bărbatul din fata sa al cărui 
păr avea o culoare pe care nici acum nu o putea preciza. 
Cred că nu își mai vorbeau demult... reluă căpitanul, când 
observă cà Suman își aplecase capul în pământ, 
nemaiavând șanse de scăpare. Ai făcut o singură greșeală! 
Dar ca să glumesc și eu, n-am să ţi-o spun, decât la proces. 
Du-l te rog! se adresă Novac celui care îl escortase pe 
Ionel Suman. 

În momentul următor se gândi la Zita: „Când s-a mai 
pomenit una ca asta! Să faci un pariu, să-l câştigi, dar să n- 
ai niciun avantaj din cauza unui regulament... De fapt, 
dintr-un astfel de rámásag, pe care l-am avut eu cu Zita, 
amândoi am fi avut de câştigat, dar, culmea, amândoi am 
pierdut”. 

În birou mai rămăsese doar Novac si Ursan. Plecase si 
locotenentul care stenografiase convorbirea, dar nu înainte 
de a răsuci butonul magnetofonului, oprind rotirea benzii 
pe care era înregistrat în întregime interogatoriul. Iesirá în 
fața clădirii. 

— Fetito, ai fost formidabilă! 

Ursan înțelese sensul vorbelor, rostite ca pentru sine de 
către Novac. Căpitanul își privea cu nostalgie mașina; ea îl 
scosese din necaz si îl purtase - zburând ca vântul - in 
cursa aceea... spre Infern! 

— Am terminat cu bine, dar cu cât chin și alergătură, 
primul nostru caz!... Ascultă măi, rebusel, parcă te lăudai 
că vei da și tu o bere la prima ta leafă. Acum nu mai zici 
nimic? 

Pe fata lui Ursan se putea citi nedumerirea si, intr-un 
târziu, se trezi întrebând: 

— Si, totuși, cine a ucis-o pe Adriana Goga? 

— Citește stenograma de la început și sunt sigur că o să 
afli. Până atunci o să întocmesc raportul. Dimineaţă n-o să 
mai fie timp pentru așa ceva. O să plec la instructaj. Sper 
că n-o să te sperii când vei afla cum o bună parte din 
supoziţiile noastre din timpul anchetei au fost spulberate. 
Altădată va trebui să căutăm mai bine; dacă nu vrem să o 
dăm în bară... 


* 


Aburii cálduti ai cafelei ráspándeau intre fetele celor doi 
comeseni o aromă  imbietoare. Locotenentul, încă 
needificat pe deplin, in urma consultării stenogramei, îl 
interpelà pe cápitan: 

— Totuși, pe ce v-aţi bazat făcându-l răspunzător pe 
Ionel Suman de uciderea Adrianei Goga?!! Doar nu el a 
omorât-o. La ora două, când a fost deschis aragazul și s-a 
montat bricheta, Suman se afla la serviciu; își scotea 
salariul!... 

Novac, preocupat de calitatea cafelei, mormăi fără să-l 
privească pe locotenent: 

— [luzionistul este autorul crimei! Ionel Suman, imitând 
vocea soţiei sale, i-a sugerat doar cum să procedeze. La 
ora două iluzionistul a intrat în casă, a montat bricheta și a 
deschis aragazul... 


* 


De cum sosise acasă, Ála Micu” îl luă în primire si nu îl 
lăsă să facă nimic altceva pe căpitan, până ce, așezat în 
patru labe, nu începuse să înconjoare încăperea cu fiul său 
în cârcă. 

Din antreu se putea auzi: 

— Di calu, Di calu, di! 

